<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a200a3"}}} -->
<p class="has-text-align-center has-vce-bg-color has-text-color has-background" style="background-color:#a200a3;font-size:22px"><strong>"สุชัย" ส่งทีมชาติ ยู-16 ลุยหวดเดวิสคัพ<br>จัด 3 ศึกไอทีเอฟให้เด็กไทยเก็บแต้มโลก</strong></p>
<!-- /wp:paragraph -->

<!-- wp:code -->
<pre class="wp-block-code"><code>        นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สมาคมฯ ได้เรียกตัวนักกีฬาเยาวชนชายทีมชาติไทย รุ่นอายุไม่เกิน 16 ปี ประจำปี 2566 ได้แก่ "เปนเน่" เปน จารุศร, "อั่งเปา" ภพธรรม ศรีวงษ์ และ "วินเนอร์" ธีรภัทร ขันติวีรวัฒน์ เข้ามาเก็บตัวฝึกซ้อม โดยมี จ่าสิบเอก สหทัศน์ ศุภกิจ เป็นผู้ฝึกสอน และ น.ส.ญาดา ศิริไชย ทำหน้าที่เทรนเนอร์ ทั้งนี้ นอกจากฝึกซ้อมแล้ว ยังเปิดโอกาสให้เดินทางไปแข่งขันรายการต่าง ๆ เพื่อเพิ่มทักษะและพัฒนาฝีมือด้วย
       สมาคมฯ จะส่งนักกีฬาชุดนี้เดินทางไปแข่งขันเทนนิสชิงแชมป์โลก ประเภททีมชาย รุ่นอายุไม่เกิน 16 ปี รอบสุดท้ายของโลก รายการ "2023 เดวิสคัพ จูเนียร์ส ไฟนอลส์" ที่เมืองกอร์โดบา ประเทศสเปน ระหว่างวันที่ 30 ตุลาคม - 5 พฤศจิกายน 2566 ซึ่งเป็นโควตาจากการที่นักกีฬาชุดนี้ทำผลงานคว้าอันดับ 4 ในรอบคัดเลือกของโซนเอเชีย/โอเชียเนีย ที่เมืองชุมเกนท์ ประเทศคาซัคสถาน เมื่อเดือนพฤษภาคมที่ผ่านมา
       "รายการนี้เป็นการแข่งขันคอร์ตดิน โดยสมาคมฯ ได้รับความอนุเคราะห์จาก นายศักดิ์ชัย โควาพิทักษ์เทศ เปิดคอร์ตดินที่ จ.ฉะเชิงเทรา ให้นักกีฬาชุดนี้เข้าไปฝึกซ้อมโดยไม่เก็บค่าใช้จ่าย เพื่อให้นักกีฬาปรับตัวและเตรียมความพร้อมในการไปแข่งขันคอร์ตดินที่สเปน ก็ขอเป็นกำลังใจให้นักกีฬาชุดนี้ครับ"
       นายกเทนนิสไทย กล่าวว่า ปีนี้ สหพันธ์เทนนิสนานาชาติ (ไอทีเอฟ) มอบหมายให้ สมาคมฯ จัดการแข่งขันเทนนิสเยาวชนนานาชาติหลายรายการ ซึ่งกำลังแข่งขันอยู่ 1 รายการคือ "ไทยแลนด์ เวิลด์ จูเนียร์ เจ60" จะจบลงวันที่ 28 ตุลาคม 2566 จากนั้นจะจัดอีกคือรายการ "แอลทีเอที-ไอทีเอฟ จูเนียร์ส แชมเปี้ยนชิพส์ เจ60" ระหว่างวันที่ 30 ตุลาคม - 4 พฤศจิกายน และ "ไทยแลนด์-ไอทีเอฟ จูเนียร์ส แชมเปี้ยนชิพ บี1" ระหว่างวันที่ 11-18 พฤศจิกายน โดยจัดที่ศูนย์พัฒนากีฬาเทนนิสแห่งชาติ เมืองทองธานี ทั้งหมด เพื่อเป็นเวทีใหันักเทนนิสเยาวชนไทยได้พัฒนาฝีมือจากการที่ได้แข่งขันกับนักเทนนิสต่างชาติ และเก็บคะแนนสะสมอันดับเยาวชนโลกโดยไม่ต้องเสียค่าใช้จ่ายเดินทางไปแข่งขันที่ต่างประเทศ.</code></pre>
<!-- /wp:code -->

<!-- wp:image {"id":39944,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/10/IMG_3671-1024x814.jpeg" alt="" class="wp-image-39944"/></figure>
<!-- /wp:image -->