<!-- wp:paragraph {"align":"center","style":{"typography":{"fontSize":20},"color":{"background":"#d6c8ac"}}} -->
<p class="has-text-align-center has-background" style="background-color:#d6c8ac;font-size:20px"><strong>แม็กซิมัส เปิดสนามเดวิสคัพเพลย์ออฟส์"กษิดิศ" มั่นใจเก็บแต้มพาไทยนำไซปรัส</strong></p>
<!-- /wp:paragraph -->

<!-- wp:paragraph -->
<p>วันที่ 30 ม.ค. 2568 ณ โรงแรม เดอะ คลาสสิค กรุงนิโคเซีย สาธารณรัฐไซปรัส ได้มีพิธีประกบคู่แข่งขัน ศึกเทนนิสชิงแชมป์โลก ประเภททีมชาย รายการ "2025 เดวิสคัพ" เวิลด์ กรุ๊ป 2 เพลย์ออฟส์ ทีมชาติไทย พบ ทีมชาติไซปรัส โดยมี "ผู้พันหลอด" พันเอก วัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ ในฐานะผู้จัดการทีมไทย เข้าร่วมในพิธี และมี ดิมา ไลฟแมน ผู้ตัดสินชี้ขาดของสหพันธ์เทนนิสนานาชาติ (ไอทีเอฟ) ชาวอิสราเอล เป็นผู้ดำเนินการ ผลการประกบคู่ วันที่ 31 ม.ค. 2568 เป็นการแข่งขันประเภทเดี่ยวสลับมือ คู่แรก "แม็กซิ" แม็กซิมัส ภราพล โจนส์ (ลูกครึ่งไทย-ออสเตรเลีย) เดี่ยวมือสองไทย พบกับ เมเนลอส เอฟสตาติอู เดี่ยวมือหนึ่งไซปรัส จากนั้นคู่สอง "บูม" กษิดิศ สำเร็จ เดี่ยวมือหนึ่งไทย พบกับ สไตลิอานอส คริสโตดูลู เดี่ยวมือสองไซปรัส โดยคู่แรก เริ่มเวลา 12.00 น. ตามเวลาท้องถิ่น (เวลาไทย 17.00 น.)</p>
<!-- /wp:paragraph -->

<!-- wp:paragraph -->
<p>วันที่ 1 ก.พ. 2568 เริ่มด้วยการแข่งขันประเภทคู่ "ณัฐ" ปรัชญา อิสโร จับคู่กับ "โอเว่น" ธนเพชร ฉันทะ พบกับ เซอร์จิส เคียรัตซิส และ เอลเลฟเทริออส เนออส และต่อด้วยการแข่งขันประเภทเดี่ยวชนมือ เดี่ยวมือหนึ่ง กษิดิศ สำเร็จ พบ เมเนลอส เอฟสตาติอู ก่อนปิดท้ายด้วยเดี่ยวมือสอง แม็กซิมัส พบ สไตลิอานอส คริสโตดูลู โดยเริ่มคู่แรกของวัน เวลา 11.00 น. ตามเวลาท้องถิ่น (เวลาไทย 16.00 น.) โดยทั้งสองวัน แข่งขันคอร์ทดิน ที่นิโคเซีย ฟิลด์ คลับ สำหรับ กรรมการผู้ตัดสิน (แชร์ อัมไพร์) จากไอทีเอฟ ของศึกเดวิสคัพครั้งนี้ ได้แก่ ไซบาล บาเนอร์จี ชาวอินเดีย และ อันโตเนีย ดราซิช ชาวโครเอเชีย "กัปตันเบิ้ม" ดร.ธนากร ศรีชาพันธุ์ กัปตันทีมเดวิสคัพไทย และผู้ฝึกสอนทีมชาติไทย กล่าวว่า ทีมทราบถึงอันดับโลกของนักกีฬาอยู่แล้ว จึงได้วางแผนตามที่คิดไว้ และจากการให้สัมภาษณ์ของนักกีฬา ซึ่งตอบด้วยความมั่นใจและมีความพร้อม เมื่อนักกีฬากล่าวเช่นนั้น ในฐานะกัปตันทีมก็มีความมั่นใจ เพราะเป็นนักกีฬาที่อยู่ร่วมทีมกันมานาน</p>
<!-- /wp:paragraph -->

<!-- wp:paragraph -->
<p>"ผมเชื่อว่าทุกครั้งที่ลงสนาม ทุกคนจะเต็มที่ทุกครั้ง แต่ก็ไม่ประมาทเหมือนเดิม สำหรับวันแรกจากประเภทเดี่ยว ทีมไทยก็หวังทั้ง 2 แต้ม ซึ่งขึ้นอยู่กับความสามารถของผู้เล่นไทยและความสามารถของคู่แข่งขันด้วย หากให้เทียบเป็นเปอร์เซนต์ ผมชอบแบบกลาง ๆ คิดว่า 50-50 แต่มาในทางความมั่นใจของทีมไทยครับ" ดร.ธนากร กล่าว "ผู้พันหลอด" พันเอก วัฒนา จันทร์ไพจิตต์ ผู้จัดการทีมเดวิสคัพไทย กล่าวว่า สำหรับเรื่องการวางตัวผู้เล่นนั้น จากการพิจารณาเรื่องผลงานการแข่งขันเอทีพี ชาลเลนเจอร์ 3 รายการที่กรุงเทพฯ รวมถึงเรื่องการฝึกซ้อมทั้งที่ไทยและคอร์ทจริงที่ไซปรัส เห็นได้ว่านักกีฬาที่เหมาะสมในการเป็นผู้เล่นหลัก ซึ่งมีคุณภาพดีและมีความพร้อมในการแข่งขัน โดย กษิดิศ ทำหน้าที่เดี่ยวมือหนึ่ง ซึ่งเห็นได้จากความพร้อม ความมั่นใจ และประสบการณ์จากศึกแกรนด์สแลม ออสเตรเลียน โอเพ่น 2025</p>
<!-- /wp:paragraph -->

<!-- wp:paragraph -->
<p>"ส่วนเดี่ยวมือสอง หลังจากปรึกษากับทีมงานสตาฟฟ์โค้ชได้เลือก แม็กซิมัส ทำหน้าที่ เพราะมองว่าการแข่งขันคอร์ทดินที่นี่ เหมาะสมกับสไตล์การเล่นของแม็กซิมัส รวมถึงความคุ้นเคยในการเล่นคอร์ทดิน ส่วนประเภทคู่ ปรัชญา จะเป็นผู้เล่นหลัก ซึ่งตอนนี้ได้เลือก ธนเพชร ทำหน้าที่คู่กัน อย่างไรก็ตาม การเลือกตัวผู้เล่นในประเภทคู่นั้น ต้องดูผลการแข่งขันในวันแรกด้วยว่าออกมาอย่างไร ซึ่งอาจจะมีการเปลี่ยนตัวผู้เล่นหรือไม่เปลี่ยนก็ได้" ผู้จัดการทีมเดวิสคัพไทย กล่าว แม็กซิมัส เดี่ยวมือสองของทีมไทย ซึ่งจะลงแข่งขันเป็นคู่เปิดสนาม กล่าวว่า แม้ลงแข่งขันเป็นคนแรก แต่ตนไม่มีความกดดันอะไร จะพยายามทำหน้าที่ให้ดีที่สุด เพราะตอนนี้มีความพร้อมมาก และหวังจะเก็บแต้มแรกให้ทีมไทยให้ได้</p>
<!-- /wp:paragraph -->

<!-- wp:paragraph -->
<p>กษิดิศ เดี่ยวมือหนึ่งของทีมไทย กล่าวว่า ตอนนี้มีความพร้อมและมั่นใจมาก คิดว่าสู้กับคู่แข่งขันได้ ซึ่งไม่เคยเจอกันมาก่อน หลังจากได้เตรียมตัวมาเป็นอย่างดี ตนหวังที่จะเก็บแต้มให้ทีมไทยให้ได้ และหวังว่า แม็กซิมัส จะเก็บแต้มแรกได้เช่นกัน</p>
<!-- /wp:paragraph -->

<!-- wp:image {"id":47679,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/475524262_1042136294616019_2026710805511307136_n-1024x682.jpg" alt="" class="wp-image-47679"/></figure>
<!-- /wp:image -->