<!-- wp:paragraph {"align":"center","style":{"typography":{"fontSize":20},"color":{"background":"#f1ccec"}}} -->
<p class="has-text-align-center has-background" style="background-color:#f1ccec;font-size:20px"><strong>"ภวิชญ์" หวด 2 เซต ฉลุยเทนนิสไอทีเอฟ"พัชรินทร์"ควง"บุณยวีร์" ทะยานก่อนรองฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 8 เทนนิสหญิง รายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (5) และเทนนิสชาย รายการ ไอทีเอฟ เวิลด์ ทัวร์ (M8) ชิงเงินรางวัลรวม รายการละ 25,000 ดอลลาร์สหรัฐ หรือประมาณ 890,500 บาท รวม 2 รายการอยู่ที่ 1,781,000 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 27 ส.ค. 2567 เป็นการแข่งขันรอบเมนดรอว์วันแรก ประเภทชายเดี่ยว รอบแรก (32 คน) "แมงปอ" ภวิชญ์ สอนหลักทรัพย์ นักเทนนิสไทยวัย 25 ปี มือ 985 ของโลก ได้ไวลด์การ์ดหรือสิทธิพิเศษลงสนาม พบกับ ลีโอ วิฑูรย์เธียร มือ 857 ของโลก จากญี่ปุ่น ลูกครึ่งไทย-ญี่ปุ่น วัย 25 ปี และผลการแข่งขัน เป็น ภวิชญ์ ที่เล่นได้ดี ใช้เวลาเพียง 68 นาที เอาชนะด้วยสกอร์ 6-3 และ 6-0 ได้เข้ารอบสอง หรือ 16 คนสุดท้าย ไปรอพบผู้ชนะระหว่าง ยูริ ดชาวาเคียน มือวาง 5 และมือ 503 ของโลก จากยูเครน กับ โทมิสลาฟ เอ็ดเวิร์ด ปาปัค มือ 1,515 จากออสเตรเลีย</p>
<!-- /wp:paragraph -->

<!-- wp:paragraph -->
<p>ทางด้านประเภทหญิงคู่ รอบแรก (16 คู่) คู่นักหวดชาวไทยพบกันเอง "อีฟ" พัชรินทร์ ชีพชาญเดช จับคู่กับ "แตงโม" บุณยวีร์ ธรรมไชยวัฒน์ พบกับ "ลีเดียร์" ลีเดียร์ พอดโกริซานี่ และ "บัว" กมลวรรณ ยอดเพ็ชร และผลการแข่งขัน เป็นคู่ของ พัชรินทร์ กับ บุณยวีร์ ที่ใช้ประสบการณ์ช่วยกันหวดเอาชนะได้ 2 เซตรวด ด้วยสกอร์ 7-5 และ 6-4 ควงแขนกันเข้ารอบก่อนรองชนะเลิศต่อไป ในส่วนผลการแข่งขันของนักเทนนิสไทยรายอื่น มีดังนี้ ชายเดี่ยว รอบแรก ธนเพชร ฉันทะ แพ้ มิตสึกิ เหว่ย คัง ลีออง (มาเลเซีย) 5-7, 3-6 ยุทธนา เจริญผล แพ้ เจค เดลานีย์ (วาง 4 ออสเตรเลีย) 3-6, 4-6 กฤติน โกยกุล แพ้ ศศิกุมาร์ มุกุนด์ (วาง 2 อินเดีย) 0-6, 4-6 ส่วนหญิงเดี่ยว รอบแรก พิมพ์มาดา ทองคำ แพ้ นาโฮะ ซาโตะ (วาง 3 ญี่ปุ่น) 0-6, 2-6</p>
<!-- /wp:paragraph -->

<!-- wp:paragraph -->
<p>ชายคู่ รอบแรก เครดิต ไชยรินทร์-นพดล น้อยกอ ชนะ ณัฏฐญุตม์ นิธิธนนนต์-ชนน พูลสวัสดิ์ 7-6(2), 6-4 วิชยา ตรงเจริญชัยกุล-สาย คาร์ทีค เรดดี้ กันตะ (วาง 3 ไทย-อินเดีย) ชนะ ฐานทัพ สุขสำราญ-โทโมฮิโระ มาซาบายาชิ (ไทย-ญี่ปุ่น) 6-4, 6-4 ธีรภัทร ขันติวีรวัฒน์-ธนกร ศรีรัตน์ แพ้ ไทเซ อิชิคาวะ-ริวกิ มัตสึดะ (วาง 1 ญี่ปุ่น) 6-7(3-7), 3-6 หญิงคู่ รอบแรก พัณณิน โควาพิทักษ์เทศ-คิม นา ริ (ไทย-เกาหลีใต้) ชนะ เบียทริซ กูมูลยา-เจสซี่ รอมปีส์ (อินโดนีเซีย) 6-4, 6-3</p>
<!-- /wp:paragraph -->

<!-- wp:image {"id":45021,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/08/457301099_926454446184205_2959591731698484410_n-1024x683.jpg" alt="" class="wp-image-45021"/></figure>
<!-- /wp:image -->