<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a386"}}} -->
<p class="has-text-align-center has-vce-bg-color has-text-color has-background" style="background-color:#00a386;font-size:22px"><strong>เต็งหนึ่งยังแกร่ง "วิชยา" ทะลุ 8 คน<br>หวดไทยแลนด์ 7-"พิมพ์ลภัส"ลิ่วด้วย</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ประจำปี 2566 สนาม 7 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 4 พ.ค.ที่ผ่านมา ในประเภทเดี่ยว เข้าสู่รอบ 16 คนสุดท้าย
       ประเภทชายเดี่ยว "จูเนียร์" วิชยา ตรงเจริญชัยกุล นักเทนนิสหนุ่มกรุงเทพฯ มือ 3 ของไทย ที่เคยติดทีมชาติมาแล้วหลายสมัย ลงหวดสร้างสีสันในรายการนี้ ในฐานะมือวางอันดับ 1 ของรายการ พบกับ ปรัชญา ใบบ้ง จากกรุงเทพฯ มือ 52 ของไทย ผลปรากฏว่า สู้กันได้สนุก และเป็น วิชยา ที่ชิงทำแต้มในจังหวะสำคัญ ปิดเกมด้วยสกอร์ 6-4 ทั้งสองเซต ฉลุยสู่รอบก่อนรองชนะเลิศ หรือ 8 คนสุดท้าย ไปพบกับ ศุภวัฒน์ แซ่อุ้ย นักหวดหนุ่มภูเก็ต มือ 31 ของไทย ที่หวดชนะ นพดล น้อยกอ จากพิจิตร มือ 23 ของไทย ด้วยสกอร์ 6-3 และ 1-0 Retd. เนื่องจาก นพดล เจ็บข้อมือ 
       ด้านประเภทหญิงเดี่ยว พิมพ์ลภัส ลิม นักเทนนิสจากกรุงเทพฯ ลูกครึ่งไทย-สิงคโปร์ มือ 46 ของไทย ลงสนามดวลแร็กเกตกับ กัญจน์ชญา จูงวัฒนา จากกรุงเทพฯ มือ 35 ของไทย ผลปรากฏว่า เซตแรก พิมพ์ลภัส เป็นฝ่ายครองเกม ชนะขาดลอย 6-1 เซตสอง ดวลกันสูสีขึ้น ซึ่งหลังจบเกมที่ 9 กัญจน์ชญา ได้แจ้งขอถอนตัวออกจากการแข่งขัน เนื่องจากเจ็บแขนซ้าย ส่งผลให้ พิมพ์ลภัส คว้าชัยชนะด้วยสกอร์ 6-1, 5-4 Retd. และผ่านเข้ารอบก่อนรองชนะเลิศ หรือ 8 คนสุดท้าย ไปพบ วรรษชล สวัสดี เต็ง 3 จากพิษณุโลก และมือ 15 ของไทย ที่หวดชนะ พรนภัส หงส์จำรัสศิลป์ จากนครปฐม มือ 43 ของไทย 2-0 เซต 6-1, 7-5
       ขณะที่ผลการแข่งขันคู่อื่น ๆ มีดังนี้ ชายเดี่ยว รอบ 16 คน ชญานนท์ แก้วสุทอ (สระบุรี) ชนะ ธนกร ศรีรัตน์ (กทม.) 6-1, 6-2 อนพัช ทิมางกูร (กทม.) ชนะ เรวัต กิจประเสริฐสกุล (อุตรดิตถ์) 6-1, 6-1 พัชรพล กาวิน (ปทุมธานี) ชนะ วงศ์วรัณ วงศ์เจริญ (สุราษฎร์ธานี) 6-2, 6-0 ปัญณ์ณวัชญ์ สุทธิสมบูรณ์ (ลำปาง) ชนะ สิริวัฒน์ คะประสิทธิ์ (กทม.) 6-2, 3-6 และ 2-0 Retd. (หายใจไม่ทัน)
       หญิงเดี่ยว รอบ 16 คน พิมพ์มาดา ทองคำ (สุราษฎร์ธานี) ชนะ พิมพ์มาดา ลิม (กทม.) 6-2, 6-0 ธมจันทร์ มอมขุนทด (นครราชสีมา) ชนะ เกศรินทร์ อุ่นศิริ (กทม.) 6-0, 6-0 ภาวินี ร่วมรักษ์ (กทม.) ชนะ ณัชชารีย์ ธีรโชติจิรานนท์ (ประจวบคีรีขันธ์) 6-3, 6-1 โยษิตา ศรีพร (สุราษฎร์ธานี) ชนะ พิมพ์ลดา ทองคำ (สุราษฎร์ธานี) 6-3, 6-3 ปพิชญา อิสโร (สงขลา) ชนะ ปาย จิรวณิชย์เจริญ (นนทบุรี) 6-0, 6-0 ธนัชพร ยังโหมด (ชลบุรี) ชนะ วราภรณ์ เมืองโพธิ์ (สุพรรณบุรี) 6-1, 2-0, Retd.(หายใจไม่ทัน)
       สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTMxMQ==.html</code></pre>
<!-- /wp:code -->

<!-- wp:image {"id":37139,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/52F62FAA-EF81-4BD4-A77D-21D46C9029FF-1024x683.jpeg" alt="" class="wp-image-37139"/></figure>
<!-- /wp:image -->