<!-- wp:paragraph {"align":"center","textColor":"vce-bg","style":{"color":{"background":"#0067a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#0067a3;font-size:22px"><strong>"กมลวรรณ" เข้ารอบ 8 คนรายการใหญ่<br>หวด "ไทยแลนด์-ไอทีเอฟ จูเนียร์ส บี1"</strong></p>
<!-- /wp:paragraph -->

<!-- wp:code -->
<pre class="wp-block-code"><code>        การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส รายการใหญ่ "ไทยแลนด์-ไอทีเอฟ จูเนียร์ส แชมเปี้ยนชิพ บี1" (เจ300 นนทบุรี) ซึ่งแชมป์ประเภทเดี่ยว จะได้คะแนนสะสมอันดับเยาวชนโลกสูงถึง 300 คะแนน ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 15 พ.ย. 2566 เป็นรอบเมนดรอว์วันที่สาม
        ประเภทหญิงเดี่ยว รอบสาม (16 คน) "บัว" กมลวรรณ ยอดเพ็ชร นักหวดลูกสักหลาดดาวรุ่งไทย วัย 16 ปี จากพระนครศรีอยุธยา มือ 138 เยาวชนโลก และเป็นเต็ง 6 ของรายการ พบกับ ไล ชิง ลาม นักหวดจากฮ่องกง วัย 16 ปี มือ 910 เยาวชนโลก ปรากฏว่า เซตแรก ต่างยิงสโตรกท้ายคอร์ตโต้ใส่กันอย่างสนุก โดย 8 เกมแรก เสมอกัน 4-4 จากนั้นเป็นนักหวดฮ่องกงที่เล่นพลาด เปิดโอกาสให้ กมลวรรณ ใช้การยิงที่ดุดันและลูกหยอดหน้าเนต เก็บชัย 2 เกม แซงเอาชนะไป 6-4 เซตสอง กมลวรรณ เปลี่ยนแผนการเล่น เน้นหวดให้ละเอียดมากขึ้น ทำให้เอาชนะได้โดยไม่เสียเกม สรุป กมลวรรณ ชนะ 2-0 เซต 6-4, 6-0
        กมลวรรณ ผ่านเข้ารอบก่อนรองชนะเลิศ หรือ 8 คนสุดท้าย ไปพบกับงานหนักอย่าง จาง กาอึล จากเกาหลีใต้ มือวาง 1 และมือ 59 เยาวชนโลก โดย กมลวรรณ เป็นนักเทนนิสไทยเพียงคนเดียวที่เหลืออยู่ในการแข่งขันประเภทเดี่ยวของรายการนี้
        ด้าน มาหยา บุญญาอรุณเนตร นักหวดไทย วัย 16 ปี มือ 1,100 เยาวชนโลก พยายามหวดสู้กับ ชิโฮมิ ลี ซวน ลีออง ดาวรุ่งวัย 16 ปี ของมาเลเซีย มือวาง 15 และมือ 317 เยาวชนโลก แต่ไม่สามารถเอาชนะฟอร์มการเล่นที่ดีของคู่แข่งขันได้ ทำให้ มาหยาปราชัย 0-2 เซต 2-6, 2-6 หยุดผลงานไว้ที่รอบ 16 คน รับคะแนนสะสมอันดับเยาวชนโลก เป็นรางวัลปลอบใจ 60 แต้ม
        ขณะที่ประเภทหญิงคู่ รอบก่อนรองชนะเลิศ กมลวรรณ ที่คว้าชัยในประเภทเดี่ยวไปแล้ว ควงแขน "ลีเดียร์" ลีเดียร์ พอดโกริชานี่ นักเทนนิสไทย ลูกครึ่งไทย-รัสเซีย เป็นคู่เต็ง 2 ของรายการ ผนึกกำลังหวดเอาชนะ ไล ชิง ลาม จากฮ่องกง และ หนี่ ซี่ จากจีน 2-0 เซต 7-6 ไทเบรก 7-4 และ 6-4 ผ่านเข้ารอบรองชนะเลิศต่อไป
        ส่วนอีกคู่ กมรวรรณ ก้อนศิลา และ อัจฉราพร วรรณโพธิ์ แพ้ "คู่เต็ง 1" จาง กาอึล (เกาหลีใต้) และ ฮิคาริ ยามาโมโตะ (ญี่ปุ่น) 2-6, 2-6 ด้าน มาหยา บุญญาอรุณเนตร และ ตปณีย์ บุญวัฒน์ แพ้ มาลิกา อมีร์กาลิเอวา และ อัลบีน่า คาเคโนวา (คาซัคสถาน) 6-3, 1-6 และซูเปอร์ไทเบรก 3-10

        สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j300-nonthaburi-(asia-regional-championships)/tha/2023/j-j300-tha-08a-2023/draws-and-results/</code></pre>
<!-- /wp:code -->

<!-- wp:image {"id":40336,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/11/IMG_3760-1024x683.jpeg" alt="" class="wp-image-40336"/></figure>
<!-- /wp:image -->