<!-- wp:paragraph {"align":"center","style":{"typography":{"fontSize":20},"color":{"background":"#cddee5"}}} -->
<p class="has-text-align-center has-background" style="background-color:#cddee5;font-size:20px"><strong>หวดไทยนัดกันฟอร์มดุกอดคอคว้าชัยถ้วนหน้าศึกอาชีพที่จีน </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพชาย ไอทีเอฟ เมนส์ เวิลด์ เทนนิส ทัวร์ รายการ “M15 หม่าอันชาน” และเทนนิสอาชีพหญิง ไอทีเอฟ วีเมนส์ เวิลด์ เทนนิส ทัวร์ รายการ “W15 หม่าอันชาน” ชิงเงินรางวัลรวมรายการละ 15,000 ดอลลาร์สหรัฐ หรือประมาณ 489,000 บาท ที่ประเทศจีน เมื่อวันที่ 8 ก.ค.68 เริ่มแข่งเมนดรอว์วันแรก โดยในประภทชายคู่ รอบแรก วิชยา ตรงเจริญชัยกุล นักหวดไทย วัย 30 ปี มือคู่อันดับ 632 ของโลก จับคู่กับ เจิ้ง เหยาเจี๋ย นักเทนนิสจีน มือคู่อันดับ 719 ของโลก ซึ่งเป็นคู่มือวาง 3 ของรายการ สามารถหวดเอาชนะ เซี๊ยะ เฉิงเปง จากไต้หวัน มือคู่อันดับ 480 ของโลก กับ จาง เทียน ฮุ่ย จากจีน มือคู่อันดับ 1623 ของโลก 6-4, 1-6 และ ซูเปอร์ไทเบรก 10-6 ทำให้คู่ของ วิชยา ผ่านเข้ารอบก่อนรองชนะเลิศทันที ขณะที่ประเภทชายเดี่ยว รอบคัดเลือก รอบสุดท้าย ฐานทัพ สุขสำราญ นักหวดไทย วัย 24 ปี มืออันดับ 1148 ของโลก มือวาง 4 ของรอบคัดเลือก สามารถเอาชนะ อันโทนี่ ซูซานโต้ นักเทนนิสอินโดนีเซีย มือ 1563 ของโลก 2 เซตรวด ด้วยสกอร์ 6-2 และ 6-2 ฐานทัพ ผ่านเข้าไปเก็บแต้มในรอบเมนดรอว์ต่อไป</p>
<!-- /wp:paragraph -->

<!-- wp:paragraph -->
<p>ช่วงบ่ายวันเดียวกัน ฐานทัพ ได้ลงแข่งประเภทชายคู่ รอบแรก ด้วยอันดับคู่มือ 1386 ของโลก โดยจับคู่กับ ธนเพชร ฉันทะ วัย 25 ปี มือคู่อันดับ 1219 ของโลก ซึ่งทั้งคู่โชว์ฟอร์มได้อย่างเยี่ยมยอด สามารถพลิกล้มคู่มือวาง 2 ของรายการ จิน ยู่ฉวน มือคู่อันดับ 615 ของโลก กับ หลี่ ซือไค่ มือคู่อันดับ 614 ของโลกจากจีน 2 เซตรวด ด้วยสกอร์ 6-2 และ 6-2 ผ่านเข้ารอบก่อนรองชนะเลิศได้อย่างเยี่ยมยอด นอกจากนี้ยังมีการแข่งขันประเภทหญิงคู่ รอบแรก คู่นักเทนนิสสาวไทย พัณณิน โควาพิทักษ์เทศ วัย 22 ปี มือคู่อันดับ 350 ของโลก กับ ภาวินี ร่วมรักษ์ วัย 21 ปี มือคู่อันดับ 1245 ของโลก สามารถผ่านเข้ารอบก่อนรองชนะเลิศได้เช่นกัน หลังร่วมแรงกันหวดชนะคู่สาวจีน หน่ง ซินอี้ มือคู่อันดับ 1000 ของโลก กับ ซุน อี้ฟ่าน มือคู่อันดับ 858 ของโลก 5-7, 6-4 และ ซูเปอร์ไทเบรก 10-5</p>
<!-- /wp:paragraph -->

<!-- wp:image {"id":50602,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/518274786_1165232062306441_6271060047634607344_n-768x1024.jpg" alt="" class="wp-image-50602"/></figure>
<!-- /wp:image -->