<!-- wp:paragraph {"align":"center","style":{"typography":{"fontSize":20},"color":{"background":"#d9e5ea"}}} -->
<p class="has-text-align-center has-background" style="background-color:#d9e5ea;font-size:20px"><strong>"วิชยา"ผงาดคว้าแชมป์คู่ศึกอาชีพที่หยินชวน  </strong></p>
<!-- /wp:paragraph -->

<!-- wp:paragraph -->
<p>ศึกเทนนิสอาชีพชาย ไอทีเอฟ เวิลด์ เทนนิส ทัวร์ รายการ "M25 หยินชวน" ชิงเงินรางวัลรวม 25,000 ดอลลาร์สหรัฐ หรือราว 875,000 บาท ที่เมืองหยินชวน เขตปกครองตนเองหนิงเซี่ยหุย ประเทศจีน เมื่อวันที่ 19 สิงหาคม รอบชิงชนะเลิศ ประเภทคู่ "จูเนียร์" วิชยา ตรงเจริญชัยกุล นักหวดไทยวัย 28 ปี มืออันดับ 1058 ของโลก จับคู่ เซียว หลิน อาน นักหวดจีน มือคู่อันดับ 767 ของโลก ลงชิงดำกับ ซุน เฉียน กับ ถัง เซิง คู่นักหวดจีน โดยผลปรากฎว่า คู่ของ วิชยา อาศัยเกมรับและรุกที่เฉียบขาดเอาชนะคู่แข่ง 2 เซตรวด ด้วยสกอร์ 6-4, 7-6(5) ทำให้ทั้งคู่คว้าแชมป์มาครองร่วมกันทันที<br>จากการคว้าแชมป์รายการนี้ ถือเป็นแชมป์อาชีพประเภทคู่รายการแรกในรอบ 2 ปีของ วิชยา หลังจากเคยคว้าได้ในรายการล่าสุด คือ M15 แคนคูน ประเทศเม็กซิโก เมื่อปี 2021 โดยครั้งนั้นจับคู่กับ เซอิตะ วาตานาเบ้ จากญี่ปุ่น<br>นอกจากคว้าแชมป์คู่มาครองร่วมกันแล้ว วิชยา กับ เซียว หลิน อาน ยังสะสมคะแนนให้ตัวเองได้อีกคนละ 25 คะแนน และรับเงินรางวัลรวมจำนวน 1,550 ดอลลาร์สหรัฐ หรือราว 54,250 บาท</p>
<!-- /wp:paragraph -->

<!-- wp:image {"id":38730,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/367706676_686943596801959_5171961234854500958_n-1-768x1024.jpg" alt="" class="wp-image-38730"/></figure>
<!-- /wp:image -->