<!-- wp:paragraph {"align":"center","style":{"typography":{"fontSize":20},"color":{"background":"#accad7"}}} -->
<p class="has-text-align-center has-background" style="background-color:#accad7;font-size:20px"><strong>เทนนิสถ้วยใหญ่ ปทท.ได้แชมป์คู่ครบถ้วน<br>พี่น้องดีกรีเหรียญเงิน ม.โลกยังแจ๋วซิวด้วย </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเพื่อความชนะเลิศแห่งประเทศไทย ครั้งที่ 81 ประจำปี 2564 ชิงเงินรางวัลรวม 1,000,000 บาท ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคโควิด-19 เมื่อวันที่ 24 ธ.ค. 2564 มีพิธีมอบรางวัล โดยได้รับเกียรติจาก พลตำรวจเอก ณัฐธร เพราะสุนทร อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลแก่นักกีฬาในประเภทชายคู่และหญิงคู่ </p>
<!-- /wp:paragraph -->

<!-- wp:paragraph -->
<p>ประเภทชายคู่ รอบชิงชนะเลิศ "แซค" ฐานทัพ สุขสำราญ นักหวดหนุ่มลพบุรี ดีกรีทีมชาติไทยชุดเดวิสคัพ 2021 และ "ณัฐ" ปรัชญา อิสโร นักหวดหนุ่มสงขลา คู่มือวางอันดับ 5 ของรายการ โชว์ฟอร์มการเล่นที่เข้าขา ช่วยกันหวดเอาชนะ "เมฆ" จิรัฏฐ์ นวสิริสมบูรณ์ นักเทนนิส กทม. และ "สอง" ยุทธนา เจริญผล จากอ่างทอง ดีกรีทีมชาติไทยชุดเดวิสคัพ 2021 ได้ 2-0 เซต 7-5, 6-1 คว้าแชมป์ไปครอง พร้อมรับเงินรางวัลร่วมกัน 36,000 บาท ส่วนคู่รองแชมป์รับ 18,000 บาท โดย ฐานทัพ และ ปรัชญา ได้จับคู่เล่นด้วยกันมาแล้ว รวมรายการนี้เป็นรายการที่ 4 ซึ่งได้แชมป์ 3 รายการ และรองแชมป์ 1 รายการ </p>
<!-- /wp:paragraph -->

<!-- wp:paragraph -->
<p>ทางด้านประเภทหญิงคู่ รอบชิงชนะเลิศ "เพียซ" วรัชญา วงค์เทียนชัย และ "ยู่ยี่" วรัญญา วงค์เทียนชัย สองพี่น้องนักหวดจากเชียงราย เจ้าของเหรียญเงิน หญิงคู่ กีฬามหาวิทยาลัยโลก ครั้งที่ 29 "ไทเป 2017" ลงแข่งขันรายการนี้ด้วยกันเป็นรายการแรกหลังจากไม่ได้จับคู่เล่นด้วยกันมานานกว่า 4 ปี และสามารถคว้าแชมป์มาครองได้สำเร็จ หลังจากเอาชนะ "พราว" ชมภู่ทิพย์ จันดาเขต จากนนทบุรี และ "รวงข้าว" ลัลนา ธาราฤดี จากนครศรีธรรมราช คู่มือวางอันดับ 1 ของรายการ 2-1 เซต 6-4, 2-6 และซูเปอร์ไทเบรก 10-0 โดยคู่ วรัชญา และ วรัญญา ได้รับเงินรางวัลร่วมกัน 24,000 บาท ส่วนคู่รองแชมป์รับ 14,000 บาท</p>
<!-- /wp:paragraph -->

<!-- wp:paragraph -->
<p> จากนั้นเป็นการแข่งขันประเภทคู่ผสม โดยได้รับเกียรติจาก นายกิตติ อดิเรก ประธานกรรมการบริษัท อุดมพานิช อินดัสเตรียล จำกัด เป็นประธานมอบรางวัลแก่นักกีฬา ซึ่งผลการแข่งขันรอบชิงชนะเลิศ "ไหม" มนัญชญา สว่างเเก้ว จากสิงห์บุรี และ "แมน" ณัฐนนท์ กัจฉปานันท์ จากยะลา โชว์ฟอร์มการเล่นในฐานะคู่มือวางอันดับ 1 ของรายการ เอาชนะ "นุ่น" กมลวรรณ บัวแย้ม จากชลบุรี และ "เคน" พัชรพล กาวิน จากปทุมธานี 2-0 เซต 6-4, 6-2 คว้าแชมป์ไปครอง ได้รับเงินรางวัลร่วมกัน 24,000 บาท ส่วนคู่รองแชมป์รับ 14,000 บาท</p>
<!-- /wp:paragraph -->

<!-- wp:paragraph -->
<p>สามารถชมภาพบรรยากาศการแข่งขันอย่างคมชัดได้ที่ลิงค์นี้ <a rel="noreferrer noopener" href="https://l.facebook.com/l.php?u=https%3A%2F%2Fwww.ltat.org%2Fphotos%2F%3Ffbclid%3DIwAR2gfEK5CcNC5NZYyEf9MA4pp3FeFSuFQs6-pLTYrHrUQqYMd5fMfLbax7o&amp;h=AT1kRUHYo22lNj82oFBKxpjZY1dCkkszbm9w4ATQwtGEDPER9PfUx-LHDyPrWbyMkR_y5EcplUD0plFtki6A9EEg7eleWfHxgXjwuQwKMqsMsEektkP5_MawMHiX64e8COcS&amp;__tn__=-UK-R&amp;c[0]=AT1YSRywOLcJ8X9-U7bPLK7-2Lg_vL5MwPt5TtgMt47lUZPou2Pbiwv9L66Ie3bqe21ixiyXOh8LQ74eD8MyxF7Q5qyUbxodEqOONvE0VgcVIG3EBAQ4FjmQ9XjvzIVdsml24RxwKkv8z2NpkZzm_LqdeCwgFBogUvfprHoSRF7aCGE" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":30473,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/12/269862929_4880607468628849_8561478599493377147_n.jpg" alt="" class="wp-image-30473"/></figure>
<!-- /wp:image -->