<!-- wp:paragraph {"align":"center","style":{"typography":{"fontSize":20},"color":{"background":"#a6f2ad"}}} -->
<p class="has-text-align-center has-background" style="background-color:#a6f2ad;font-size:20px"><strong>"ไทยแลนด์ แชมเปี้ยนชิพ"มีพลิกล็อก<br>มือรองหวดเจ๋ง!ล้มตัวเต็งฉลุยตัดเชือก</strong></p>
<!-- /wp:paragraph -->

<!-- wp:paragraph -->
<p>"ไทยแลนด์ แชมเปี้ยนชิพ"มีพลิกล็อก<br>มือรองหวดเจ๋ง!ล้มตัวเต็งฉลุยตัดเชือก </p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพ รายการ "ไทยแลนด์ แชมเปี้ยนชิพ 2021" ครั้งที่ 2 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ที่ศูนย์พัฒนากีฬาเทนนิสแห่งชาติ เมืองทองธานี จัดขึ้นภายใต้มาตรการป้องกันโควิด-19 เมื่อวันที่ 26 ก.พ. เป็นรอบก่อนรองชนะเลิศ มีการพลิกล็อกเกิดขึ้นหลายคู่</p>
<!-- /wp:paragraph -->

<!-- wp:paragraph -->
<p> ไฮไลท์ที่ประเภทหญิงเดี่ยว ไหม ณภัทร นิรันดร ดาวรุ่งวัย 18 ปี มือวาง 12 ของรายการ จากนนทบุรี ดวลกับ "จูน" ณัฐนิดา หลวงแนม จอมเก๋าจากสุโขทัย วัย 33 ปี มือวาง 2 ของรายการ ได้อย่างสนุก ต้องตัดสินด้วยไทเบรกในเซตสุดท้าย ก่อนที่ ไหม ณภัทร จะเฉือนชนะไป 2-1 เซต 6-4, 0-6 และ 7-6(3) ไหม ณภัทร ผ่านเข้ารอบรองชนะเลิศ พบ "ออมสิน" อัญชิสา ฉันทะ มือวาง 6 จากประจวบคีรีขันธ์ เจ้าของเหรียญทองแดงหญิงเดี่ยวซีเกมส์ ครั้งที่ 30 ที่ชนะ มนัญชญา สว่างแก้ว มือวาง 3 จากสิงห์บุรี มาได้ 2-0 เซต 6-3, 6-3</p>
<!-- /wp:paragraph -->

<!-- wp:paragraph -->
<p>ด้าน "อีฟ" พัชรินทร์ ชีพชาญเดช มือวาง 5 จากขอนแก่น ดีกรีแชมป์หญิงเดี่ยว "ไทยแลนด์ แชมเปี้ยนชิพ 2021" ครั้งที่ 1 พลิกสถานการณ์จากที่ปราชัยไปก่อนในเซตแรก กลับมาเอาชนะ "เอิร์ธ" เพียงธาร ผลิพืช มือ 1 ของไทย และมือวาง 1 ของรายการ จากนนทบุรี ทีมชาติหลายสมัย 2-1 เซต 5-7, 6-3 และ 7-5 พัชรินทร์ผ่านเข้ารอบรองชนะเลิศ พบ "มะนาว" ธมจันทร์ มอมขุนทด มือวาง 10 เจ้าของเหรียญทองหญิงคู่ กีฬาเอเชี่ยนอินดอร์ และมาร์เชียลอาร์ตเกมส์ ครั้งที่ 5 ที่เข้ารอบด้วยการเอาชนะ "แพตตี้" พิมพ์รดา จัตวาพรวนิช มือวาง 14 ของรายการจากกรุงเทพฯ 2-1 เซต 6-4, 2-6 และ 7-6(1)</p>
<!-- /wp:paragraph -->

<!-- wp:paragraph -->
<p> ขณะที่ประเภทชายเดี่ยว รอบก่อนรองชนะเลิศ "จูเนียร์" วิชยา ตรงเจริญชัยกุล หนุ่มกรุงเทพฯ ยังคงโชว์ฟอร์มสมราคามือวางอันดับ 1 ของรายการ หวดชนะ ฐานทัพ สุขสำราญ มือวาง 6 จากลพบุรี 7-6(4), 6-2 เข้ารอบรองชนะเลิศพบ ปรัชญา อิสโร มือวาง 32 จากสงขลา ที่ชนะ ธนเพชร ฉันทะ มือวาง 8 จากประจวบคีรีขันธ์ 2-6, 6-3, 6-3 ทางด้าน ภาธร หาญชัยกุล มือวาง 27 จาก กทม. ชนะ กฤติน โกยกุล มือวาง 7 จากพังงา 4-6, 6-4 และ 6-2 ผ่านเข้าไปตัดเชือกกับ ภวิชญ์ สอนหลักทรัพย์ มือวาง 21 จากระยอง ที่ชนะ ศุภวัฒน์ แซ่อุ้ย จากภูเก็ต 7-6(5), 3-6 และ 6-4</p>
<!-- /wp:paragraph -->

<!-- wp:paragraph -->
<p>ผลการแข่งขันคู่อื่นๆ ชายคู่ รอบก่อนรองชนะเลิศ สรรค์ชัย รติวัฒน์ (กทม.)-ธาม โรจนสุนทร (กทม.) ชนะ แทนตะวัน แมคจิโอริ (กทม.)-พีระภัทร เด็ดทองหลาง (สมุทรปราการ) 3-6, 6-4 และซูเปอร์ไทเบรก 11-9, อนพัช ทิมางกูร (กทม.)-วรชน รักษ์ปวงชน (กทม.) ชนะ พลัฏฐ์ พันธุรัตน์ (กทม.)-ธวัชชัย บุญรัตน์ (พระนครศรีอยุธยา) 6-0, 6-2, ณัฐนนท์ กัจฉปานันท์ (ยะลา)-ยุทธนา เจริญผล (อ่างทอง) ชนะ ณัฐดนัย สินเจริญวัฒนา (ชุมพร)-ต้นกล้า มุละดา (ลำพูน) 6-3, 6-4, ณัฐสิทธิ์ กุลสุวรรณ์ (กาญจนบุรี)-กิติรัตน์ เกิดลาภี (กทม.) ชนะ ศุภวัฒน์ แซ่อุ้ย (ภูเก็ต)-พงศ์นริศร์ อินทสุวรรณ์ (นนทบุรี) 3-6, 6-3 และซูเปอร์ไทเบรก 11-9 </p>
<!-- /wp:paragraph -->

<!-- wp:paragraph -->
<p>หญิงคู่ รอบก่อนรองชนะเลิศ ศุภาพิชญ์ เกือรัมย์ (กทม.)-กมลวรรณ บัวแย้ม (ชลบุรี) ชนะ สลักทิพย์ อุ่นเมือง (นนทบุรี)-วรัญญา วงค์เทียนชัย (เชียงราย) 6-2, 7-6 (2), พัณณิน โควาพิทักษ์เทศ (ฉะเชิงเทรา)-พัชรินทร์ ชีพชาญเดช (ขอนแก่น) ชนะ ศานตมล รังสิพราหมณกุล (กทม.)-ลัลน์ลลิต บุษดี (ปทุมธานี) 6-0, 6-0, ภาวินี ร่วมรักษ์ (กทม.)-วรรษชล สวัสดี (พิษณุโลก) ชนะ วริศรา ลี (ปทุมธานี)-ธมนพรรณ จงเลิศตระกูล (สิงห์บุรี) 6-1, 6-3, นิการัตน์ วาทีนุกิจ (นครปฐม)อัญชิสา ฉันทะ (ประจวบคีรีขันธ์) ชนะ มนัญชญา สว่างเเก้ว (สิงห์บุรี)-พิมพ์รดา จัตวาพรวนิช (กทม.) 1-6, 7-6 (3), 10-8 </p>
<!-- /wp:paragraph -->

<!-- wp:paragraph -->
<p>คู่ผสม รอบรองชนะเลิศ ชญานนท์ แก้วสุทอ (สระบุรี)-ชมภู่ทิพย์ จันดาเขต (นนทบุรี) ชนะ เพียงธาร ผลิพืช (นนทบุรี)-วรวิญ กำธรกิตติกุล (นนทบุรี) 6-2, 4-6 และซูเปอร์ไทเบรก 10-3 เข้าไปชิงชนะเลิศกับ ณัฐนนท์ กัจฉปานันท์ (ยะลา)-ณัฐนิดา หลวงแนม (สุโขทัย) ที่ชนะ ไหม ณภัทร นิรันดร (นนทบุรี)-ธนภัทร นิรันดร (นนทบุรี) 6-4, 4-6 และซูเปอร์ไทเบรก 10-8</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันดูรายละเอียดได้ที่ <a rel="noreferrer noopener" href="https://l.facebook.com/l.php?u=https%3A%2F%2Fwww.tour.ltat.org%2Ftournaments-factsheet%3Ffbclid%3DIwAR173ER0UdvOzP5m2TdT7zKcPGMfBqHtTgxRaFHGk4Gsm--vvqFu5y4jJb4&amp;h=AT1eDkItLjxJc3Xv32PiDwXLRyfxVLF-G20D4HOy44lfNewITRnLmeqQXdli44YMbBTTMOxNCPADcvG2QXumdkebHWdyzIvgDyXpM-p3hWQYNADe4WBZMJU9p0MSpgC1lwcpjuSPwQ&amp;__tn__=-UK-R&amp;c[0]=AT3ujuelNB8qpDYe69I9K1jMTsosJ14fE3_4Pklx2IYL5x0pXbfFT-n8EoW1C8LbbyQ4TI2fuKkvnOIsEwBZTsAeQZd2oSEGSV6eVFssesudAI3FMNJ8YGPH_fR7SvtOedN5KzUAqZXGI6ycAMxC1N-_9wvpSZTJ6LBrolQy-XmjxqM" target="_blank">https://www.tour.ltat.org/tournaments-factsheet</a>...<br>ส่วนภาพ สามารถดูเพิ่มเติมได้ที่ <a rel="noreferrer noopener" href="https://l.facebook.com/l.php?u=https%3A%2F%2Fwww.ltat.org%2Fphotos%2F%3Ffbclid%3DIwAR2gZy2Yh0FOAc3VeaXpWFx0QKZR_aCCKGR2JBMSgZUuxePzKbKT_C7_i4E&amp;h=AT2eOY6w4t9VNW1YIba5LoDXrC0DMnE2G2huZzERy-LXF1YDQKpM4wFUxifrWBTJ9u0bu9eNIPFZddnzwfM0JFBPUzbMrLupLVJ9LOvzqKWhSo_JkkejtsyEADG1EXTKvdeFKEO_rA&amp;__tn__=-UK-R&amp;c[0]=AT3ujuelNB8qpDYe69I9K1jMTsosJ14fE3_4Pklx2IYL5x0pXbfFT-n8EoW1C8LbbyQ4TI2fuKkvnOIsEwBZTsAeQZd2oSEGSV6eVFssesudAI3FMNJ8YGPH_fR7SvtOedN5KzUAqZXGI6ycAMxC1N-_9wvpSZTJ6LBrolQy-XmjxqM" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":26779,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/02/DF118108-B14D-410D-9716-12BCE0811025.jpeg" alt="" class="wp-image-26779"/></figure>
<!-- /wp:image -->