<!-- wp:paragraph {"align":"center","style":{"typography":{"fontSize":22},"color":{"background":"#e9eedb"}}} -->
<p class="has-text-align-center has-background" style="background-color:#e9eedb;font-size:22px"><strong>สถานเอกอัครราชทูตไทย ณ กรุงนิวเดลี เลี้ยงต้อนรับ ทีมยู-14 ไทย </strong></p>
<!-- /wp:paragraph -->

<!-- wp:paragraph -->
<p>นาวาเอก จักริน - พันเอกหญิง วิพรรณ ขาวรัตน์ ผู้ช่วยทูตฝ่ายทหารเรือ ประจำสถานเอกอัครราชทูตไทย ณ กรุงนิวเดลี พร้อมด้วย ภริยา จัดเลี้ยงต้อนรับ พร้อมมอบขวัญกำลังใจให้ทีมเทนนิสไทยที่เดินทางมาเข้าร่วมการแข่งขันเทนนิสเยาวชนชิงแชมป์โลก รุ่นอายุไม่เกิน 14 ปี ประเภททีมหญิง รายการ 2022 ไอทีเอฟ เวิลด์ จูเนียร์ เทนนิส คอมเพทติชั่น รอบคัดเลือกโซนเอเชีย/โอเชียเนีย ที่เมืองนิวเดลี ประเทศอินเดีย ซึ่งคณะนักเทนนิสไทยประกอบด้วย ธฤตา หงษ์หยก, ณัฐรดา สกุลวงศ์ธนา และ พรนภัส หงส์จำรัสศิลป์ โดยมี นายสหทัศน์ ศุภกิจ เป็นผู้ฝึกสอน และมี นางสาวกาญจนา เพชรกรจักร เป็นนักวิทยาศาสตร์การกีฬาประจำทีม โดยงานเลี้ยงจัดขึ้นที่ สถานเอกอัครราชทูตไทย ณ กรุงนิวเดลี เมื่อวันที่ 19 เม.ย.65</p>
<!-- /wp:paragraph -->

<!-- wp:paragraph -->
<p>ขณะที่ในวันเดียวกัน ทีมไทย ซึ่งในกลุ่มบี ร่วมกับ มาเลเซีย และญี่ปุ่น มีโปรแกรมลงแข่งรอบแบ่งกลุ่มนัดสุดท้าย พบ ญี่ปุ่น ซึ่งเป็นทีมวางอันดับ 2 ของรายการ ผลปรากฎว่า ทีมไทย แพ้ให้กับญี่ปุ่น 0-3 คู่ เดี่ยวมือ 2 ธฤตา หงษ์หยก แพ้ ริระ โกซากะ 0-2 เซต 4-6, 3-6 เดี่ยวมือ 1 พรนภัส หงส์จำรัสศิลป์ แพ้ เอสึนะ อิชิโอกะ 0-2 เซต 4-6, 2-6 ส่วนในประเภทคู่ ธฤตา หงษ์หยก กับ ณัฐรดา สกุลวงศ์ธนา แพ้ คูริเอะ ฮายาซากะ กับ ริระ โกซากะ 1-2 เซต 6-4, 1-6 และ ซูเปอร์ไทเบรก 11-13</p>
<!-- /wp:paragraph -->

<!-- wp:paragraph -->
<p>อย่างไรก็ตามทีมไทยยังได้ผ่านเข้าไปเล่นในรอบก่อนรองชนะเลิศในฐานะทีมอันดับ 2 ของกลุ่ม บี โดยจะเข้าไปรอพบกับระหว่างทีมอันดับ 1 ของกลุ่ม เอ คือ ออสเตรเลีย ทีมวางอันดับ 1 ของรายการ กับ อันดับ 1 กลุ่ม ดี อุซเบกิสถาน ทีมวางอันดับ 3 ของรายการ/คาซัคสถาน ทีมวางอันดับ 5 ของรายการ</p>
<!-- /wp:paragraph -->

<!-- wp:image {"id":31649,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/04/278979661_5248358238520435_8421164698836542966_n-1024x768.jpg" alt="" class="wp-image-31649"/></figure>
<!-- /wp:image -->