<!-- wp:paragraph {"align":"center","style":{"typography":{"fontSize":20},"color":{"background":"#ece2ce"}}} -->
<p class="has-text-align-center has-background" style="background-color:#ece2ce;font-size:20px"><strong>"แม็กซิมัส" สุดต้านหนุ่มญี่ปุ่นพ่ายหวิวจอดรอบ 8 คน เอทีพี บางกอก โอเพ่น 2 </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชาย เอทีพี ชาลเลนเจอร์ ทัวร์ สัปดาห์ที่ 2 รายการ Bangkok Open 2 หรือ บางกอก โอเพ่น 2 ระดับ ชาลเลนเจอร์ 75 ชิงเงินรางวัลรวม 100,000 ดอลลาร์สหรัฐ หรือประมาณ 3,444,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 9 ม.ค. 2568 เข้าสู่การแข่งขันรอบสำคัญ ประเภทชายเดี่ยว รอบก่อนรองชนะเลิศ (8 คน) "แม็กซิ" แม็กซิมัส ภราพล โจนส์ นักเทนนิสความหวังของไทย ลูกครึ่งไทย-ออสเตรเลีย ในวัย 20 ปี มือ 775 ของโลก พบกับ ริโอ โนกุจิ นักเทนนิสญี่ปุ่น อายุ 26 ปี มือ 303 ของโลก โดยเซตแรก หลังจาก แม็กซิมัส นำอยู่ 4-3 มาเบรกได้ในเกมที่ 8 ทำให้ขึ้นนำ 5-3 และออกมาเสิร์ฟปิดเซตได้สำเร็จ ก่อนชนะไป 6-3 ทว่า 2 เซตถัดมา เป็นนักเทนนิสญี่ปุ่นที่เล่นได้ดี เก็บชัยได้หมด แซงเอาชนะได้สำเร็จ</p>
<!-- /wp:paragraph -->

<!-- wp:paragraph -->
<p>สรุป แม็กซิมัส แพ้ ริโอ โนกุจิ 1-2 เซต ด้วยสกอร์ 6-3, 1-6 และ 0-6 ในเวลาเกือบ 2 ชั่วโมง หยุดผลงานไว้ที่รอบก่อนรองชนะเลิศ ได้รับเงินรางวัล จำนวน 2,890 ดอลลาร์สหรัฐ หรือประมาณ 99,531 บาท และคะแนนสะสมอันดับโลก จำนวน 12 คะแนน ในขณะที่ ริโอ โนกุจิ ผ่านเข้ารอบรองชนะเลิศ ไปพบกับ เมอร์ฟี่ แคสโซเน จากสหรัฐฯ ที่ชนะ ยาคุบ พอล จากสวิตเซอร์แลนด์ 2-0 เซต 7-6(7-3) และ 7-6(7-3) ในส่วนผลการแข่งขันคู่อื่น ๆ ชายเดี่ยว รอบก่อนรองชนะเลิศ จุ้ย เจีย (จีน) ชนะ ดาเนียล มิชาลสกี้ (โปแลนด์) 2-6, 6-3 และ 7-6(7-4) มารัต ชาริปอฟ ชนะ ยูสุเกะ ทาคาฮาชิ (ญี่ปุ่น) 6-3, 4-6 และ 6-2</p>
<!-- /wp:paragraph -->

<!-- wp:image {"id":47312,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/472793336_1026759599487022_6536384366798325174_n-1024x683.jpg" alt="" class="wp-image-47312"/></figure>
<!-- /wp:image -->