<!-- wp:paragraph {"align":"center","style":{"typography":{"fontSize":20},"color":{"background":"#c7d8df"}}} -->
<p class="has-text-align-center has-background" style="background-color:#c7d8df;font-size:20px"><strong>"มนัญชญา"คว้ารองแชมป์หวดอาชีพW100กิฟุ</strong></p>
<!-- /wp:paragraph -->

<!-- wp:paragraph -->
<p>"ไหม"มนัญชญา สว่างแก้ว นักเทนนิสไทย วัย 22 ปี พลาดคว้าแชมป์เทนนิสอาชีพหญิง ไอทีเอฟ เวิลด์ เทนนิส ทัวร์ W100 กิฟุ รายการ "แคงการู คัพ อินเตอร์เนชั่นแนล เลดี้ส์ โอเพ่น เทนนิส 2025" ชิงเงินรางวัลรวม 100,000 ดอลลาร์สหรัฐ หรือราว 3,353,000 บาท ที่เมืองกิฟุ ประเทศญี่ปุ่น ไปอย่างน่าเสียดาย หลังลงดวลแร็คเกตรอบชิงชนะเลิศ พ่ายให้นักหวดวัยเก๋าชาวจีน จาง ฉ่วย 0-2 เซต ในการแข่งขันเมื่อวันที่ 4 พ.ค.68 ในรอบชิงชนะเลิศ "ไหม" มนัญชญา สว่างแก้ว มืออันดับ 113 ของโลก มือวาง 3 ของรายการ เก็บไป 2 เอซ แต่ก็เสียดับเบิ้ลฟอลต์ไป 6 ครั้ง ในเซตแรก พลาดถูก จาง ฉ่วย นักเทนนิสจีน วัย 36 ปี มืออันดับ 136 ของโลก เบรกเสิร์ฟในเกม 4 ก่อนพ่าย 3-6 เซตสอง มนัญชญา เสียเกมเสิร์ฟไปตั้งแต่เกมแรก และมีโอกาสที่จะเบรกเกมคืนในเกมที่ 2 และเกมที่ 8 แต่นักหวดจีนอาศัยความเก๋ากลับมาคุมเกมได้ดีรักษาเกมไว้ได้ ทำให้ มนัญชญา พลาดโอกาสไปอย่างน่าเสียดาย และสุดท้ายก็พ่ายไปอีก 4-6</p>
<!-- /wp:paragraph -->

<!-- wp:paragraph -->
<p>มนัญชญา พ่าย จาง ฉ่วย ในนัดชิงชนะเลิศ 0-2 เซต ด้วยสกอร์ 3-6 และ 4-6 นักหวดจีนคว้าแชมป์ทันที ส่วน มนัญชญา ได้รองแชมป์ รับเงินรางวัลทั้งสิ้น 8,147 ดอลลาร์สหรัฐ หรือราว 270,000 บาท พร้อมคะแนนสะสมอีก 65 คะแนน</p>
<!-- /wp:paragraph -->

<!-- wp:image {"id":49293,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/495268435_1116071630555818_4056441178543838173_n-1024x683.jpg" alt="" class="wp-image-49293"/></figure>
<!-- /wp:image -->