<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a200a3"}}} -->
<p class="has-text-align-center has-vce-bg-color has-text-color has-background" style="background-color:#a200a3;font-size:22px"><strong>"โยษิตา"เฉือนคู่แข่งเข้ารอบ<br>เปิดหวดไทยแลนด์ฯสนาม5</strong></p>
<!-- /wp:paragraph -->

<!-- wp:code -->
<pre class="wp-block-code"><code>       สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสอาชีพ "ไทยแลนด์ แชมป์เปี้ยนชิพ" ประจำปี 2566 สนาม 5 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี โดยเมื่อวันที่ 17 เม.ย.เป็นวันแรก
       ประเภทหญิงเดี่ยว ซึ่งเปิดฉากด้วยรอบแรก 64 คน คู่ที่น่าสนใจเป็นการพบกันระหว่าง โยษิตา ศรีพร นักหวดสุราษฎร์ธานี วัย 16 ปี มือ 68 ของไทย กับ ชินบัญชร สร้อยทอง นักหวดชลบุรี วัย 16 ปี มือ 79 ของไทย ผลปรากฏว่า หลังจาก โยษิตา ใช้การหวดที่หลากหลายเก็บเซตแรกไปได้ก่อน แต่มาพลาดท่าพ่ายเซตสองให้แก่ ชินบัญชร ที่เล่นได้ดี เป็นผลให้เสมอกัน 1-1 เซต ต้องดวลเซตสามเพื่อตัดสิน ซึ่งมีโอกาสทั้งคู่ แต่เป็น โยษิตา ที่ชิงเก็บแต้มในจังหวะสำคัญได้มากกว่า เป็นฝ่ายคว้าชัยและรวมชนะ 2-1 เซต 6-3, 2-6 และ 6-4  โยษิตา ผ่านเข้ารอบ 32 คนสุดท้าย ไปพบ "หมิว" สลักทิพย์ อุ่นเมือง ดาวรุ่งเมืองนนท์ เต็ง 4 ของรายการ และมือ 18 ของไทย ที่ได้บายในรอบแรก
       ด้านประเภทชายเดี่ยว เปิดฉากด้วยรอบแรก 128 คน กฤติน โกยกุล หนุ่มพังงา อายุ 28 ปี โชว์ฟอร์มนักหวดมืออันดับต้น ๆ ของประเทศ ในฐานะมือ 12 ของไทยในปัจจุบัน เอาชนะ เลิศชัย รณรงค์ วัย 19 ปี จากภูเก็ต มือ 82 ของไทย ได้ 2 เซตรวด 6-1, 6-2 กฤติน ผ่านเข้ารอบ 64 คนสุดท้าย ไปพบกับ เกรทกลอรี่ นิตยเมฆินทร์ นักเทนนิสจากพิษณุโลก ลูกครึ่งไทย-เวียดนาม มือ 61 ของไทย ต่อไป
       ในส่วนผลการแข่งขันคู่อื่น ๆ มีดังนี้ ประเภทชายเดี่ยว รอบแรก 128 คน พัทธ์ คงกิจภากรณ์ (ชลบุรี) ชนะ ธนภัค ตรีสัตยกุล (นครปฐม) 4-6, 6-2 และ 6-3 ธิรวัต อยู่คง (กทม.) ชนะ วรัตถ์ ณ นคร (กทม.) 6-2, 7-5 ปวริศ อยู่บำรุง (เชียงใหม่) ชนะ วรณัฐ ทวีทรัพย์ (กทม.) 6-1, 6-0 จิรัฐ กาญจนพฤฒิพงศ์ (พระนครศรีอยุธยา) ชนะ พลวรรธน์ พยุงวงษ์ (สมุทรสาคร) 3-6, 6-3 และ 6-4 กานต์ธัช สุรฤทธิ์โยธิน (ชลบุรี) ชนะ เตชธรรม ศรีเสน (ประจวบคีรีขันธ์) 6-1, 3-6 และ 6-2
       ประเภทหญิงเดี่ยว รอบแรก 64 คน ภัณฑิลา นามวงศ์ (กทม.) ชนะ ภัทราพร ทองพิทักษ์ (ปทุมธานี) 6-0, 6-0 ชนัสนันท์ ศิริวิโรจน์สกุล (กทม.) ชนะ พัชรดา เนาชารี (สมุทรสงคราม) 6-0, 6-0 กัญญาดา พรหมวิชัย (เชียงใหม่) ชนะ ภวิษย์พร โพธิ์พันธุ์ (กทม.) 6-2, 6-1 ปรายฟ้า จันทร์ชัยมงคล (ปทุมธานี) ชนะผ่าน โชติกา สิงคำสอน (ปทุมธานี) วันใส กสิกรรมไพบูลย์ (ยะลา) ชนะผ่าน บัณฑิตา พึ่งประภา (น่าน), มาลิน พงศ์ทองเมือง (กทม.) ชนะ ปทิตตา สิงห์ทอง (นนทบุรี) 6-3, Retd. (เวียนศีรษะ)
       สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTI3NCMjIzE=.html</code></pre>
<!-- /wp:code -->

<!-- wp:image {"id":36948,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/04/97241EDE-E64D-435A-B729-4B4D6B1A329B-1024x683.jpeg" alt="" class="wp-image-36948"/></figure>
<!-- /wp:image -->