<!-- wp:paragraph {"align":"center","textColor":"vce-bg","style":{"color":{"background":"#7b00a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#7b00a3;font-size:22px"><strong>"ฐานทัพ-พัชรินทร์" หวด 3 เซตผงาดแชมป์<br>พงศ์นริศร์-ชนิกานต์ ซิวคู่ผสมศึกไทยแลนด์</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนามที่ 1 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี เข้าสู่วันสุดท้ายเมื่อวันที่ 17 มี.ค. 2567 โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานฝ่ายพัฒนาเยาวชน เป็นประธานมอบรางวัลแก่นักกีฬา
  ประเภทชายเดี่ยว รอบชิงชนะเลิศ "แซค" ฐานทัพ สุขสำราญ นักหวดหนุ่มลพบุรี ดีกรีทีมชาติไทยชุดเอเชี่ยนเกมส์ ครั้งที่ 19 และเต็ง 1 ของรายการ พบกับ "วิน" ณัฐสิทธิ์ กุลสุวรรณ์ นักหวดหนุ่มกาญจนบุรี เต็ง 4 ของรายการ ผลการแข่งขันในเซตแรก เป็น ฐานทัพ มือ 7 ของไทย ที่ใช้ความเฉียบขาด หวดชนะได้ก่อน ทว่าชัยชนะในเซตที่สองตกเป็นของ ณัฐสิทธิ์ มือ 12 ของไทย ที่เล่นได้ดีกว่า ทำให้เสมอกัน 1-1 เซต ส่งผลให้เกมในเซตที่สามเป็นไปอย่างสูสี และ ฐานทัพ มีโอกาสทำแต้มในจังหวะสำคัญได้มากกว่า จึงเป็นฝ่ายชนะไปในที่สุด
  สรุป ฐานทัพ ชนะ ณัฐสิทธิ์ 2-1 เซต ด้วยสกอร์ 6-3, 2-6 และ 6-4 ในเวลาแข่งขันกว่า 2 ชั่วโมง ฐานทัพได้แชมป์ประเภทชายเดี่ยวไปครองตามคาดในฐานะมือวางอันดับ 1 ของรายการ พร้อมรับเงินรางวัล จำนวน 60,000 บาท ส่วน ณัฐสิทธิ์ ได้รองแชมป์ รับเงินรางวัล จำนวน 36,000 บาท
  ด้านประเภทหญิงเดี่ยว แชมป์เป็นของ "อีฟ" พัชรินทร์ ชีพชาญเดช นักเทนนิสสาวขอนแก่น มือ 5 ของไทย และเต็ง 1 ของรายการตามคาด หลังจากลงหวดรอบชิงชนะเลิศ ซึ่งพลาดท่าพ่ายเซตแรกให้แก่ "ออม" วรรษชล สวัสดี นักเทนนิสจากพิษณุโลก มือ 10 ของไทย และเต็ง 2 ของรายการ ก่อนเรียกฟอร์มเก่งออกมาหวดปราบ วรรษชล จนสามารถเก็บชัยได้ในสองเซตถัดมา ส่งผลให้ พัชรินทร์ แซงเอาชนะ วรรษชล 2-1 เซต 4-6, 6-2 และ 6-2 ในเวลาเกือบ 2 ชั่วโมง พัชรินทร์ ได้ครองแชมป์ประเภทหญิงเดี่ยว รับเงินรางวัล จำนวน 36,000 บาท ส่วน วรรษชล รองแชมป์ ได้รับเงินรางวัล 20,000 บาท
  ทั้งนี้ จากผลการแข่งขันดังกล่าว ฐานทัพ ได้ครอง 2 แชมป์จากประเภทชายเดี่ยว และประเภทชายคู่ ซึ่งคู่กับ ศุภวัฒน์ แซ่อุ้ย คว้าแชมป์ไปเมื่อวันที่ 16 มี.ค. ที่ผ่านมา เช่นเดียวกับ พัชรินทร์ ที่ได้ 2 แชมป์เช่นกัน จากประเภทหญิงเดี่ยว และประเภทหญิงคู่ ที่จับคู่กับ กมลวรรณ ยอดเพ็ชร ซิวแชมป์ในวันเดียวกัน
  ขณะที่ประเภทคู่ผสม รอบชิงชนะเลิศ พงศ์นริศร์ อินทสุวรรณ์ จากนนทบุรี ผนึกกำลังกับ ชนิกานต์ ศิลกุล จากกรุงเทพฯ ช่วยกันหวดเอาชนะคู่แฝดชายและหญิง นฤบดี บุญวัฒน์ และ ตปณีย์ บุญวัฒน์ จากนนทบุรี ได้ 2-0 เซต 6-1, 6-3 พงศ์นริศร์ กับ ชนิกานต์ ได้ครองแชมป์ประเภทคู่ผสม รับเงินรางวัลร่วมกัน จำนวน 15,700 บาท ส่วนคู่แฝด ในฐานะรองแชมป์ ได้รับร่วมกัน 7,800 บาท
  สำหรับการแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนามที่ 2 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี จะแข่งขันระหว่างวันที่ 18-24 มี.ค. 2567 เริ่มแข่งขันเวลา 09.00 น. เป็นต้นไป</code></pre>
<!-- /wp:code -->

<!-- wp:image {"id":41967,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/IMG_4188-1024x683.jpeg" alt="" class="wp-image-41967"/></figure>
<!-- /wp:image -->