<!-- wp:paragraph {"align":"center","style":{"typography":{"fontSize":20},"color":{"background":"#cad0e7"}}} -->
<p class="has-text-align-center has-background" style="background-color:#cad0e7;font-size:20px"><strong>"กษิดิศ-กฤติน"ประเดิมคว้าชัยศึกอาชีพที่มาเลเซีย</strong></p>
<!-- /wp:paragraph -->

<!-- wp:paragraph {"backgroundColor":"vce-bg"} -->
<p class="has-vce-bg-background-color has-background">การแข่งขันเทนนิสอาชีพชาย ไอทีเอฟ เมนส์ เวิล์ด เทนนิส ทัวร์ 2022 รายการ "M15 เซเรมบัน" ชิงเงินรางวัลรวม 15,000 ดอลลาร์สหรัฐ หรือราว 553,050 บาท ที่เซเรมบัน ประเทศมาเลเซีย เมื่อวันที่ 19 ก.ค.65 รอบเมนดรอว์ ชายเดี่ยว รอบแรก กษิดิศ สำเร็จ นักหวดทีมชาติไทย วัย 21 ปี มืออันดับ 631 ของโลก มือวาง 2 ของรายการ สามารถประเดิมคว้าชัยชนะได้สำเร็จ ด้วยการปราบ โคโคโระ อิโซมูระ นักหวดญี่ปุ่น มืออันดับ 1100 ของโลก 2 เซตรวด ด้วยสกอร์ 6-2, 6-1 ทำให้ กษิดิศ ผ่านเข้ารอบสองทันที<br>ขณะที่ กฤติน โกยกุล นักหวดไทยวัย 27 ปี มืออันดับ 2019 ของโลก ต้องออกแรงหวดถึง 2 ชั่วโมง 17 นาที ก่อนจะเก็บชัยชนะเหนือ มูตู เอดิธติย่า เซน์กุมาร นักเทนนิสอินเดีย มืออันดับ 791ไอทีเอฟแรงกิ้ง 2-0 เซต ด้วยสกอร์ 7-6(2), 6-2 กฤติน ผ่านเข้ารอบสองเช่นกัน<br>ด้าน เจมส์ ฟาน เฮอร์ซีเล่ ลูกครึ่งไทย-เบลเยียม วัย 19 ปี มืออันดับ 1535 ไอทีเอฟแรงกิ้ง ที่ทำผลงานในรอบคัดเลือกได้ดี โดยได้บายในรอบแรกในฐานะมือวาง 3 และในรอบสองสามารถเอาชนะ บูพาตี สักธิวัล นักเทนนิสอินเดีย 6-1 และ 7-5 ก่อนจะมาหักแร็กเกตนักหวดเจ้าถิ่น โจนาธาน อังเดร เชง หลิว จากมาเลเซีย 6-1 และ 6-1 ในรอบสุดท้าย<br>แต่ในรอบเมนดรอว์ รอบแรก ต้องเจอมือวาง 6 ของรายการ พัค อูซอง นักหวดเกาหลีใต้ มืออันดับ 844 ของโลก แต่นักหวดไทยก็พยายามสู้เต็มที่ ก่อนจะต้านความแกร่งของคู่แข่งไม่ไหวแพ้ไป 0-2 เซต ด้วยสกอร์ 3-6 และ 3-6 ตกรอบไปอย่างน่าเสียดาย</p>
<!-- /wp:paragraph -->

<!-- wp:image {"id":32971,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/07/294907213_5509933712362885_47785898100089274_n-1024x768.jpg" alt="" class="wp-image-32971"/></figure>
<!-- /wp:image -->