<!-- wp:paragraph {"align":"center","textColor":"vce-bg","style":{"color":{"background":"#a30080"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#a30080;font-size:22px"><strong>ทีมไทยคว้าชัยหวดอาเซียนที่สิงคโปร์<br>"ท่านทูต" ส่งกำลังใจ-อาหารบำรุงขวัญ</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนชิงชนะเลิศแห่งเอเชียตะวันออกเฉียงใต้หรืออาเซียน ประเภททีมชายและทีมหญิง รุ่นอายุไม่เกิน 12 ปี รายการ "เอทีเอฟ ทเวลฟ์ แอนด์ อันเดอร์ ทีม คอมเพทติชั่น - ซัพพอร์ทเต็ด บาย เคทีเอฟ รีเจียนัล ควอลิฟายอิ้ง เซาท์อีสต์ เอเชีย อีเวนท์" ที่ประเทศสิงคโปร์ เพื่อคัดทีมเข้าสู่การแข่งขันรอบชิงชนะเลิศแห่งเอเชีย เมื่อวันที่ 18 มิ.ย. 2567 เป็นการแข่งขันวันที่สอง
  ผู้สื่อข่าวรายงานว่า ทีมนักหวดหนูน้อยของไทยมีขวัญและกำลังใจที่ดีมาก หลังจากได้รับกำลังใจจาก นางอุรีรัชต์ เจริญโต เอกอัครราชทูต ณ สิงคโปร์ นอกจากนี้ยังมีอาหารไทยจากครัวที่ทำเนียบเอกอัครราชทูต ส่งมอบให้เด็ก ๆ และเจ้าหน้าที่ด้วย และวันเดียวกัน นางสุวรรณี อรุณสวัสดิ์วงศ์ อัครราชทูตที่ปรึกษา สถานเอกอัครราชทูต ณ สิงคโปร์ พร้อมคณะ ยังได้เดินทางมาชมการแข่งขันและให้กำลังใจนักกีฬาที่สนามแข่งขันด้วย
  ประเภททีมหญิง กลุ่ม เอ ทีมนักหวดหนูน้อยของไทย ทีมวางอันดับ 1 ของรายการ ภายใต้การคุมทีมของ "โค้ชโอ" นายสุขุม กิจวิจารณ์ ผู้ฝึกสอนทีมชาติ ที่ตุนชัยชนะไว้แล้ว 1 แมทช์ (ชนะสิงคโปร์ 3-0 คู่) ลงสนามแข่งขันแมทช์ที่สอง พบกับ ทีมบรูไน
  คู่แรก เดี่ยวมือสอง "น้องโซเฟีย" อาภรนันท์ โซเฟีย แสงสุชาติ ลูกครึ่งไทย-อเมริกัน หวดชนะ ซัฟเฟอริซัล ดีเค นูร์ อาเดรียนนา จัสมิน 2-0 เซต 6-0, 6-0 จากนั้นเดี่ยวมือหนึ่ง "น้องจ๊ะจ๋า" อัญวีณ์ ไพศาลภาณุวงศ์ ชนะ โกห์ เว่ย รู 2-0 เซต 6-0, 6-0
  และประเภทหญิงคู่ อัญวีณ์ กับ "พลอย" พลอยเพชร ด้วงเขียว ช่วยกันหวดเอาชนะ โกห์ เว่ย รู กับ ซัฟเฟอริซัล ดีเค นูร์ อาเดรียนนา จัสมิน 2-0 เซต 6-0, 6-0 จากผลดังกล่าว ทำให้ ทีมหญิงไทย เอาชนะ ทีมบรูไน ได้ 3 คู่รวด เพิ่มสถิติชนะ 2 แมทช์ติด สำหรับแมทช์ที่สาม จะพบกับ ทีมอินโดนีเซีย
  ด้านประเภททีมชาย กลุ่ม เอ ทีมนักหวดเยาวชนชายไทย ทีมวางอันดับ 1 ของรายการ ภายใต้การคุมทีมของ "โค้ชจิม" จ่าสิบเอก สหทัศน์ ศุภกิจ ผู้ฝึกสอนทีมชาติ ลงแข่งขันแมทช์แรกกับ ทีมบรูไน ผลปรากฏว่า ทีมไทย ชนะ 3-0 คู่
  คู่แรก เดี่ยวมือสอง "น้องฌาน" ฌาน เลาอมรพาณิชย์ ชนะ ไครุล ซาบริน ราฟิค อาซิซี ด้วยสกอร์ 0-0Ret. (เจ็บข้อมือ) ส่วนเดี่ยวมือหนึ่ง "น้องอันปัน" ปัณณพรรธน์ นิ่มนวลกุล ชนะ ลิม โจเอล เอไลจาห์ จซง ฮัน 2-0 เซต 6-0, 6-0 และประเภทคู่ ฌาน และ "น้องฟาโร" ธรรมลักษณ์ โกวิทวัฒนชัย ชนะผ่าน ลิม โจเอล เอไลจาห์ จซง ฮัน และ ไครุล ซาบริน ราฟิค อาซิซี
  สำหรับการแข่งขันแมทช์ต่อไป ทีมนักหวดเยาวชนชายไทย รุ่นอายุไม่เกิน 12 ปี จะพบกับ ทีมลาว โดยทีมนักหวดเยาวชนไทยทั้งชายและหญิงนั้นมี น.ส.ญาดา ศิริไชย ทำหน้าที่เทรนเนอร์ดูแลนักกีฬาตลอดการแข่งขัน</code></pre>
<!-- /wp:code -->

<!-- wp:image {"id":43759,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/06/IMG_4546-1024x768.jpeg" alt="" class="wp-image-43759"/></figure>
<!-- /wp:image -->