<!-- wp:paragraph {"align":"center","style":{"typography":{"fontSize":20},"color":{"background":"#cbd8dd"}}} -->
<p class="has-text-align-center has-background" style="background-color:#cbd8dd;font-size:20px"><strong>"ภวิชญ์" กับ "ลัลนา" ผงาดแชมป์เดี่ยวปิดฉากศึกเทนนิสไทยแลนด์ฯ สนาม 2</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส รายการ ไทยแลนด์ แชมป์เปี้ยนชิพ สนาม 2 ประจำปี 2568 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทยฯ เมืองทองธานี จ.นนทบุรี เมื่อวันที่ 23 ก.พ. 2568 เป็นวันสุดท้าย โดยได้รับเกียรติจาก นายภุชงค์ เลาหศิริวงศ์ กรรมการอำนวยการสมาคมฯ ฝ่ายจัดการแข่งขัน และนายธานี แสนยาอุโฆษ กรรมการอำนวยการสมาคมฯ ฝ่ายพัฒนาเยาวชน ร่วมเป็นประธานมอบรางวัลแก่นักกีฬา ประเภทชายเดี่ยว รอบชิงชนะเลิศ "แมงปอ" ภวิชญ์ สอนหลักทรัพย์ นักเทนนิสหนุ่มระยอง มือวางอันดับ 1 ของรายการ ที่เคยได้แชมป์ชายเดี่ยว ศึกไทยแลนด์ แชมป์เปี้ยนชิพ สนาม 2 เมื่อปี 2565 มาแล้ว พบกับ "สอง" ยุทธนา เจริญผล นักเทนนิสหนุ่มอ่างทอง มือวางอันดับ 7 ของรายการ</p>
<!-- /wp:paragraph -->

<!-- wp:paragraph -->
<p>เซตแรก ทั้งคู่เล่นได้ดี เกมสูสี และเป็น ภวิชญ์ ที่ประเดิมชัยสำเร็จ เอาชนะได้ก่อน 6-4 เซตสอง ยุทธนา พยายามเล่นในเกมของตัวเอง นำ 3-0 ทว่าหลังจากนั้น ภวิชญ์ เรียกฟอร์มเก่งออกมาปราบคู่แข่งขัน เก็บชัยได้ 6 เกมรวด แซงเอาชนะไป 6-3 สรุป ภวิชญ์ ชนะ ยุทธนา 2-0 เซต 6-4 และ 6-3 ภวิชญ์ ขึ้นแท่นแชมป์ประเภทชายเดี่ยว ศึกไทยแลนด์ แชมป์เปี้ยนชิพ สนาม 2 ประจำปี 2568 พร้อมรับเงินรางวัล จำนวน 50,000 บาท และคะแนนสะสมอันดับประเทศไทย จำนวน 220 คะแนน ด้าน ยุทธนา ได้รองแชมป์ ได้รับเงินรางวัล จำนวน 25,000 บาท พร้อมคะแนน จำนวน 140 คะแนน ทางด้านประเภทหญิงเดี่ยว รอบชิงชนะเลิศ "รวงข้าว" ลัลนา ธาราฤดี นักเทนนิสสาวใต้ จากนครศรีธรรมราช มือวางอันดับ 1 ของรายการ คว้าแชมป์ไปครองได้ตามคาด หลังจากใช้ชั้นเชิงการหวดที่เฉียบคม ปราบ "ออมสิน" อัญชิสา ฉันทะ นักเทนนิสสาวประจวบคีรีขันธ์ จบลงภายใน 2 เซต ด้วยสกอร์ 6-2 และ 6-3</p>
<!-- /wp:paragraph -->

<!-- wp:paragraph -->
<p>ลัลนา ได้ครองแชมป์หญิงเดี่ยว ศึกไทยแลนด์ แชมป์เปี้ยนชิพ สนาม 2 ทันที ซึ่งนับเป็นแชมป์หญิงเดี่ยวรายการนี้เป็นสมัยแรก พร้อมกันนี้ ลัลนา ยังได้รับเงินรางวัล จำนวน 50,000 บาท พร้อมคะแนนสะสมอันดับประเทศไทย 220 คะแนน และหลังจากนี้ 2 สัปดาห์ ลัลนา จะเดินทางไปแข่งขันเทนนิสอาชีพที่ประเทศจีนต่อไป ในขณะที่ อัญชิสา ในฐานะรองแชมป์ครั้งนี้ ได้รับเงินรางวัล จำนวน 25,000 บาท พร้อมคะแนน 140 คะแนน จากนั้น เป็นการแข่งขันประเภทคู่ผสม รอบชิงชนะเลิศ ลัลนา ที่เพิ่งได้แชมป์หญิงเดี่ยว ลงสนามอีกครั้ง ซึ่งจับคู่กับ "แมน" ณัฐนนท์ กัจฉปานันท์ จากยะลา ช่วยกันหวดสู้ จนเอาชนะ ไทร่า ลิธิบี สาวลูกครึ่งไทย-อังกฤษ และ นวกานต์ ขุนจันทร์ จาก กทม. ได้สำเร็จ 2 เซตรวด ด้วยสกอร์ 6-2 และ 6-4 ลัลนา กับ ณัฐนนท์ ได้แชมป์คู่ผสมไปครองและรับเงินรางวัลร่วมกัน จำนวน 14,000 บาท และคะแนนสะสมอันดับประเทศไทย คนละ 220 คะแนน ส่วนคู่รองแชมป์ ไทร่า กับ นวกานต์ ได้รับเงินรางวัลไปแบ่งกัน จำนวน 8,000 บาท และคะแนน คนละ 140 คะแนน</p>
<!-- /wp:paragraph -->

<!-- wp:image {"id":47982,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/02/480689994_1059793829516932_5977250679593115267_n-1024x683.jpg" alt="" class="wp-image-47982"/></figure>
<!-- /wp:image -->