<!-- wp:paragraph {"align":"center","style":{"typography":{"fontSize":20},"color":{"background":"#efd5da"}}} -->
<p class="has-text-align-center has-background" style="background-color:#efd5da;font-size:20px"><strong>"ภวิชญ์-พิมพ์มาดา" ลิ่วตัดเชือก ศึกเทนนิสหาแชมป์ประเทศไทย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเพื่อความชนะเลิศแห่งประเทศไทย ครั้งที่ 84 ประจำปี 2567 ชิงเงินรางวัลรวมสูงถึง 1,000,000 บาท ที่ศูนย์พัฒนากีฬาเทนนิสแห่งชาติ เมืองทองธานี จังหวัดนนทบุรี เมื่อวันที่ 15 ก.ย. 2567 เป็นการแข่งขันรอบก่อนรองชนะเลิศ ประเภทชายเดี่ยว "แมงปอ" ภวิชญ์ สอนหลักทรัพย์ นักเทนนิสหนุ่มระยองวัย 25 ปี มือวางอันดับ 1 ของรายการ อดีตเยาวชนทีมชาติไทย ดวลแร็กเกตกับนักหวดดาวรุ่ง "วินเนอร์" ธีรภัทร ขันติวีรวัฒน์ หนุ่มขอนแก่นวัย 17 ปี ที่เคยติดทีมชาติในระดับเยาวชนเช่นกัน และผลการแข่งขัน ปรากฏว่า แม้ ภวิชญ์ มีประสบการณ์มากกว่า แต่ก็ไม่ใช่งานง่ายในการปราบ ธีรภัทร ทำให้เกมเป็นไปอย่างสูสี กระทั่ง ภวิชญ์ เร่งเครื่องเก็บแต้มในจังหวะสำคัญได้มากกว่า จึงเป็นฝ่ายเอาชนะไป 2-0 เซต 7-5 และ 6-4</p>
<!-- /wp:paragraph -->

<!-- wp:paragraph -->
<p>ภวิชญ์ ผ่านเข้ารอบรองชนะเลิศ ไปรอพบผู้ชนะระหว่าง กฤติน โกยกุล นักเทนนิสหนุ่มพังงา มือวางอันดับ 4 ของรายการ กับ ชญานนท์ แก้วสุทอ นักเทนนิสหนุ่มสระบุรี มือวางอันดับ 12 ของรายการ ด้านหญิงเดี่ยว รอบก่อนรองชนะเลิศ "แอ๊ตต้า" พิมพ์มาดา ทองคำ นักหวดจากสุราษฎร์ธานี มือวางอันดับ 5 ของรายการ ใช้การหวดที่หลากหลาย และการวางบอลวินเนอร์ที่เฉียบคม เอาชนะ "เฟิร์น" พรนภัส หงส์จำรัสศิลป์ นักหวดจากนครปฐม มือวางอันดับ 16 ของรายการ ได้ 2-0 เซต 6-1 และ 6-3 พิมพ์มาดา ผ่านเข้ารอบรองชนะเลิศ ไปรอพบผู้ชนะระหว่าง ไทร่า ลิธิบี นักเทนนิสสาวลูกครึ่งไทย-อังกฤษ มือวาง 6 จาก กทม. กับ วรรษชล สวัสดี มือวางอันดับ 2 จากพิษณุโลก</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ ชายเดี่ยว รอบก่อนรองชนะเลิศ ฐานทัพ สุขสำราญ (วาง 2 ลพบุรี) ชนะ แทนตะวัน แมคจิโอลิ (กทม.) 6-2, 6-3 หญิงคู่ รอบก่อนรองชนะเลิศ กมรวรรณ ก้อนศิลา /ไทร่า ลิธิบี (นนทบุรี-กทม.) ชนะ สุกฤตา สุขแก้ว /โชติกา สังข์ลาโพธิ์ (พัทลุง /ชุมพร) 6-3, 6-2 วรรษชล สวัสดี /ณัชชารีย์ ธีรโชติจิรานนท์ (พิษณุโลก /ประจวบคีรีขันธ์) ชนะ วรัญญา วงค์เทียนชัย /สิริน พงศ์ทองเมือง (เชียงราย /กทม.) 3-6, 6-2, 11-9 ชายคู่ รอบก่อนรองชนะเลิศ จิรัฏฐ์ นวสิริสมบูรณ์ /กฤติน โกยกุล (กทม. /พังงา) ชนะ วรัตถ์ ณ นคร /สิรวิชญ์ สุดเนตร (กทม. /อำนาจเจริญ) 4-6, 7-6(4) และซูเปอร์ไทเบรก 10-5</p>
<!-- /wp:paragraph -->

<!-- wp:paragraph -->
<p>คู่ผสม รอบก่อนรองชนะเลิศ กฤษฏา จอยไธสง /พรนภัส หงส์จำรัสศิลป์ (อุดรธานี /นครปฐม) ชนะ ปพิชญา อิสโร /ระพีพัฒน์ แววบุตร (สงขลา /กทม.) 6-4, 2-6, 10-8 อกนิษฐ์ พุ่มจิตร /อนพัช ทิมางกูร (เพชรบุรี /กทม.) ชนะ กีรติ ศิริบุตรวงศ์ /นันทภพ วสุวัต (นนทบุรี) 7-6(4), 6-2</p>
<!-- /wp:paragraph -->

<!-- wp:image {"id":45545,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/459727432_940038584825791_4896432946552548768_n-1024x683.jpg" alt="" class="wp-image-45545"/></figure>
<!-- /wp:image -->