<!-- wp:paragraph {"align":"center","style":{"typography":{"fontSize":20},"color":{"background":"#c4e7c7"}}} -->
<p class="has-text-align-center has-background" style="background-color:#c4e7c7;font-size:20px"><strong>"ธรรม์-ปวีณอร" หวดทะยานเข้าตัดเชือกศึกยู14 ชิงแชมป์เอเชีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน ประเภทบุคคลชายและหญิง รุ่นอายุไม่เกิน 14 ปี เยาวชนชิงแชมป์เอเชีย รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเม้นท์ แชมเปี้ยนชิพส์ 2024-ไฟนอลส์" ที่เมืองกูชิง ประเทศมาเลเซีย วันที่ 11 เมษายน เข้าสู่รอบก่อนรองชนะเลิศ หรือ รอบ 8 คนสุดท้าย ซึ่งในประเภทชายเดี่ยว มือวาง 1 "ไพน์" ธรรม์ พันธราธร นักหวดเยาวชนไทย พบกับ อับดูร์อัคมอน คาริมอฟ จากอุซเบกิสถาน ผลปรากฎว่า ธรรม์ ยังคงโชว์ฟอร์มได้อย่างเยี่ยมยอดสามารถเก็บชัยชนะได้สำเร็จ 2-0 เซต ด้วยสกอร์ 6-3 และ 7-5 ทะยานเข้าสู่รอบรองชนะเลิศได้ตามคาด</p>
<!-- /wp:paragraph -->

<!-- wp:paragraph -->
<p>ขณะที่"ไอซ์" ปวีณอร นวลศรี มือวาง 3 ของประเภทหญิงเดี่ยว สามารถผ่านเข้ารอบรองชนะเลิศได้เช่นกัน หลังจากในรอบก่อนรองชนะเลิศ มากับดวง เมื่อคู่แข่ง ฮาน่า ชาบันปัวร์ จากอิหร่าน ที่ชนะเซตแรก 6-3 แต่หลังจบเกม 5 เซตสอง โดย ปวีณอร นำ 4-1 นักหสดดาวรุ่งอิหร่าน ที่มีอาการเจ็บเข่าขวามาตั้งแต่ต้นเซตสอง ฝืนไม่ไหวได้ขอยอมแพ้และ ส่งผลให้ ปวีณอร พลิกชนะทันที 3-6, 4-1ret.พร้อมกับคว้าตั๋วผ่านเข้าสู่รอบรองชนะเลิศได้สำเร็จ</p>
<!-- /wp:paragraph -->

<!-- wp:paragraph -->
<p>ด้าน "ตรัย" ตรัย ศรีเสน ลงแข่งรอบสาม ประเภทชายเดี่ยว ชนะ จัง จุน ซอ จากเกาหลีใต้ 2-1 เซต ด้วยสกอร์ 7-5, 3-6 และ 6-4 จากนั้นได้ลงแข่งรอบ 8 คนสุดท้ายต่อทันที โดยแมทช์นี้ ตรัย ต้องปราชัยให้กับ ทราย์เกล โรเดียน มือวาง 15 ของรายการจากคาซัคสถาน 0-6 และ 3-6 ส่วน "เบียร์" โชติรินทร์ แก้วก่า เยาวชนหญิงไทย ในรอบสอง สามารถเอาชนะ เอมิลี่ เกวน คูร์เนียวาน จากอินโดนีเซีย 6-4, 6-7(2) และ 6-3 ทว่าในรอบ 8 คนสุดท้าย โชติรินทร์ พลาดท่าดวลแร็คเกตพ่าย จาง ซี เจีย จากจีน 5-7 และ 2-6 สำหรับนักเทนนิสเยาวชนไทยที่เข้าร่วมการแข่งขัน ประกอบด้วย "ไอซ์" ปวีณอร นวลศรี, "เบียร์" โชติรินทร์ แก้วก่า, "ไพน์" ธรรม์ พันธราธร และ "ตรัย" ตรัย ศรีเสน โดยมี "โค้ชเอ็กซ์" นายพชรพล คำสมาน เป็นผู้ฝึกสอน และ "โค้ชพัตเตอร์" นายนนทพัทธ์ เฟื่องเดช เทรนเนอร์ประจำทีม</p>
<!-- /wp:paragraph -->

<!-- wp:image {"id":42343,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/434839213_835120091984308_8422500125297961325_n-1024x601.jpg" alt="" class="wp-image-42343"/></figure>
<!-- /wp:image -->