<!-- wp:paragraph {"align":"center","style":{"typography":{"fontSize":20},"color":{"background":"#e2c4dc"}}} -->
<p class="has-text-align-center has-background" style="background-color:#e2c4dc;font-size:20px"><strong>"ธฤตา-กัญจน์ชญา-ปวรปรัชญ์" หวดฉลุยเข้ารอบศึกเจ60กาฐมาณฑุ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส รายการ "เจ 60 กาฐมาณฑุ" ที่ประเทศเนปาล เมื่อวันที่ 4 ก.พ.68 ประเภทหญิงเดี่ยว รอบสอง ธฤตา หงษ์หยก นักหวดเยาวชนไทยวัย 15 ปี มืออันดับ 899 เยาวชนโลก มือวาง 8 ของรายการ สามารถเอาชนะ สวานิก้า รอย นักหวดอเมริกัน วัย 14 ปี 2-1 เซต ด้วยสกอร์ 2-6, 6-0 และ 6-3 ผ่านเข้ารอบ 16 คนสุดท้ายต่อไป ขณะที่ กัญจน์ชญา จูงวัฒนา นักเทนนิสเยาวชนไทย วัย 17 ปี มืออันดับ 1070 เยาวชนโลก มือวาง 10 ของรายการ ไล่ต้อนชนะ คิมายา อัปตี นักเทนนิสอินเดีย วัย 16 ปีขาดลอย 2 เซตรวดด้วยสกอร์ 6-0 และ 6-0 ผ่านเข้ารอบ 16 คนสุดท้ายได้เช่นกัน</p>
<!-- /wp:paragraph -->

<!-- wp:paragraph -->
<p>นอกจากนี้ 2 นักเทนนิสเยาวชนไทยยังได้โชว์ฟอร์มคว้าชัยชนะประเภทหญิงคู่ รอบสองได้อย่างเยี่ยมยอด โดย ธฤตา จับคู่กับ ริโย โยชิดะ นักหวดญี่ปุ่น ลงแข่งในฐานะคู่มือวาง 3 ของรายการ เอาชนะ วิชนาวี โอเจ จากอินเดีย กับ สวานิก้า รอย จากสหรัฐอเมริกา 6-2, 3-6 และ ซูเปอร์ไทเบรก 10-4 ส่วน กัญจน์ชญา จับคู่กับ ดาเนียล่า คลาร่า ซูร์ยาปรานาตา จากอินโดนีเซีย พกดีกรีคู่มือวาง 5 ของรายการ ช่วยกันเอาชนะ เอวิชา ดีฮูรี กับ มันดากัลล่า พรินซี จากอินเดีย 6-1 และ 6-1</p>
<!-- /wp:paragraph -->

<!-- wp:paragraph -->
<p>ด้านประเภทชายเดี่ยว รอบสอง ปวรปรัชญ์ งั่นบุญศรี เยาวชนชายไทยวัย 16 ปี มืออันดับ 654 เยาวชนโลก มือวาง 11 ของรายการ สามารถเอาชนะ ดิกานห์ เอ็ม นักหวดอินเดีย 6-1 และ 5-3 Ret. ผ่านเข้ารอบ 16 คนสุดท้ายได้สำเร็จ จากนั้น ปวรปรัชญ์ ได้จับคู่กับ ไก ทอมป์สัน นักเทนนิสฮ่องกง ซึ่งเป็นคู่มือวาง 3 ของรายการ ลงแข่งประเภทชายคู่ รอบสอง เอาชนะ คาอิ กับ เคอิ มัตสึโมโตะ คู่นักหวดจากญี่ปุ่น 2-0 เซต ด้วยสกอร์ 6-2 และ 6-0 </p>
<!-- /wp:paragraph -->

<!-- wp:paragraph -->
<p>ส่วน ปังยะ ผลวิรุฬห์ นักหวดเยาวชนไทยวัย 15 ปี มืออันดับ 2259 เยาวชนโลก พลาดท่าแพ้มือวาง 6 ของรายการ เดฟ คานบาร์กิแมธ นักหวดโรมาเนีย วัย 17 ปี มืออันดับ 513 เยาวชนโลก 0-6 และ 0-6 ทำให้ตกรอบสองของประเภทชายเดี่ยวไปอย่างน่าเสียดาย</p>
<!-- /wp:paragraph -->

<!-- wp:image {"id":47763,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/02/475784602_1045850740911241_4936106123779033087_n-730x1024.jpg" alt="" class="wp-image-47763"/></figure>
<!-- /wp:image -->