<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><strong>“ยุทธนา”ฉลุยเข้ารอบ2-แฝดพลิกร่วงเทนนิสแคล-คอมพ์ฯ</strong></p>
<!-- /wp:paragraph -->

<!-- wp:paragraph -->
<p><br>“สอง” ยุทธนา เจริญผล นักเทนนิสดาวรุ่งไทยวัย 19 ปี มือ 1914 ของโลก ฉลุยเข้ารอบสองของศึกเทนนิสอาชีพชาย สะสมคะแนนอันดับโลก ไอทีเอฟ เวิลด์ เทนนิส ทัวร์ รายการ "แคล-คอมพ์ แอนด์ เอ็กซ์วายแซดพริ้นติ้ง ไอทีเอฟ เวิลด์ เทนนิส ทัวร์ 2019 #15 เค เอ็ม 2"(สัปดาห์ที่สอง) ชิงเงินรางวัลรวม 15,000 ดอลลาร์สหรัฐ หรือประมาณ 480,000 บาท ที่สนามทรูอารีน่า หัวหิน จ.ประจวบคีรีขันธ์ เมื่อวันที่ 28 ส.ค.62 หลังจากลงหวดเมนดรอว์ชายเดี่ยว รอบแรก ชนะ หลิน เว่ย เต่อ นักเทนนิสวัย 23 ปีจากไต้หวัน มือ 1066 ของโลก 2-1 เซตด้วยสกอร์ 3-6, 6-4 และ 3-1ret.(หลิน เว่ย เต่อถอนตัว) <br>รอบสอง (16คน) ยุทธนา จะต้องดวลแร็กเกตกับ เอฮาระ ฮิโรยาสึ นักเทนนิสญี่ปุ่นวัย 28 ปี มือวาง 6 ของรายการ มือ 642 ของโลก ที่รอบแรกสามารถเอาชนะ ฮาน ซอน ยอง จากเกาหลีใต้ 6-1 และ 7-5<br>ขณะที่ “บูม” กษิดิศ สำเร็จ นักเทนนิสดาวรุ่งวัย 18 ปีที่เพิ่งคัดตัวติดทีมชาติชุดซีเกมส์ ครั้งที่ 30 มามาดๆ และได้สิทธิพิเศษ หรือ ไวล์การ์ดลงแข่งเมนดรอว์ รอบแรกต้องเจอกับงานหนักเมื่อต้องเจอมือวาง 1 ของรายการ ไรอัน เพนิสตัน นักเทนนิสวัย 23 ปีจากสหราชอาณาจักร มือ 400 ของโลก ซึ่งแมทช์นี้ กษิดิศ พลาดเสิร์ฟเสียไปถึง 7 ดับเบิ้ลฟลอท์ทำให้ถูกเบรกเกมเสิร์ฟเซตละ 2 เกมก่อนพ่าย 4-6 และ 4-6 ทำให้ต้องตกรอบแรกไปอย่างน่าเสียดาย<br>ด้านประเภทคู่ รอบแรก(16คู่) มีพลิกล็อค เมื่อ"แฝดต้น-ต้อง" สนฉัตร กับ สรรค์ชัย รติวัฒน์ คู่มือ 1 ของรายการแชมป์เมื่อสัปดาห์ที่แล้ว พลิกพ่ายให้คู่นักเทนนิสญี่ปุ่น อิสเซ โอกามูระ กับ เรียวตะ ทานูมะ 0-2 เซตด้วยสกอร์ 5-7 และ 3-6 ภายในเวลา 1 ชั่วโมง 5 นาทีทำให้ต้องตกรอบแรกไปอย่างน่าเสียดาย<br>ส่วนผลการแข่งขันของนักเทนนิสไทยคนอื่นๆ มีดังนี้ รอบแรก ชายเดี่ยว เดย์น เคลลี่(มือวาง 2- ออสเตรเลีย) ชนะ ฐานทัพ สุขสำราญ 6-2, 6-7(7), 6-0, หลี่ หยวนเฟิง (จีน) ชนะ ชาญชัย สุขตนเอง 6-3, 6-3<br>ประเภทคู่ รอบแรก(16คู่) คาซูมะ คาวาชิ-โค ซูซูกิ(ญี่ปุ่น) ชนะ ยุทธนา เจริญผล -ชาร์ล โรเบิร์ต 7-5, 6-4, ฟรานซิส เคซี่ อัลแคนทาร่า(ฟิลิปปินส์)-โซระ ฟูกุดะ(ญี่ปุ่น) ชนะ พงศภัค-กิติรัตน์ เกิดลาภี 6-3, 6-2 </p>
<!-- /wp:paragraph -->

<!-- wp:paragraph -->
<p>         สามารถติดตามภาพการแข่งขันเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":23409} -->
<figure class="wp-block-image"><img src="https://www.bucket.cloudaccess9.com/ltatorg/2019/09/69529101_2542285415794411_1723587624473460736_n.jpg" alt="" class="wp-image-23409"/></figure>
<!-- /wp:image -->