<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><strong>"แทมมี่"นำหวดคู่สาวไทยลิ่วตัดเชือก,แฝดเจ็บพลิกร่วงซีเกมส์</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสซีเกมส์ ครั้งที่ 30 ที่สนามริซาล เมมโมเรียล เทนนิส คอร์ท กรุงมะนิลา ประเทศฟิลิปปินส์ เมื่อวันที่ 5 ธ.ค.62 หญิงคู่ รอบก่อนรองชนะเลิศ(8คู่) "แทมมี่" แทมมารีน ธนสุกาญจน์ คู่กับ "เอิร์ธ" เพียงธาร ผลิพืช พบกับ พริสก้า มาเดลีน นูโกรโฮ กับ ไรฟานตี้ ดีวี่ คาห์เฟียนี่ จากอินโดนีเซีย ปรากฎว่า คู่สาวไทยออกสตาร์ทได้ดีเซตแรกคว้าชัยไปก่อน 6-4 แต่เซตสองพลาดแพ้ไทเบรก 6-7 (5) ทำให้ตัดสินซูเปอร์ไทเบรก โดยคู่ไทยเป็นฝ่ายชนะ 10-5 ทำให้ แทมมี่ กับ เพียงธาร เฉือนชนะทันที 2-1เซตด้วยสกอร์ 6-4, 7-6(5) และ ซูเปอร์ไทเบรก 10-5 ผ่านเข้ารอบรองชนะเลิศ มีตุนเหรียญทองแดงในมือแล้ว<br>ขณะที่ "ลัก" ลักษิกา คำขำ กับ "อีฟ" พัชรินทร์ ชีพชาญเดช คู่สาวไทย พบกับ เดนิซ อิงกัว ได กับ คิม โรแมน อิกลูปาส นักหวดเจ้าถิ่นฟิลิปปินส์ โดยคู่สาวไทยเล่นเข้าขากันดีกว่า บวกกับมีเกมหวดสโตรกท้ายคอร์ตที่ดีบีบจนคู่ต่อสู้ต้านไม่ไหวทำให้ ลักษิกา กับ พัชรินทร์ ที่ชนะขาด 2-0 เซตด้วยสกอร์ 6-1 และ 6-0 ผ่านเข้ารอบรองชนะเลิศได้อีกคู่ พร้อมกับตุนเหรียญทองแดงไว้ในมือเช่นกัน<br>ด้านคู่แฝด "ต้น"สนฉัตร กับ "ต้อง"สรรค์ชัย รติวัฒน์ แชมป์ซีเกมส์ 6 สมัย มีอันต้องร่วงตกรอบก่อนรองชนะเลิศชายคู่ไปอย่างน่าเสียดาย เมื่อต้อขอยอมแพ้ให้คู่เวียดนาม เหงียวน แดเนียล เกา กับ เหงียวน วัน เฟือง ไปแบบไม่จบแมทช์ หลังแฝดพี่ สนฉัตร มีอาการกล้ามเนื้อต้นขาซ้ายกระตุกขึ้นมากระทันหันระหว่างเบี่ยงตีแบ็คแฮนด์เพื่อปิดเซต 2 ในเกม 10 ขณะนำ 5-4 ทำให้แข่งต่อไม่ไหวสุดท้ายก็ต้องขอยอมแพ้ไปทันที โดยแมทช์นี้ สนฉัตร กับ สรรค์ชัย พ่าย 0-2 เซตด้วยสกอร์ 2-6 และ 5-4ret.ชวดโอกาสได้เหรียญรางวัลไปอย่างน่าเสียดาย<br>ขณะที่ "จูเนียร์" วิชยา ตรงเจริญชัยกุล กับ "เมฆ" จิรัฏฐ์ นวสิริสมบูรณ์ ต้องออกแรงสู้กับคู่นักหวดเวียดนาม หลี หอง นัม กับ เล ก๊วก คาน อย่างสูสีจนต้องดวลซูเปอร์ไทเบรก ก่อนจะพ่ายไปอย่างหวุดหวิด 1-2เซตด้วยสกอร์ 6-1, 5-7 และ ซูเปอร์ไทเบรก 8-10 พลาดโอกาสคว้าเหรียญรางวัลไปอย่างน่าเสียดายเช่นกัน </p>
<!-- /wp:paragraph -->

<!-- wp:paragraph -->
<p>             สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":24659} -->
<figure class="wp-block-image"><img src="https://www.bucket.cloudaccess9.com/ltatorg/2019/12/78892525_2763841196972164_5856808981841838080_o.jpg" alt="" class="wp-image-24659"/></figure>
<!-- /wp:image -->