<!-- wp:paragraph {"align":"center","backgroundColor":"light-green-cyan","fontSize":"medium"} -->
<p style="text-align:center" class="has-background has-medium-font-size has-light-green-cyan-background-color">  <strong>ฝนยังกระหน่ำตุรกีหวดอาชีพเลื่อนแข่งวันที่สี่<br>"เจได"กำลังใจดีฟิตร่างกายรอลงสนามดวลผู้ดี </strong>  </p>
<!-- /wp:paragraph -->

<!-- wp:paragraph -->
<p> ฝนยังกระหน่ำตุรกีหวดอาชีพเลื่อนแข่งวันที่สี่<br>"เจได"กำลังใจดีฟิตร่างกายรอลงสนามดวลผู้ดี    </p>
<!-- /wp:paragraph -->

<!-- wp:paragraph -->
<p> ฝนและลมยังกระหน่ำที่เมืองอันตัลยา ประเทศตุรกี ทำให้ศึกเทนนิสอาชีพบนสนามดิน ไอทีเอฟ เทนนิส เวิลด์ ทัวร์ รายการ "M15 อันตัลยา" ชิงเงินรางวัลรวม 15,000 ดอลลาร์สหรัฐ หรือราว  450,000 บาท สัปดาห์ที่สี่ยังแข่งไม่ได้ โดยวันที่ 27 มกราคม ฝ่ายจัดดารแข่งขันต้องประกาศเลื่อนโปรแกรมการแข่งขันทั้งหมดออกไปเป็นวันที่ 4 แล้ว จากเดิมที่จะต้องเริ่มแข่งรอบคัดเลือกตั้งแต่วันที่ 24 มกราคมที่ผ่านมา     </p>
<!-- /wp:paragraph -->

<!-- wp:paragraph -->
<p>  "เจได" เครดิต ไชยรินทร์ นักเทนนิสเยาวชนไทยวัย 17 ปีมือ 1586 ไอทีเอฟแร้งกิ้ง กล่าวว่า สถานการณ์ในวันที่ 27 มกราคมนี้ค่อนข้างหนักเพราะนอกจากมีฝนตกลงมาทั้งวันแล้วยังมีกระแสลมพัดแรงจนกระทั่งเสาไฟฟ้าในสนามหักล้มลงมาเลยทีเดียว อย่างไรก็ตามจากการพยากรณ์อากาศของตุรกีแจ้งว่าในวันพรุ่งนี้(28มกราคม) อากาศจะดีขึ้นฝนจะเบาบางและคาดกันว่าจะเริ่มมีแมตช์แข่งได้บ้าง ซึ่งเมื่อวันที่ 26มกราคม ฝ่ายจัดการแข่งขันฯ ประชุมกันเครียดมาก รวมถึงวันนี้ซึ่งจากการสอบถามแล้วตอนนี้การยกเลิกแมตช์ในสัปดาห์นี้อาจจะไม่เกิดขึ้น เนื่องจากมีนักกีฬาที่มารอแข่งอยู่เยอะ แต่อาจจะมีทางเลือกคือ เลื่อนการแข่งขันของสัปดาห์หน้าออกไป หรือไม่ก็ตัดการแข่งขันในสัปดาห์ที่ 8 คือที่นี่จะแข่งแมตช์อาชีพ 8สัปดาห์ติดต่อกันตอนนี้ก็เข้าสัปดาห์ที่ 4แล้ว ซึ่งการตัดสัปดาห์สุดท้ายออกอาจจะไม่กระทบนักกีฬามาก แต่ถ้ายกเลิกแข่งในสัปดาห์นี้นักกีฬาที่เสียค่าใช้จ่ายเดินทางกันมารอแข่งจะได้รับผลกระทบซึ่งทำให้ฝ่ายจัดการแข่งขันฯต้องหาทางออกที่ดีที่สุดสำหรับนักกีฬา    </p>
<!-- /wp:paragraph -->

<!-- wp:paragraph -->
<p>  "แต่ก็ยังมีข่าวดีที่วันพรุ่งนี้โอกาสที่ฝนจะตกน้อยลงมีสูงและทุกคนก็หวังจะลงแข่งขัน รวมถึงผมด้วย ตอนนี้ก็ได้แต่วอร์มร่างกายและฟิตรอไว้ทุกวันแล้ว แม้ประสบการณ์จะเป็นรองคู่แข่งแต่ผมก็จะพยายามทำเต็มที่และหวังที่จะได้ลงสนามแข่งขันครับ" เจได กล่าว     </p>
<!-- /wp:paragraph -->

<!-- wp:paragraph -->
<p> สำหรับการแข่งขันรอบคัดเลือก รอบแรก เจได จะต้องเจอกับ อดัม โจนส์ นักเทนนิสวัย 22 ปีจากสหราชอาณาจักร มือ 1251 ไอทีเอฟแร้งกิ้ง </p>
<!-- /wp:paragraph -->

<!-- wp:paragraph -->
<p> สามารถติดตามวิดิโอการให้สัมภาษณ์จากเจไดเพิ่มเติมได้ที่:  <a href="https://www.facebook.com/1088862107803423/videos/757280294910518/">(2) Facebook</a> </p>
<!-- /wp:paragraph -->

<!-- wp:image {"id":26345} -->
<figure class="wp-block-image"><img src="https://www.bucket.cloudaccess9.com/ltatorg/2021/01/S__69312521.jpg" alt="" class="wp-image-26345"/></figure>
<!-- /wp:image -->