<!-- wp:paragraph {"align":"center","style":{"typography":{"fontSize":20},"color":{"background":"#c6dce5"}}} -->
<p class="has-text-align-center has-background" style="background-color:#c6dce5;font-size:20px"><strong>"ธฤตา" เข้าตัดเชือกหญิงเดี่ยว-เข้าชิงหญิงคู่ ศึก J30 ที่มัลดีฟส์ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส ระดับ J30 รายการ "ไอทีเอฟ มัลดีฟส์ จูเนียร์ โอเพ่น 2025" ที่มัลดีฟส์ เมื่อวันที่ 21 ส.ค.68 ตามเวลาท้องถิ่น เป็นการแข่งขันรอบเมนดรอว์ ประเภทหญิงเดี่ยว รอบก่อนรองชนะเลิศ ธฤตา หงษ์หยก มือ 755 เยาวชนโลก ซึ่งเป็นมือวาง 2 ของรายการ คว้าชัยเหนือ ฉู หมิงซี มือ 2,760 เยาวชนโลกชาวจีน 2-0 เซต 6-2, 6-2 ผ่านเข้าสู่รอบรองชนะเลิศต่อไป ขณะที่ประเภทหญิงคู่ รอบรองชนะเลิศ ธฤตา หงษ์หยก จับคู่กับ อารา อาซาล อาซิม นักเทนนิสเจ้าถิ่น มือ 2,296 เยาวชนโลก เป็นคู่มือวาง 2 เจอกับคู่มือวาง 3 เอลิซาเวต้า พริวาโลว่า มือ 1,802 เยาวชนโลก และ เอวา วลาด้า อนิซิน่า ซิกูร์ด้า มือ 2,334 เยาวชนโลกจากฝรั่งเศส และเป็นฝ่ายคว้าชัย 2-0 เซต 6-1, 7-5 ผ่านเข้าสู่รอบชิงชนะเลิศ ประเภทชายเดี่ยว รอบก่อนรองชนะเลิศ แดนไทย ตาก้อง มือ 2,079 เยาวชนโลก ซึ่งเป็นมือวาง 7 ของรายการ ดวลกับ มือวาง 3 ชาร์ลี บาซิล มือ 1,321 เยาวชนโลกจากสวิตเซอร์แลนด์ อย่างสูสี ก่อนพ่ายไป 1-2 เซต 6-4, 1-6 และ 3-6</p>
<!-- /wp:paragraph -->

<!-- wp:paragraph -->
<p>ด้าน พัชรพล หลีกุล มือ 2,665 เยาวชนโลก เจอศึกหนักกับ ไดสุเกะ ฮาชิโมโตะ มือ 895 โลก และมือวาง 1 ชาวญี่ปุ่น ก่อน พัชรพล พ่ายไป 0-2 เซต 6-7 (1-7), 4-6 ประเภทชายคู่ รอบก่อนรองชนะเลิศ แดนไทย ตาก้อง จับคู่กับ ชาร์ลี บาซิล มือ 1,321 เยาวชนโลก จากสวิตเซอร์แลนด์ เป็นคู่มือวาง 3 เอาชนะคู่ของ รัตเมียร์ พูลเควิช มือ 2,399 เยาวชนโลกจากคาซัคสถาน และ ฌากส์ รูเป้ จากนิวซีแลนด์ 2-0 เซต 6-2, 6-2 ผ่านเข้าสู่รอบรองชนะเลิศต่อไป ขณะที่ พัชรพล หลีกุล จับคู่กับ อริยพล หลีกุล มือ 3,506 เยาวชนโลก สู้กับคู่มือวาง 1 ไดสุเกะ ฮาชิโมโตะ มือ 895 เยาวชนโลกจากญี่ปุ่น และ อาเหม็ด อิบราฮิม มือ 1,357 เยาวชนโลกจากอียิปต์ ได้อย่างสูสี ก่อนพ่ายไป 0-2 เซต 5-7, 6-7 (3-7)</p>
<!-- /wp:paragraph -->

<!-- wp:image {"id":51489,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/536280933_1201248045371509_7638105749215559789_n-1024x629.jpg" alt="" class="wp-image-51489"/></figure>
<!-- /wp:image -->