<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>"นิการัตน์-ประกายกานต์"คว้ารองแชมป์หญิงคู่<br>ศึก"ไอทีเอฟ บีชเทนนิส เวิลด์ ทัวร์" สนาม2ที่พัทยา</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสชายหาด สะสมคะแนนโลกของสหพันธ์เทนนิสนานาชาติ(ไอทีเอฟ) รายการ "ไอทีเอฟ บีช เทนนิส เวิลด์ ทัวร์ ไทยแลนด์" สนามที่ 2 ชิงเงินรางวัลรวม 4,500 ดอลลาร์สหรัฐ หรือราว 157,500 บาท ที่สนามเทนนิสเกรต้า ฟาร์ม พัทยา จ.ชลบุรี เมื่อวันที่ 30 สิงหาคม 2565 เป็นการแข่งขันรอบชิงชนะเลิศ ชายคู่ และ หญิงคู่ โดยได้รับเกียรติจาก คุณฐิติเทพ เทพหัสดิน ณ อยุธยา ผู้ช่วยเลขาธิการ สมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นผู้มอบรางวัลประเภทชายคู่ และ</code></pre>
<!-- /wp:code -->

<!-- wp:paragraph -->
<p>คุณสำเรียง เหมาะมาศ ประธานที่ปรึกษา เกรต้า สปอร์ต คลับ เป็นผู้มอบรางวัลประเภทหญิงคู่<br>ส่วนการแข่งขันรอบชิงชนะเลิศ ประเภทหญิงคู่ ซึ่งสองนักเทนนิสสาวไทย นิการัตน์ วาทีนุกิจ กับ ประกายกานต์ สาวิสิทธิ์ ควงคู่กันเข้ารอบมาได้อย่างยอดเยี่ยม หลังพลิกล้มคู่มือวาง 2 ของรายการ เทนี่ ไรน์ฮาร์ท จากสหรัฐอเมริกา กับ เจนีซ จอน เซียน คี จากคูเวต ในรอบก่อนรองฯ 6-0, 6-0 และในรอบรองชนะเลิศยังสามารถพลิกล้มคู่มือวาง 3 ของรายการ วาเลนติน่า ลา เบอร์เกอเร่ จากเม็กซิโก กับ ซาร่าห์ โวลเดอร์ จากคูเวต 6-4 และ 6-2 ทำให้ผ่านเข้ามาชิงดำเพื่อลุ้นแชมป์กับคู่มือวาง 1 ของรายการ อิริ ฮอมมะ กับ อิรินะ โอสึกะ คู่นักหวดจากญี่ปุ่น<br>ผลปรากฎว่า คู่นักตบไทยไม่สามารถต้านความเหนียวแน่นของคู่สาวญี่ปุ่นได้ ทำให้พ่าย 0-2 เซต ด้วยสกอร์ 0-6 และ 0-6 แชมป์ตกเป็นของสาวญี่ปุ่น รับเงินรางวัลไปครองร่วมกับ 900 ดอลลาร์สหรัฐ หรือราว 31,500 บาท ส่วน นิการัตน์ กับ ประกายกานต์ ได้รองแชมป์ รับเงินรางวัลรวม 450 ดอลลาร์สหรัฐ หรือราว 15,750 บาท<br>ขณะที่รอบชิงชนะเลิศ ชายคู่ ฟลาวิโอ เอรัวก้า กับ ซีซ่าร์ ฮูโก้ โดยาส คู่มือวาง 1 ของรายการจากบราซิล ชนะ ซาโตชิ โกดะ จากญี่ปุ่น กับ ริคาร์โด้ มาเนนติ จากอิตาลี คู่มือวาง 2 ของรายการ 6-3, 6-2 คู่หนุ่มแซมบ้าคว้าแชมป์ไปครองได้สำเร็จ รับเงินรางวัลรวม 900 ดอลลาร์สหรัฐ หรือราว 31,500 บาท ส่วนรองแชมป์รับเงินรางวัล 450 ดอลลาร์สหรัฐ หรือราว 15,750 บาท<br>สำหรับการแข่งขันเทนนิสชายหาด สะสมคะแนนโลกของสหพันธ์เทนนิสนานาชาติ(ไอทีเอฟ) รายการ "ไอทีเอฟ บีช เทนนิส เวิลด์ ทัวร์ ไทยแลนด์" สนามที่ 3 จะแข่งขันระหว่างวันที่ 31 สิงหาคม-2 กันยายนนี้</p>
<!-- /wp:paragraph -->

<!-- wp:image {"id":33562,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/882FB631-AB53-44AB-9AF4-847F26F10FA9-683x1024.jpeg" alt="" class="wp-image-33562"/></figure>
<!-- /wp:image -->