<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>"แม็กซิมัส"ลิ่วตัดเชือก-"พิมพ์มาดา"ล้มมือเต็ง<br>เทนนิสเก็บแต้มโลก"แอลทีเอที-ไอทีเอฟ"เกรด4</strong></p>
<!-- /wp:paragraph -->

<!-- wp:paragraph -->
<p>"แม็กซิมัส"ลิ่วตัดเชือก-"พิมพ์มาดา"ล้มมือเต็ง<br>เทนนิสเก็บแต้มโลก"แอลทีเอที-ไอทีเอฟ"เกรด4 </p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนสะสมอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ ระดับเกรด 4 รายการ "แอลทีเอที-ไอทีเอฟ จูเนียร์ แชมเปี้ยนชิพ เจ 4" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 4 มี.ค.2564 ประเภทชายเดี่ยว รอบก่อนรองชนะเลิศ "แม็กซิ" แม็กซิมัส ภราพล โจนส์ นักหวดจากไทย ลูกครึ่งไทย-ออสเตรเลีย วัย 16 ปี มือวางอันดับ 4 ของรายการ และมือ 203 เยาวชนโลก พบ "ฟิวเจอร์" ชิษณุพงศ์ โภคินเศรษฐศิริ วัย 16 ปี มือวางอันดับ 6 และมือ 508 เยาวชนโลก ปรากฏว่า แม็กซิมัส ที่ใช้การตีที่ดุดันและทำได้แน่นอนกว่า เป็นฝ่ายเอาชนะ ชิษณุพงศ์ ไปได้ 2-0 เซต สกอร์ 7-5, 6-3 แม็กซิมัส ผ่านเข้ารอบรองชนะเลิศพบ "ต้นไม้" ธนภัทร นิรันดร วัย 16 ปี มือ 116 เยาวชนโลก และเป็นมือวาง 1 ของรายการ ที่ชนะ โชติวัฒน์ แน่นอุดร มาได้ 2-0 เซต 6-1, 7-5 </p>
<!-- /wp:paragraph -->

<!-- wp:paragraph -->
<p>ด้านหญิงเดี่ยว รอบก่อนรองชนะเลิศ "บอลลูน" ภาวินี ร่วมรักษ์ วัย 17 ปี มือวาง 4 ของรายการ และมือ 456 เยาวชนโลก พบ "แอ๊ตต้า" พิมพ์มาดา ทองคำ วัย 14 ปี มือ 1269 เยาวชนโลก ปรากฏว่า คู่นี้มีพลิกล็อก พิมพ์มาดา เป็นฝ่ายเฉือนเอาชนะมือวาง 4 อย่าง ภาวินี ไปได้ 2-1 เซต ด้วยสกอร์ 6-3, 4-6 และ 6-3 ผ่านเข้ารอบรองชนะเลิศไปพบ "เต็งสอง" พัณณิน โควาพิทักษ์เทศ ที่หวดชนะ เวียร่า ดีเพิ่ม นักหวดไทย ลูกครึ่งไทย-รัสเซีย ด้วยสกอร์ 6-0 ทั้งสองเซต </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ชายเดี่ยว รอบก่อนรองชนะเลิศ ธนภัทร นิรันดร (มือวาง1) ชนะ โชติวัฒน์ แน่นอุดร 6-1, 7-5, ศุภวัฒน์ แซ่อุ้ย (มือวาง3) ชนะ แทนตะวัน ทัดเดโอ มายอลิ แม็คจิโอลิ (ลูกครึ่งไทย-อิตาลี) 6-2, 6-3, ศิวณัฏฐ์ อุ้ยตยะกุล ชนะ กันตินันท์ สูตินันท์โอภาส (มือวาง2) 3-6, 6-4, 6-2 ส่วนหญิงเดี่ยว รอบก่อนรองชนะเลิศ ลัลนา ธาราฤดี (มือวาง1) ชนะ ตปณีย์ บุญวัฒน์ (มือวาง8) 6-4, 6-1, สลักทิพย์ อุ่นเมือง (มือวาง3) ชนะ กมลวรรณ ยอดเพ็ชร 6-2, 6-2</p>
<!-- /wp:paragraph -->

<!-- wp:paragraph -->
<p> ขณะที่ประเภทคู่ เข้าสู่รอบรองชนะเลิศ โดยชายคู่ ธนภัทร นิรันดร /ศุภวัฒน์ แซ่อุ้ย (คู่มือวาง1) ชนะ ศิวณัฏฐ์ อุ้ยตยะกุล /กันตินันท์ สูตินันท์โอภาส (คู่มือวาง3) ด้วยสกอร์ 1-0Ret.เนื่องจาก กันตินันท์ เจ็บกล้ามเนื้อที่บริเวณท้อง ทำให้คู่ ธนภัทร และ ศุภวัฒน์ เข้าไปชิงชนะเลิศกับ แม็กซิมัส ภราพล โจนส์ /ชิษณุพงศ์ โภคินเศรษฐศิริ (คู่มือวาง2) ที่ตัดเชือกชนะ แทนตะวัน ทัดเดโอ มายอลิ แม็คจิโอลิ /ศุภเศรษฐ์ สินเจริญวัฒนา 6-4, 6-3 </p>
<!-- /wp:paragraph -->

<!-- wp:paragraph -->
<p>หญิงคู่ รอบรองชนะเลิศ พิมพ์มาดา ทองคำ /กมลวรรณ ยอดเพ็ชร (คู่มือวาง4) ชนะ สลักทิพย์ อุ่นเมือง /ภาวินี ร่วมรักษ์ (คู่มือวาง1) 7-5, 2-6 และซูเปอร์ไทเบรก 10-5 เข้าไปชิงชนะเลิศกับ กมรวรรณ ก้อนศิลา /ไทร่า ลิธิบี (คู่มือวาง2) ที่ชนะ รสิตา กูลหนองแดง /ศุภนิด นพฤทธิ์ 6-4, 6-7(1-7) และซูเปอร์ไทเบรก 10-5</p>
<!-- /wp:paragraph -->

<!-- wp:image {"id":26850,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/03/F4E21DF8-C3BE-4D51-9CC7-76B7EA525A5C-1024x683.jpeg" alt="" class="wp-image-26850"/></figure>
<!-- /wp:image -->