<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a337"}}} -->
<p class="has-text-align-center has-vce-bg-color has-text-color has-background" style="background-color:#00a337;font-size:22px"><strong>จับติ้วศึกเอทีเอฟที่คาซัคฯ ทีมไทยอยู่กลุ่มหนัก<br>นักหวดเด็กไทยลั่นสู้เต็มสูบ-ขอแรงใจจากกองเชียร์</strong></p>
<!-- /wp:paragraph -->

<!-- wp:code -->
<pre class="wp-block-code"><code>  ความเคลื่อนไหวของทีมนักหวดลูกสักหลาดเยาวชนทีมชาติไทย รุ่นอายุไม่เกิน 12 ปี ทีมชายและทีมหญิง ที่เดินทางไปร่วมการแข่งขันเทนนิสเยาวชน รายการ ATF 12U Intercontinental Team Competition (เอทีเอฟ ทเวลฟ อันเดอร์ อินเตอร์คอนติเนนตัล ทีม คอมเพทติชั่น) ที่เชิมเคนต์ ประเทศคาซัคสถาน ระหว่างวันที่ 29 ก.ย. – 4 ต.ค. 2568
  ล่าสุด วันที่ 28 ต.ค. ตามเวลาท้องถิ่น “โค้ชจิม” จ่าสิบเอก สหทัศน์ ศุภกิจ ผู้ฝึกสอนทีมชาย พร้อมด้วย “โค้ชโอ” นายสุขุม กิจวิจารณ์ ผู้ฝึกสอนทีมหญิง ได้นำคณะนักกีฬาลงสนามฝึกซ้อม โดยมี นายบุญมี โพธิ์ไพจิตร เจ้าหน้าที่นวด ร่วมดูแลนักกีฬาด้วย ซึ่งได้แก่ ทีมชาย นวธรณ์ ผลากรกุล, ลีโอ โกวิทวัฒนชัย, ก้องภพ แซ่ลิ้ม และ ทีมหญิง ณิชวรัชญ์ พลอยเกษมสุข, ศิริกร พูลผล และ อาร์ภรนันท์ โซเฟีย แสงสุชาติ
  วันเดียวกัน มีการประชุมแบ่งกลุ่มการแข่งขัน ปรากฏว่า ประเภททีมชาย ทีมไทย ถูกจัดให้อยู่ กลุ่ม บี ร่วมกับ ออสเตรเลีย และ แอฟริกา ทางด้านประเภททีมหญิง ทีมไทย อยู่กลุ่ม บี ร่วมกับ นิวซีแลนด์ และอเมริกาใต้
  สำหรับประเภททีมชาย มี 12 ทีม แบ่งเป็น 4 กลุ่ม ๆ ละ 3 ทีม โดยรอบแรก จะเป็นการแข่งขันรอบแบ่งกลุ่มพบกันหมด เพื่อคัดเอาอันดับ 1 และ 2 ของกลุ่ม ผ่านเข้ารอบก่อนรองชนะเลิศ (น็อกเอาท์) ต่อไป ส่วนประเภททีมหญิง ก็มี 12 ทีมเช่นกัน และแข่งขันในรูปแบบเดียวกับทีมชาย
  “โค้ชจิม” กับ “โค้ชโอ” เปิดเผยร่วมกันว่า ตอนนี้นักกีฬาอยู่ระหว่างการปรับตัวให้คุ้นเคยกับสภาพสนามและอากาศ ซึ่งค่อนข้างเย็น อุณหภูมิเฉลี่ยอยู่ที่ประมาณ 5-15 องศาเซลเซียส โดยได้กำชับให้นักกีฬาดื่มน้ำบ่อย ๆ รวมทั้งดูแลร่างกายให้อบอุ่นตลอดเวลา
  วันแรก ในช่วงเช้า "โค้ชจิม กับ "โค้ชโอ" ได้ให้นักกีฬาวอร์มร่างกายเบาๆ เนื่องจากเพิ่งเดินทางมาถึง ส่วนช่วงบ่ายได้ลงสนามซ้อมกับ ไต้หวัน เกาหลีใต้ และฮ่องกง ท่ามกลางบรรยากาศที่สนุกสนาน ทำให้เด็ก ๆ ได้ผ่อนคลาย และซ้อมได้ดีขึ้น สำหรับโปรแกรมในวันพรุ่งนี้ (29 ก.ย.) นอกจากลงสนามแข่งขันเป็นวันแรกแล้ว จะเข้าร่วมพิธีเปิดในเวลา 10.00 น. ตามเวลาท้องถิ่น ซึ่งตรงกับเวลา 12.00 น. ของประเทศไทย 
  "ยอมรับว่าสายการแข่งขันที่ออกมาถือว่าหนัก แต่ทุกคนก็พร้อมจะสู้เต็มที่ และทำหน้าที่ของตัวเองให้ดีที่สุด โดยวันแรก ทีมชาย จะเปิดสนามกับ ออสเตรเลีย ส่วนทีมหญิง จะพบกับนิวซีแลนด์ เริ่มแข่งขันเวลา 11.00 น. ตามเวลาท้องถิ่น หรือตรงกับบ้านเราคือ 13.00 น. สุดท้ายนี้ เด็ก ๆ ขอกำลังใจจากกองเชียร์ไทย ช่วยเชียร์น้อง ๆ กันด้วยนะครับ" โค้ชจิม กล่าวทิ้งท้าย.</code></pre>
<!-- /wp:code -->

<!-- wp:image {"id":52230,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/09/IMG_5034-1024x768.jpeg" alt="" class="wp-image-52230"/></figure>
<!-- /wp:image -->