<!-- wp:paragraph {"align":"center","style":{"typography":{"fontSize":20},"color":{"background":"#e0e9c6"}}} -->
<p class="has-text-align-center has-background" style="background-color:#e0e9c6;font-size:20px"><strong>"กมลวรรณ" ควงลาวคว้าแชมป์หญิงคู่ดาวรุ่งไทยชิงเดี่ยวกันเองหวดไอทีเอฟ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส เจ60 นนทบุรี รายการ ITF Juniors World Tennis Tour J60 (4) หรือ ไอทีเอฟ จูเนียร์ส เวิลด์ เทนนิส ทัวร์ เจ60 (4) ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 1 พ.ย. 2567 ในการแข่งขันประเภทเดี่ยว เป็นรอบรองชนะเลิศ ซึ่งผลปรากฏว่า นักเทนนิสดาวรุ่งของไทยคว้าชัยได้ทั้งหมด ประเภทชายเดี่ยว "เปนเน่" เปน จารุศร นักเทนนิสไทย ดาวรุ่งวัย 16 ปี โชว์ฟอร์มได้สมกับการเป็นมือวางอันดับ 1 ของการแข่งขันครั้งนี้ ตัดเชือกชนะ แม็กซิมัส ซาเวียร์ หว่อง นักหวดวัย 17 ปี จากสิงคโปร์ มือวางอันดับ 4 ของรายการ ได้อย่างขาดลอย 2-0 เซต ด้วยสกอร์ 6-0 และ 6-1 ทะยานสู่รอบชิงชนะเลิศทันที</p>
<!-- /wp:paragraph -->

<!-- wp:paragraph -->
<p>ด้าน "พุฒิ" คุณานันท์ พันธราธร นักเทนนิสวัย 16 ปี อีกหนึ่งดาวรุ่งของไทย ซึ่งเป็นมือวางอันดับ 2 ของรายการ ก็ทำผลงานได้ดีเช่นกัน ตัดเชือกชนะ คิม ดงมิน นักเทนนิสชาวเกาหลีใต้ วัย 15 ปี มือวางอันดับ 3 ของรายการ 2-0 เซต 6-4 และ 6-1 ส่งผลให้ คุณานันท์ เข้าไปชิงชนะเลิศกับ เปน ต่อไป ขณะที่ประเภทหญิงเดี่ยว "บัว" กมลวรรณ ยอดเพ็ชร นักเทนนิสดาวรุ่งไทย วัย 17 ปี มือวางอันดับ 1 ของรายการ ใช้การหวดที่เฉียบขาด ปราบ ยาชวิธา เรดดี้ นักเทนนิสวัย 14 ปี จากนิวซีแลนด์ ในรอบรองชนะเลิศ 2-0 เซต ด้วยสกอร์ 6-1 และ 6-2 กมลวรรณ ผ่านเข้ารอบชิงชนะเลิศได้ตามคาด</p>
<!-- /wp:paragraph -->

<!-- wp:paragraph -->
<p>ทางด้าน "ลีเดียร์" ลีเดียร์ พอดโกริชานี่ นักเทนนิสของไทย ลูกครึ่งไทย-รัสเซีย วัย 17 ปี มือวางอันดับ 2 ของรายการ ก็ทำผลงานได้ดีเช่นกัน เมื่อตัดเชือกชนะ เทนเนียล เมดิส นักหวดฟิลิปปินส์ วัย 17 ปี มือวางอันดับ 8 ของรายการ 2-0 เซต 6-4 และ 6-0 ส่งให้ ลีเดียร์ เข้าไปชิงแชมป์กับ กมลวรรณ ทันที ทั้งนี้ จากผลการแข่งขันประเภทเดี่ยว ส่งผลให้การแข่งขันรอบชิงชนะเลิศ จะเป็นการพบกันเองของนักเทนนิสไทย ทั้งประเภทชายเดี่ยวและหญิงเดี่ยว ซึ่งกำหนดแข่งขันวันเสาร์ที่ 2 พ.ย. 2567 เวลา 09.00 น.</p>
<!-- /wp:paragraph -->

<!-- wp:paragraph -->
<p>ทั้งนี้ จากผลการแข่งขันประเภทเดี่ยว ส่งผลให้การแข่งขันรอบชิงชนะเลิศ จะเป็นการพบกันเองของนักเทนนิสไทย ทั้งประเภทชายเดี่ยวและหญิงเดี่ยว ซึ่งกำหนดแข่งขันวันเสาร์ที่ 2 พ.ย. 2567 เวลา 09.00 น. จากนั้นเป็นการแข่งขันรอบชิงชนะเลิศของประเภทคู่ โดย น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลแก่นักกีฬา</p>
<!-- /wp:paragraph -->

<!-- wp:paragraph -->
<p>ประเภทหญิงคู่ รอบชิงชนะเลิศ กมลวรรณ ยอดเพ็ชร และ มาลัยลักษณ์ เดลิล่าห์ ปทุมมา คุโรเนน จากลาว คู่มือวาง 1 ของรายการ พบกับ สเตฟี่ มาริเธ่ อลูโด และ เทนเนียล เมดิส จากฟิลิปปินส์ ซึ่งเป็นแชมป์สัปดาห์ที่แล้ว และผลปรากฏว่า คู่ของกมลวรรณช่วยกันหวดเอาชนะได้สำเร็จ 2-0 เซต 6-2 และ 6-4 คว้าแชมป์หญิงคู่ พร้อมรับคะแนนสะสมอันดับเยาวชนโลก คนละ 11.25 คะแนน ส่วนคู่ฟิลิปปินส์ รองแชมป์ ได้คนละ 6.75 คะแนน ประเภทชายคู่ แชมป์เป็นของ ริคุ ฮิกาชิ จากญี่ปุ่น และ ไค ทอมป์สัน จากฮ่องกง ซึ่งสัปดาห์ก่อนได้รองแชมป์ ทว่า สัปดาห์นี้หลังจากหวดรอบชิงชนะเลิศ สามารถเอาชนะ อาหมัด เฟาซาน จากอินโดนีเซีย และ เจค็อบ ไคเหลียง เสิน จากฮ่องกง ได้ 2-1 เซต 4-6, 7-6 ไทเบรก 7-5 และซูเปอร์ไทเบรก 10-8 โดย ริคุ กับ ไค ได้แชมป์ชายคู่ พร้อมรับคะแนนสะสมอันดับเยาวชนโลก คนละ 11.25 คะแนน ส่วนรองแชมป์ ได้คนละ 6.75 คะแนน</p>
<!-- /wp:paragraph -->

<!-- wp:image {"id":46496,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/11/465149142_976579727838343_2234567109187207920_n-1024x683.jpg" alt="" class="wp-image-46496"/></figure>
<!-- /wp:image -->