<!-- wp:paragraph {"align":"center","style":{"elements":{"link":{"color":{"text":"var:preset|color|vce-bg"}}},"color":{"background":"#0c3f75"}},"textColor":"vce-bg","fontSize":"large"} -->
<p class="has-text-align-center has-vce-bg-color has-text-color has-background has-link-color has-large-font-size" style="background-color:#0c3f75"><strong>ไทยหนึ่งเดียว "คงทรัพย์" ทะลุเมนดรอว์<br>เทนนิส "แคล-คอมพ์ฯ ไอทีเอฟ" ที่หัวหิน</strong></p>
<!-- /wp:paragraph -->

<!-- wp:code -->
<pre class="wp-block-code"><code>  นักหวดหนุ่มไทย "ซีเจ" คงทรัพย์ คงคา คว้าสิทธิ์เข้ารอบเมนดรอว์ ในการแข่งขันเทนนิสชายนานาชาติ ไอทีเอฟ เมนส์ เวิลด์ เทนนิส ทัวร์ เอ็ม15 หัวหิน รายการ แคล-คอมพ์ แอนด์ ซีซีเอยู อินดัสตรี 4.0 ไอทีเอฟ เวิลด์ เทนนิส ทัวร์ 2025 ชิงเงินรางวัลรวม 15,000 ดอลลาร์สหรัฐ หรือประมาณ 516,000 บาท ที่อารีน่า หัวหิน จ.ประจวบคีรีขันธ์ เมื่อวันที่ 20 ต.ค. 2568
  ประเภทชายเดี่ยว รอบคัดเลือก รอบสุดท้าย คงทรัพย์ ซึ่งเป็นมือวางอันดับ 3 ของรอบนี้ พลิกสถานการณ์จากที่แพ้เซตแรกแบบขาดลอยให้แก่ ดีราช โคดันชา ศรีนิวาสัน มือวางอันดับ 14 จากอินเดีย มาเป็นฝ่ายแซงเอาชนะ 2-1 เซต ด้วยสกอร์ 1-6, 6-1 และซูเปอร์ไทเบรก 10-3 ส่งผลให้ คงทรัพย์ ฉลุยสู่รอบเมนดรอว์ทันที
  ด้าน เปน จารุศร นักหวดดาวรุ่งไทย ซึ่งถูกจัดให้เป็นมือวาง 9 ของรอบคัดเลือก คว้าชัยเซตแรกจาก เอเลียส ยูเลียน แวร์เนอร์ มือวาง 6 จากเยอรมนี แต่ก็มาพ่ายความแข็งแกร่งของคู่แข่งขันใน 2 เซตถัดมา ทำให้ปราชัยไปอย่างน่าเสียดาย สรุป เปน แพ้ 1-2 เซต 6-3, 0-6 และซูเปอร์ไทเบรก 6-10 ต้องหยุดเส้นทางการแข่งขันไว้เพียงเท่านี้ ในขณะที่ เอเลียส ยูเลียน แวร์เนอร์ ผ่านเข้ารอบเมนดรอว์ต่อไป
  ขณะที่ นพดล น้อยกอ ก็ไม่สามารถผ่านด่านรอบคัดเลือกได้เช่นกัน หลังแพ้ให้แก่ กีรติวสัน สุเรศ จากอินเดีย 0-2 เซต 5-7, 3-6</code></pre>
<!-- /wp:code -->