<!-- wp:paragraph {"align":"center","style":{"typography":{"fontSize":20},"color":{"background":"#c3dce7"}}} -->
<p class="has-text-align-center has-background" style="background-color:#c3dce7;font-size:20px"><strong>"ปัณณพรรธน์" โชว์ฟอร์มทีมชาติทะลุ 16 คนศึกแอลทีเอที เอเชี่ยนฯ</strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสม ระดับเกรด 2 ซึ่งจัดเป็นสัปดาห์แรกของปีนี้ รายการ LTAT Asian 14&amp;Under C2 (1) 2025 หรือ "แอลทีเอที เอเชี่ยน โฟร์ทีน แอนด์ อันเดอร์ 2025" ครั้งที่ 1 ที่สนามเทนนิส เกรต้า สปอร์ต คลับ อำเภอสัตหีบ จังหวัดชลบุรี เมื่อวันที่ 5 พ.ค. 2568 เป็นการแข่งขันรอบเมนดรอว์วันแรก ไฮไลท์เด็กไทย ประเภทชายเดี่ยว รอบแรก (32 คน) ปัณณพรรธน์ นิ่มนวลกุล นักเทนนิสดาวรุ่ง มือวางอันดับ 3 ของรายการ โชว์ฟอร์มเยาวชนทีมชาติไทยชุดปัจุบัน ประเดิมชัยด้วยการเอาชนะ เจสซี่ ชู จากฮ่องกง ได้อย่างขาดลอย 2-0 เซต 6-0 และ 6-1 ปัณณพรรธน์ ควงแร็กเกตคู่ใจผ่านเข้ารอบสองหรือ 16 คนสุดท้ายทันที ซึ่งจะพบกับ ภาสุร อุดมโชค ที่รอบแรกเอาชนะ ลุค ฮาร์นาดี จากสิงคโปร์ แบบขาดลอยเช่นกัน 2-0 เซต 6-0 และ 6-1</p>
<!-- /wp:paragraph -->

<!-- wp:paragraph -->
<p>ด้านหญิงเดี่ยว รอบแรก (32 คน) วิมุตติญา พงษ์หนู นักเทนนิสเยาวชนไทยก็ทำผลงานได้ดีเช่นกัน เปิดสนามด้วยการเอาชนะ หลิง วาน จากฮ่องกง 2-0 เซต 6-4 และ 6-2 พร้อมตีตั๋วสู่การแข่งขันรอบสอง หรือ 16 คนสุดท้าย ในส่วนผลการแข่งขันของนักเทนนิสเยาวชนไทยคนอื่น มีดังนี้ หญิงเดี่ยว รอบแรก เหนือฟ้า สุจิระพงษ์ชัย ชนะ เหวินฉี ซาราห์ หลิน (สิงคโปร์) 6-1, 6-1 เจนนิเฟอร์ โวลแฟรมม์ ชนะ คันซ่า อิสมาอิล (มัลดีฟส์) 6-2, 6-0 วรินดา ลีปรีชานนท์ ชนะ เฉิน ซินัว (จีน) 6-1, 7-5 พัชรญดา รังษี แพ้ โคลอี้ โรบิน (ฮ่องกง) 4-6, 4-6 ชญานิน แก้วเกาะสะบ้า แพ้ ยูมาน วู (6-ฮ่องกง) 1-6, 0-3 Ret. (เจ็บเข่าขวา) ธษา เตียวสวาท แพ้ เลฮาน ซู่ (จีน) 2-6, 1-6 ลัลณ์ลลิน รติวัฒน์ แพ้ อาลียาห์ กันกุลี (อินเดีย) 0-6, 0-6 ชายเดี่ยว รอบแรก อภิวัฐ เครือวัลย์ ชนะ บิ่ญห์ หนาน โต (เวียดนาม) 6-0, 5-7 6-3 ฌาน เลาอมรพาณิชย์ (1) ชนะ ไคโรส ราดิเทีย (สิงคโปร์) 6-1, 6-1 ภาคิณ ส่งศิริ แพ้ เจมี่ เฉิน (7-ฮ่องกง) 0-6, 0-6 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://l.facebook.com/l.php?u=https%3A%2F%2Fwww.atf.hitcourt.com%2Ftournament-draws-MjE%3D%3Ffbclid%3DIwZXh0bgNhZW0CMTAAYnJpZBExa3ZleXBYaFN1aUVOV2pnNAEeWh8qw1idfeJ3ndxbyA2A67VwKVFkcYXP0caKtepnXjwp238h7h_ifEF6zNM_aem_aNpAm_ky-WJVWURWk938pw&amp;h=AT0sPt5b4bAswMASJqa2XbbjK3PxBh7NhVYhb3EWqPS-mkCm26WK8nj74zzz8jtIAYS0pb1j6jsndcZ_KJURhd_zmB75br7nh3hs4g8x42F02dqaQD0IsfXHhEuIJl8Cr6a1wPtQe8cLJttYXz_Pcw&amp;__tn__=-UK-R&amp;c[0]=AT3fqxEOBxU7piNrtGQDFsmxY24-jYIM95Kq1jGlRT7Ye6Ua3HtW1XoVNsLkt-AryIqa-yWLhS1SZAdlg_jfxLTHj__rAHZOasDTBQ5HjzQps4PPD4UuD6KuOhAvmfypBJFq0ApW28bi7ZE33dR7Of7cY2Y4OO0kAOexcKMqovPg8zsakWGJI6HQOojIBLpO7KvOfHckxxXXjVKcleH7zhlLCmGr" target="_blank">https://www.atf.hitcourt.com/tournament-draws-MjE=</a></p>
<!-- /wp:paragraph -->

<!-- wp:image {"id":49305,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/495473586_1116930530469928_129863926921118503_n-1024x683.jpg" alt="" class="wp-image-49305"/></figure>
<!-- /wp:image -->