<!-- wp:paragraph {"align":"center","style":{"typography":{"fontSize":20},"color":{"background":"#dbe5ce"}}} -->
<p class="has-text-align-center has-background" style="background-color:#dbe5ce;font-size:20px"><strong>สุดปัง! สาวไทยโค่นเต็ง 1-2 หวดเอสเอที"กษิดิศ" ปราบมือวางศึกไอทีเอฟเวิลด์ทัวร์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 8 เทนนิสหญิง รายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (5) และเทนนิสชาย รายการ ไอทีเอฟ เวิลด์ ทัวร์ (M8) ชิงเงินรางวัลรวม รายการละ 25,000 ดอลลาร์สหรัฐ หรือประมาณ 890,500 บาท รวม 2 รายการอยู่ที่ 1,781,000 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 28 ส.ค. 2567 เป็นการแข่งขันรอบแรกวันที่สอง ไฮไลท์ประเภทหญิงเดี่ยว "แน็ต" พัณณิน โควาพิทักษ์เทศ นักเทนนิสสาวไทยวัย 21 ปี จากฉะเชิงเทรา มือ 616 ของโลก พบงานหนักตั้งแต่รอบแรก (32 คน) ดวลแร็กเกตกับ อายาโนะ ชิมิสึ นักหวดสาวญี่ปุ่น มือ 329 ของโลก ที่ถูกจัดให้เป็นมือวางอันดับ 1 ของรายการที่มีโอกาสคว้าแชมป์มากที่สุด แต่ปรากฏว่าสาวญี่ปุ่นไปไม่ถึงฝัน เมื่อ พัณณิน เรียกฟอร์มเก่งออกมาสู้ได้อย่างสนุกและยังเอาชนะได้ 2 เซตรวด ด้วยสกอร์ 6-4 และ 6-4 ในเวลา 1 ชั่วโมง 20 นาที พัณณินโค่น "เต็ง 1" ลงได้สำเร็จ ฉลุยรอบสองหรือ 16 คนสุดท้าย ไปพบกับ เอริกะ เซมะ จากญี่ปุ่น ที่ชนะนักหวดร่วมชาติ มายูกะ ไอคาวะ 2-1 เซต 6-7 ไทเบรก 5-7, 6-0 และ 6-1</p>
<!-- /wp:paragraph -->

<!-- wp:paragraph -->
<p>ทางด้าน "อีฟ" พัชรินทร์ ชีพชาญเดช นักเทนนิสสาวไทย มือ 496 ของโลก เจ้าของแชมป์หญิงเดี่ยวสัปดาห์ที่แล้ว ก็โชว์ฟอร์มได้ยอดเยี่ยมเช่นกัน หลังจากประเดิมชัยด้วยการล้ม "เต็ง 2" แบ็ค ดายอน นักหวดสาวเกาหลีใต้ มือ 342 ของโลก 2-0 เซต 6-3 และ 6-1 ผ่านเข้ารอบ 16 คนสุดท้ายได้เช่นกัน ประเภทชายเดี่ยว รอบแรก (32 คน) "บูม" กษิดิศ สำเร็จ นักเทนนิสไทย มือ 613 ของโลก เจ้าของรองแชมป์สัปดาห์ที่แล้ว ประเดิมสนามด้วยการปราบ ริวกิ มัตสึดะ นักเทนนิสญี่ปุ่น มือวางอันดับ 7 ของรายการ และมือ 574 ของโลก ลงได้สำเร็จ 2-0 เซต 7-6 ไทเบรก 7-2 และ 6-2 ในเวลา 1 ชั่วโมง 40 นาที กษิดิศผ่านเข้ารอบสองหรือ 16 คนสุดท้ายไปพบกับ จิรัฏฐ์ นวสิริสมบูรณ์ นักเทนนิสไทยด้วยกัน ที่ชนะ สาย คาร์ทีค เรดดี้ กันตา จากอินเดีย 2-1 เซต 5-7, 7-5 และ 6-4</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสไทยรายอื่น มีดังนี้ หญิงเดี่ยว รอบแรก บุณยวีร์ ธรรมไชยวัฒน์ ชนะ อลิซา คัมเมล 6-1, 6-4 ลีเดียร์ พอดโกริซานี่ แพ้ ทิฟานี่ เลเมทร์ (ฝรั่งเศส) 2-6, 0-6 กมลวรรณ ยอดเพ็ชร แพ้ มาริอา ทาคาเชวา 7-6(7-2), 2-6 และ 6-7(6-8) ชายเดี่ยว รอบแรก วิชยา ตรงเจริญชัยกุล แพ้ จาง ยุนซอก (เกาหลีใต้) 6-7(4-7), 6-3 และ 5-7 ณัฏฐญุตม์ นิธิธนนนต์ แพ้ ลีโอ บอร์ก (วาง 8 สวีเดน) 4-6, 6-7(4-7) ฐานทัพ สุขสำราญ แพ้ คิม แจฮวาน (เกาหลีใต้) 6-3, 6-7(5-7) และ 6-7(3-7) ชายคู่ รอบแรก ธนเพชร ฉันทะ-จิรัฏฐ์ นวสิริสมบูรณ์ แพ้ เจค เดลานีย์ และ เจสซี เดลานีย์ (วาง 4 ออสเตรเลีย) 4-6, 5-7 ยุทธนา เจริญผล-กษิดิศ สำเร็จ แพ้ ลีโอ วิฑูรย์เธียร- อับราฮัม อาซาบา (ญี่ปุ่น-กาน่า) 6-7(7-9), 4-6</p>
<!-- /wp:paragraph -->

<!-- wp:image {"id":45039,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/08/457312976_927300362766280_7636512536384377362_n-1024x683.jpg" alt="" class="wp-image-45039"/></figure>
<!-- /wp:image -->