<!-- wp:paragraph {"align":"center","style":{"typography":{"fontSize":20},"color":{"background":"#bcd4df"}}} -->
<p class="has-text-align-center has-background" style="background-color:#bcd4df;font-size:20px"><strong>ทีมยู14ชายไทยอัดอิหร่าน 3-0คู่ศึกไอทีเอฟ เวิลด์ จูเนียร์ฯคัดโซนเอเชีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชิงแชมป์โลก ประเภททีมชาย รุ่นอายุไม่เกิน 14 ปี รายการ "2024 ไอทีเอฟ เวิลด์ จูเนียร์ เทนนิส" คัดเลือกตัวแทนโซนเอเชีย/โอเชียเนีย ที่เมืองกูชิง รัฐซาราวัก ประเทศมาเลเซีย เมื่อวันที่ 26 มีนาคม ทีมเยาวชนไทย ทีมวาง 4 ของรายการ ลงสนามพบกับ อิหร่าน ในแมทช์ที่สองของรอบพบกันหมด กลุ่ม ซี ซึ่งผลปรากฎว่า ทีมนักหวดไทยใช้เวลาแข่งรวม 3 คู่ 3 ชั่วโมง 24 นาทีพิชิตชัยชนะเหนือ อิหร่าน ได้อย่างเยี่ยมยอด 3-0 คู่ สำหรับผลแข่งขัน มีดังนี้ เดี่ยวมือ 2 "ตรัย" ตรัย ศรีเสน ชนะ รามติน ราฟีโบรูจีนี 2-0 เซต ด้วยสกอร์ 6-4 และ 6-3 ใช้เวลารวม 1 ชั่วโมง 27 นาที เดี่ยวมือ 1 "ไพน์" ธรรม์ พันธราธร ชนะ คียารัช ซาดิกีเซอิดี้ 2-0 เซต ด้วยสกอร์ 6-1, 6-2 ใช้เวลาแข่งรวม 1 ชั่วโมง 2 นาที ประเภทคู่ ธรรม์ คู่กับ "นโม" ธรรมะ โคศิริ ช่วยกันเอาชนะ คียารัช ซาดิกีเซอิดี้ กับ อาร์ยา ชาบันเนจาด์ 2-0 เซตด้วยสกอร์ 6-0 และ 7-5 ใช้เวลาแข่งรวม 55 นาที สรุปผลแข่งรอบพบกันหมดในกลุ่ม ซี ทีมไทย แข่ง 2 แมทช์ชนะแบบ 3-0 คู่ทั้ง 2 แมทช์ ผ่านเข้ารอบ 8 ทีมสุดท้ายได้แน่นอนแล้ว อย่างไรก็ตามในวันที่ 27 มีนาคมนี้ ทีมไทย จะต้องลงแข่งกับ ไต้หวัน ที่ทำผลงานชนะ 2 แมทช์รวดเช่นกัน โดยชนะ อิหร่าน 2-1 คู่ และ ชนะ ศรีลังกา 3-0 คู่ เพื่อแย่งกันเป็นที่ 1 ของกลุ่มต่อไป สำหรับทีมนักเทนนิสเยาวชนชายทีมชาติไทยชุดนี้ได้ "โค้ชจิม" จ่าสิบเอก สหทัศน์ ศุภกิจ เป็นผู้ฝึกสอน และ นายบุญมี โพธิ์ไพจิตร เทรนเนอร์ประจำทีม ส่วนผลแข่งคู่อื่นๆ มีดังนี้ ออสเตรเลีย ทีมวาง 3 ชนะ ปากีสถาน 3-0 คู่, ญี่ปุ่น ชนะ สิงคโปร์ 3-0 คู่, อุซเบกิสถาน ชนะ คาซัคสถาน 2-1 คู่, นิวซีแลนด์ ชนะ ฮ่องกง 3-0 คู่, ทีมวาง 2 อินเดีย ชนะ จีน 3-0 คู่, ทีมวาง 1 เกาหลีใต้ ชนะ อินโดนีเซีย 3-0 คู่, ไต้หวัน ชนะ ศรีลังกา 3-0 คู่</p>
<!-- /wp:paragraph -->

<!-- wp:image {"id":42134,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/434202946_825062069656777_3357423556995194241_n-1024x768.jpg" alt="" class="wp-image-42134"/></figure>
<!-- /wp:image -->