<!-- wp:paragraph {"align":"center","textColor":"vce-bg","style":{"color":{"background":"#0082a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#0082a3;font-size:22px"><strong><em>"ลักษิกา-เพียงธาร" แซงชนะทะลุก่อนรองฯ<br>ไทยแลนด์ โอเพ่น 2023 พรีเซนเต็ด บาย อีเอ</em></strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสหญิง ดับเบิลยูทีเอ อินเตอร์เนชั่นแนล ซีรีส์ ทัวร์นาเมนท์ ดับเบิลยูทีเอ 250 รายการ Thailand Open 2023 presented by E@ (ไทยแลนด์ โอเพ่น 2023 พรีเซนเต็ด บาย อีเอ) ณ เซ็นเตอร์คอร์ต ทรู อารีน่า หัวหิน สปอร์ต คลับ อ.หัวหิน จ.ประจวบคีรีขันธ์ เมื่อวันที่ 30 ม.ค. 2566 ได้มีพิธีเปิดการแข่งขันอย่างเป็นทางการ โดย นายสุวัจน์ ลิปตพัลลภ นายกกิตติมศักดิ์สมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานในพิธี และมี นายเสถียร เจริญเหรียญ ผู้ว่าราชการจังหวัดประจวบคีรีขันธ์ และ ดร.ก้องศักด ยอดมณี ผู้ว่าการการกีฬาแห่งประเทศไทย (กกท.) ร่วมด้วย
       ผลการแข่งขันประจำวัน คู่นักหวดหญิงไทยคว้าชัยในประเภทหญิงคู่ (16 คู่) รอบแรก ได้สำเร็จ โดย "ลักส์" ลักษิกา คำขำ วัย 29 ปี อันดับคู่ 316 ของโลก และ "เอิร์ธ" เพียงธาร ผลิพืช วัย 30 ปี อันดับคู่ 140 ของโลก ในฐานะคู่นักหวดไวลด์การ์ด หรือสิทธิพิเศษเข้าร่วมการแข่งขัน ช่วยกันหวดเอาชนะ แฮร์เรียต ดาร์ท อันดับคู่ 115 ของโลก และเฮทเธอร์ วัตสัน อันดับคู่ 189 ของโลก คู่นักหวดสาวจากสหราชอาณาจักร 2-1 เซต 6-7 ไทเบรก 3-7, 6-4 และซูเปอร์ไทเบรก 10-6 ผ่านเข้ารอบก่อนรองชนะเลิศ หรือ 8 คู่สุดท้าย ไปพบ ลินดา ฟรูห์เวอร์โตว่า จากสาธารณรัฐเช็ก และแอนนา คาลินสกาย่า ที่โค่นคู่มือวาง 2 มิยู คาโตะ จากญี่ปุ่น และอัลดิล่า ซุตเจียดี้ จากอินโดนีเซีย 2-0 เซต 6-3 และ 6-0
       ขณะที่ประเภทหญิงเดี่ยว รอบแรก (32 คน) แข่งขันในช่วงกลางคืน "รวงข้าว" ลัลนา ธาราฤดี นักหวดสาวดาวรุ่งไทยวัย 18 ปี ที่ขยับขึ้นมาอยู่อันดับที่ 365 ของโลกจากการคว้าแชมป์รายการไอทีเอฟ โปร เซอร์กิต พรีเซนเต็ด บาย เอสเอที เมื่อวันที่ 15 มกราคมที่ผ่านมา ลงประเดิมศึกใหญ่ระดับ WTA ครั้งแรก ในฐานะนักหวดไวลด์การ์ด หรือสิทธิพิเศษเข้าร่วมการแข่งขัน พบกับ มิเรียม บียอร์กลุนด์ วัย 24 ปีจากสวีเดน มือ 153 ของโลก โดยผลการแข่งขัน ปรากฏว่า ลัลนาหวดสู้กับ มิเรียม บียอร์กลุนด์ อย่างเต็มที่ แต่ไม่สามารถต้านทานความแข็งแกร่งของนักหวดสวีเดนได้ ก่อนพ่ายไป 0-2 เซต 2-6 และ 4-6 ใช้เวลาการแข่งขันขัน 1 ชั่วโมง 17 นาที
       "รวงข้าว" ตกรอบแรก แต่ได้ประสบการณ์ในรายการระดับโลก และยังได้เงินรางวัลปลอบใจ 2,804 ดอลลาร์สหรัฐฯ หรือประมาณ 91,748 บาท และคะแนน 1 แต้ม ส่วน มิเรียม บียอร์กลุนด์ ผ่านเข้าสู่รอบ16 คนสุดท้ายไปพบ หวัง ซินหยู มือวาง 7 จากจีน ที่ชนะ โจแอนน์ ซูเกอร์ จากสวิตเซอร์แลนด์ 2-0 เซต 6-2, 6-2
       สรุปผลการแข่งขันคู่อื่นๆ ดังนี้ ประเภทหญิงเดี่ยว รอบแรก (32 คน) จู หลิน (จีน) ชนะ ซิหยู หวัง (มือวาง 3-จีน) 4-6, 6-3, 6-3 ซู จอง จาง (เกาหลีใต้) ชนะ เคตี้ โบลเตอร์ (สหราชอาณาจักร) 6-3, 4-6 และ 6-3 เลเซีย ซูเรนโก้ (ยูเครน) ชนะ อีซาลิน โบนาวองตูร์ (เบลเยียม) 6-3, 4-6 และ 6-4 ทามาร่า ซีดานเชค (สโลวีเนีย) ชนะ แอสตร้า มาร์มา (ออสเตรเลีย)  6-2, 6-3
       หญิงคู่ รอบแรก (16 คู่) ลาทิชา เชน-อเลซ่า กัวราชี (คู่มือวาง 4 ไต้หวัน-ชิลี) ชนะ นาโอะ ฮิบิโนะ (ญี่ปุ่น)-อีรีน่า โครมาเชว่า 5-7, 6-3 และซูเปอร์ไทเบรก 10-7</code></pre>
<!-- /wp:code -->

<!-- wp:image {"id":35795,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/02/C8D11478-44FC-4D5B-9F02-2C95087FACF1-1024x682.jpeg" alt="" class="wp-image-35795"/></figure>
<!-- /wp:image -->