<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#95a300"}}} -->
<p class="has-text-align-center has-vce-bg-color has-text-color has-background" style="background-color:#95a300;font-size:20px"><strong>"พัชรินทร์" ปราบสาวอินเดีย<br>ซิวตั๋วเมนดรอว์หวดแคล-คอมพ์ฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพหญิงนานาชาติ เก็บคะแนนสะสมอันดับโลก รายการ แคล-คอมพ์ แอนด์ ซีซีเอยู อินดัสตรี 4.0 ไอทีเอฟ เวิลด์ เทนนิส ทัวร์ 2022 ชิงเงินรางวัลรวม 25,000 ดอลลาร์สหรัฐ หรือประมาณ 925,000 บาท ณ สนามเทนนิส ทรู อารีน่า หัวหิน สปอร์ต คลับ จ.ประจวบคีรีขันธ์ เมื่อวันที่ 3 ต.ค. 2565 ต้องเริ่มล่าช้าไปกว่า 7 ชั่วโมง เนื่องจากฝนตก ก่อนจะแข่งขันกันได้ในช่วงเย็น ในประเภทหญิงเดี่ยว คัดเลือกรอบสุดท้าย ผู้ชนะจะได้สิทธิ์ไปแข่งขันรอบเมนดรอว์ต่อไป
       "อีฟ" พัชรินทร์ ชีพชาญเดช นักเทนนิสหญิงทีมชาติไทย วัย 27 ปี มืออันดับ 702 ของโลก และเป็นมือวาง 4 ของรอบคัดเลือก ใช้ชั้นเชิงและประสบการณ์ เอาชนะ สราเวีย ชิวานี ชิลากาลาปูดี้ สาวอินเดีย วัย 22 ปี มืออันดับ 1089 ของโลก และเป็นมือวาง 10 ของรอบคัดเลือก ได้ 2 เซตรวด ด้วยสกอร์ 7-5 และ 6-1 ส่งผลให้ พัชรินทร์ ได้สิทธิ์เข้าไปแข่งขันรอบเมนดรอว์
        ด้าน "มะนาว" ธมจันทร์ มอมขุนทด นักหวดไทย วัย 25 ปี อดีตมือ 696 ของโลก ปัจจุบันเป็นมือ 1400 ของโลก สุดต้านความแข็งแกร่งของ ริสะ อุชิจิมะ นักเทนนิสญี่ปุ่น วัย 26 ปี มือวาง 7 และมืออันดับ 787 ของโลก พ่ายไป 0-2 เซต 0-6, 2-6 ธมจันทร์ ตกรอบไปตามระเบียบ ในขณะที่ ริสะ อุชิจิมะ ตีตั๋วสู่รอบเมนดรอว์ได้สำเร็จ
       ในส่วนผลการแข่งขันคู่อื่น ๆ ประเภทหญิงเดี่ยว คัดเลือกรอบสุดท้าย พิมพ์มาดา ทองคำ (มือวาง 16) แพ้ นาตาเลีย เซียดลิสก้า (มือวาง 3-เยอรมนี) 1-6, 1-6 วรรษชล สวัสดี (มือวาง 14) แพ้ อันโตเนีย ชมิดต์ (มือวาง 5-เยอรมนี) 2-6, 2-6</code></pre>
<!-- /wp:code -->

<!-- wp:image {"id":34037,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/38AB6D0C-563F-4636-BF98-2BED42D11219-1024x683.jpeg" alt="" class="wp-image-34037"/></figure>
<!-- /wp:image -->