<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#1000a3"}}} -->
<p class="has-text-align-center has-vce-bg-color has-text-color has-background" style="background-color:#1000a3;font-size:22px"><strong>"ลีเดียร์"และเพื่อนได้รองแชมป์หญิงคู่<br>เทนนิสศึกใหญ่ไอทีเอฟจูเนียร์สเจ300</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ เก็บคะแนนเยาวชนโลก รายการ "ITF Juniors World Tennis Tour J300" (ไอทีเอฟ จูเนียร์ส เวิลด์ เทนนิส ทัวร์ เจ300) ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 8 มี.ค. 2567 เป็นรอบชิงชนะเลิศ ประเภทคู่ โดย นายกฤตชัย เนยโอชา กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลแก่นักกีฬา
  ไฮไลท์ที่ประเภทหญิงคู่ รอบชิงชนะเลิศ ลีเดียร์ พอดโกริชานี่ นักเทนนิสจากไทยวัย 16 ปี ลูกครึ่งไทย-รัสเซีย และ ไอยา นุปเบย์ จากคาซัคสถาน มืออันดับ 79 และ 168 เยาวชนโลกตามลำดับ ซึ่งเป็นคู่มือวางอันดับ 7 ของรายการ พบกับคู่นักหวดจากเนเธอร์แลนด์ จอย เดอ ซูว์ และ บริตต์ ดู ปรี มืออันดับ 58 และ 191 เยาวชนโลกตามลำดับ ซึ่งเป็นคู่มือวางอันดับ 8 ของรายการ ผลปรากฏว่า คู่ของ ลีเดียร์ ไม่สามารถเอาชนะได้ พ่ายไป 0-2 เซต 0-6 และ 3-6 ได้รองแชมป์มาครอง ได้รับคะแนนสะสมอันดับเยาวชนโลกเป็นรางวัลปลอบใจ คนละ 39.25 คะแนน ขณะที่  จอย เดอ ซูว์ และ บริตต์ ดู ปรี ได้ครองแชมป์ รับคนละ 56.25 คะแนน
  ด้านประเภทชายคู่ รอบชิงชนะเลิศ คิม จางจุน และ จอง ยอนซู สองนักหวดชาวเกาหลีใต้ มืออันดับ 28 และ 75 เยาวชนโลก ซึ่งเป็นคู่เต็ง 1 ของรายการ คว้าแชมป์ไปครองได้ตามคาด หลังจากโชว์ฟอร์มการเล่นที่เข้าขา ช่วยกันหวดเอาชนะ ชาร์ลี โรเบิร์ตสัน จากสหราชอาณาจักร และ อลัน วาซนี่ จากโปแลนด์ มืออันดับ 38 และ 162 เยาวชนโลก ได้ 2-0 เซต 6-3, 6-0 โดยคู่นักหวดเกาหลีใต้ ได้คะแนน คนละ  56.25 คะแนน ส่วนคู่รองแชมป์ ได้คนละ 39.25 คะแนน
  ขณะที่ประเภทเดี่ยว เป็นการแข่งขันรอบรองชนะเลิศ โดยในประเภทชายเดี่ยว เฮย์เดน โจนส์ (วาง 1-ออสเตรเลีย) ชนะ  เบนจามิน กูซิก วาน (วาง 5-สหราชอาณาจักร) 2-0 เซต 6-1, 6-4 เฮย์เดน โจนส์ ผ่านเข้าไปชิงชนะเลิศกับ คิม จางจุน (วาง 2-เกาหลีใต้) ที่ตัดเชือกชนะ อิวาน ลุตกิ้น (วาง 10) 2-0 เซต 6-3, 6-4
  ประเภทหญิงเดี่ยว รอบรองชนะเลิศ อลาน่า ซูบาซิช (ออสเตรเลีย) ชนะ วิกตอเรีย มิโลวาโนวา (วาง 6) 2-1 เซต 2-6, 6-3 และ 6-4 อลาน่า ผ่านเข้าไปชิงชนะเลิศกับ ลี นิลส์สัน (วาง 11-สวีเดน) ที่ชนะ คานอน ซาวาชิโระ (ญี่ปุ่น) 2-0 เซต 6-4, 6-1</code></pre>
<!-- /wp:code -->

<!-- wp:image {"id":41859,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/IMG_4100-1024x683.jpeg" alt="" class="wp-image-41859"/></figure>
<!-- /wp:image -->