<!-- wp:paragraph {"align":"center","style":{"typography":{"fontSize":20},"color":{"background":"#c4dde7"}}} -->
<p class="has-text-align-center has-background" style="background-color:#c4dde7;font-size:20px"><strong>"สิทธวีร์"-"กมลวรรณ" ได้ครองถ้วยพระราชทานปิดฉาก "เทนนิสเยาวชนประเทศไทย ครั้งที่ 62"</strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 62 ประจำปี 2567 ชิงถ้วยพระราชทาน พระบาทสมเด็จพระเจ้าอยู่หัว และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี และเมื่อวันที่ 11 เมษายน 2567 เป็นการแข่งขันวันสุดท้าย โดยในพิธีมอบถ้วยรางวัลพระราชทานนั้น นายสุชัย พรชัยศักดิ์อุดม นายกสมาคมกีฬาลอนเทนนิสฯ ได้เปิดกรวยกระทงดอกไม้ถวายราชสักการะเบื้องหน้าพระบรมฉายาลักษณ์ พระบาทสมเด็จพระเจ้าอยู่หัว ในส่วนผู้อัญเชิญถ้วยรางวัลพระราชทาน ประกอบด้วย นายสุชัย พรชัยศักดิ์อุดม อัญเชิญถ้วยรางวัลพระราชทานพระบาทสมเด็จพระเจ้าอยู่หัว (เยาวชนชายเดี่ยว รุ่นอายุไม่เกิน 18 ปี) ดร.สุรชัย จิตภักดีบดินทร์ ประธานที่ปรึกษานายกสมาคมฯ อัญเชิญถ้วยรางวัลพระราชทานพระบาทสมเด็จพระเจ้าอยู่หัว (เยาวชนชายคู่ รุ่นอายุไม่เกิน 18 ปี)</p>
<!-- /wp:paragraph -->

<!-- wp:paragraph -->
<p>พลเอก ณรงค์ฤทธิ์ อิศรัตน์ กรรมการอำนวยการสมาคมฯ อัญเชิญถ้วยรางวัลพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (เยาวชนหญิงเดี่ยว รุ่นอายุไม่เกิน 18 ปี), ดร.ทวีศักดิ์ ศิลกุล อุปนายกสมาคมฯ และ นายวสุ กลมเกลี้ยง Executive Vice President บริษัท พลังงานบริสุทธิ์ จำกัด (มหาชน) อัญเชิญถ้วยรางวัลพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (เยาวชนหญิงคู่ รุ่นอายุไม่เกิน 18 ปี) ขณะที่ผลการแข่งขันประเภทชายเดี่ยว รุ่นอายุไม่เกิน 18 ปี รอบชิงชนะเลิศ "ปั้น" สิทธวีร์ กุลพิศาลรัศม์ นักหวดหนุ่มกรุงเทพฯ มือ 87 ของไทย ซึ่งถือเป็นม้ามืดของรายการนี้ ยังคงโชว์ฟอร์มการหวดได้อย่างยอดเยี่ยม เอาชนะ "ริว" ริว โกฏิกุล จากกรุงเทพฯ มือ 9 ของไทย และมือวาง 2 ของรายการ 2-0 เซต 7-6 ไทเบรก 7-0 และ 7-6 ไทเบรก 7-3 สิทธวีร์ ได้แชมป์ชายเดี่ยว ได้ครองถ้วยรางวัลพระราชทานพระบาทสมเด็จพระเจ้าอยู่หัว</p>
<!-- /wp:paragraph -->

<!-- wp:paragraph -->
<p>ด้านประเภทชายคู่ แชมป์เป็นของ ริว โกฏิกุล จาก กทม. และ ธีร์ธวัช ธวัชผ่องศรี จาก กทม. หลังหวดรอบชิงชนะเลิศ เอาชนะ พีรวัชร สุขใจ จากชลบุรี และ ภูชิสส์ สุขใจ จากชลบุรี 2-0 เซต 6-3, 6-3 ริว และ ธีร์ธวัช ได้แชมป์ชายคู่ ได้ครองถ้วยรางวัลพระราชทานพระบาทสมเด็จพระเจ้าอยู่หัว ประเภทหญิงเดี่ยว รุ่นอายุไม่เกิน 18 ปี รอบชิงชนะเลิศ "บัว" กมลวรรณ ยอดเพ็ชร จากพระนครศรีอยุธยา มือ 2 ของไทย และมือวาง 1 ของรายการ หวดชนะ "มาหยา" มาหยา บุญญาอรุณเนตร จากกรุงเทพฯ มือ 3 ของไทย และมือวาง 2 ของรายการ 2-0 เซต 7-5, 6-3 กมลวรรณ คว้าแชมป์หญิงเดี่ยว และได้ครองถ้วยรางวัลพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี นอกจากนี้ กมลวรรณ ยอดเพ็ชร ยังได้แชมป์ประเภทหญิงคู่ รุ่นอายุไม่เกิน 18 ปี หลังจากจับคู่กับ พิมพ์มาดา ทองคำ จากสุราษฎร์ธานี ช่วยกันหวดเอาชนะ กมรวรรณ ก้อนศิลา จากนนทบุรี และ อัจฉราพร วรรณโพธิ์ จากอำนาจเจริญ ในรอบชิงชนะเลิศ 2-0 เซต 6-3, 6-1 โดย กมลวรรณ และ พิมพ์มาดา ได้แชมป์หญิงคู่ และได้ครองถ้วยรางวัลพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันรอบชิงชนะเลิศ รุ่นอายุไม่เกิน 12 ปี ชายเดี่ยว ฌาน เลาอมรพาณิชย์ (กทม.) ชนะ ชนินท์ โกวิทวัฒนชัย (ชลบุรี) 3-6, 6-0 และ 7-6(3) หญิงเดี่ยว พลอยเพชร ด้วงเขียว (สงขลา) ชนะ อาร์ภรนันท์ โซเฟีย แสงสุชาติ (กทม.) 4-6, 6-4 และ 6-2 ส่วนชายคู่ วริษฐ์ เลิศสินธพานนท์ (กทม.)-ปัณณพรรธน์ นิ่มนวลกุล (กทม.) ชนะ เดนิส เขียวรักษา (ชลบุรี)-ฌาน เลาอมรพาณิชย์ (กทม.) 7-5, 6-4 และหญิงคู่ อัญวีณ์ ไพศาลภาณุวงศ์ (เชียงใหม่)-พลอยเพชร ด้วงเขียว (สงขลา) ชนะ อาร์ภรนันท์ โซเฟีย แสงสุชาติ (กทม.)-ธมลวรรณ โพธิ์จันทร์ (ขอนแก่น) 6-3, 6-4 ในงานยังมีคณะกรรมการอำนวยการสมาคมฯ ร่วมในพิธีด้วย โดย นายวิเชษฐ์ ทีปกากร อุปนายกสมาคมฯ มอบรางวัลแก่นักกีฬาที่ได้รองชนะเลิศ รุ่นอายุไม่เกิน 18 ปี ด้าน นายคชาชาญ มงคลเจริญ กรรมการอำนวยการสมาคมฯ มอบรางวัลรุ่นอายุไม่เกิน 12 ปี นอกจากนี้ยังมีผู้แทนจากบริษัท ปตท. จำกัด (มหาชน) ซึ่งเป็นผู้ให้การสนับสนุนสมาคมฯ มานานถึง 18 ปี ร่วมเป็นเกียรติในพิธีดังกล่าวด้วย ได้แก่ นายระวิพันธ์ แผ้วพาลชน ผู้จัดการฝ่ายสื่อสารและภาพลักษณ์องค์กร บริษัท ปตท. จำกัด (มหาชน) และคณะ</p>
<!-- /wp:paragraph -->

<!-- wp:image {"id":42351,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/434980386_835153391980978_940913476342210093_n-1024x683.jpg" alt="" class="wp-image-42351"/></figure>
<!-- /wp:image -->