<!-- wp:paragraph {"align":"center","style":{"typography":{"fontSize":20},"color":{"background":"#c4b8a4"}}} -->
<p class="has-text-align-center has-background" style="background-color:#c4b8a4;font-size:20px"><strong>"เตชธรรม-ตรัย" นำทีมประจวบฯคว้าชัยนัดแรกศึกเทนนิสชายหาดสาธิตกีฬาเยาวชนแห่งชาติฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด ซึ่งเป็นกีฬาสาธิต ในการแข่งขันกีฬาเยาวชนแห่งชาติ ครั้งที่ 40 “ฉลามเยาวชลเกมส์” ที่เกรต้า สปอร์ต คลับ พัทยา จ.ชลบุรี เมื่อวันที่ 23 มี.ค.68 เริ่มแข่งวันแรก โดยเป็นการแข่งประเภททีมรอบแรก ซึ่งในแต่ละทีมจะประกอบด้วยผู้เล่น 3 ประเภท คือ ชายคู่, หญิงคู่ และ คู่ผสม แข่งในระบบชนะ 2 ใน 3 คู่ สำหรับผลการแข่งขันวันแรก ปรากฎว่า ทีมเทนนิสชายหาดจาก จ.ประจวบคีรีขันธ์ ซึ่งได้คู่พี่น้อง "ศรีเสน" เตชธรรม และ ตรัย ที่ผันจากกีฬาเทนนิสบนพื้นปูนมาสู่พื้นทราย และทั้งคู่ช่วยกันทำผลงานให้ทีมได้อย่างเยี่มยอด พาทีมชนะ จ.นนทบุรี 2-1 คู่ โดย เตชธรรม กับ ตรัย ลงแข่งชายคู่เอาชนะ ณัฐวุฒิ โพธิสุทธิ์ กับ ปณชัย เสรยานนท์ 6-3 และ 6-3</p>
<!-- /wp:paragraph -->

<!-- wp:paragraph -->
<p>จากนั้น เตชธรรม ได้จับคู่กับ สุพัตรา สืบยุบล มือตบเทนนิสชายหาด ลงเก็บชัยชนะประเภทคู่ผสม ด้วยการชนะ พบธรรม สระทองคำ กับ ฝนทิพย์ ห่วงจริง ไปแบบขาดลอย 6-0 และ 6-0 ขณะที่ทีมเทนนิสชายหาดจ.นนทบุรี แบ่งมา 1 แต้มจากหญิงคู่ ซึ่ง โชติรินทร์ แก้วก่า กับ นภัสวรรณ วัชระมงคล ชนะ อทิตา-อิสรีย์ มหากิจศิริ ลีโอณีโอ (RET) ด้านการแข่งขันประเภททีม รอบแรกอีกคู่ ทีมจากจ.ระยอง ชนะ จ.สมุทรสาคร 2-1 คู่ โดย หญิงคู่ อริสรา คำเหลือ กับ กนกนันท์ ช่างหนอง ชนะ นงสุภา แสงสว่าง กับ อนันต์ตญา คูเบย์ 6-4, 6-0, คู่ผสม บุณยกรณ์ เรวิน กับ อริสรา คำเหลือ ชนะ ปฏิมากร ถวิลหวัง กับ อภิชญา มาลีษร 6-0, 6-0 ส่วนชายคู่ ณัฏฐ์ธนกฤศ พรมวิชัย กับ อาร์วิน ดูเบย์ เฉือนชนะ เบญจามินทร์ วงศ์เทียนชัย กับ ณเดช ศรีวิเศษ 1-6, 6-0 และ ซูเปอร์ไทเบรก 11-9</p>
<!-- /wp:paragraph -->

<!-- wp:image {"id":48430,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/485949540_1082429873919994_6268543411041613779_n-1024x683.jpg" alt="" class="wp-image-48430"/></figure>
<!-- /wp:image -->