<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#3da300"}}} -->
<p class="has-text-align-center has-vce-bg-color has-text-color has-background" style="background-color:#3da300;font-size:20px"><strong>หญิงคู่แพ้ซูเปอร์ไทเบรก 8-10<br>ไทยสุดต้านสหรัฐฯ ศึกจูเนียร์ บิลลี่ จีน คิงฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       ทีมนักหวดเยาวชนหญิงทีมชาติไทย รุ่นอายุไม่เกิน 16 ปี แม้ไม่สามารถเอาชนะ ทีมสหรัฐอเมริกา ทีมเต็ง 1 ของรายการ ในสกอร์รวมได้ แต่ก็พยายามสู้อย่างเต็มที่ ซึ่งในประเภทคู่มีโอกาสลุ้นถึงซูเปอร์ไทเบรก ในการแข่งขันเทนนิสชิงแชมป์โลก ประเภททีมหญิง รายการ "จูเนียร์ บิลลี่ จีน คิง คัพ บาย บีเอ็นพี พารีบาส์ 2022" รอบไฟนอลส์ แข่งขันคอร์ตดิน ที่เมืองอันตัลยา ประเทศตุรเคีย เมื่อคืนวันที่ 2 พ.ย. 2565
       ผลการแข่งขัน ดังนี้ คู่แรก เดี่ยวมือสอง "แอ๊ตต้า" พิมพ์มาดา ทองคำ มือ 761 เยาวชนโลก แพ้ อิวา โยวิช มือ 96 เยาวชนโลก 1-6, 0-6 ต่อด้วย เดี่ยวมือหนึ่ง ลีเดียร์ พอดโกริชานี่ (ลูกครึ่งไทย-รัสเซีย) มือ 342 เยาวชนโลก แพ้ เคลอร์วี เอ็นกูนู มือ 40 เยาวชนโลก 2-6, 0-6
       ขณะที่ประเภทคู่ ลีเดียร์ พอดโกริชานี่ มือ 342 เยาวชนโลก และ "ฟ้าใส" อัจฉราพร วรรณโพธิ์ มือ 1840 เยาวชนโลก พบกับ อิวา โยวิช มือ 96 เยาวชนโลก และ วาเลรี กลอซแมน มือ 816 เยาวชนโลก ปรากฏว่า คู่นักเทนนิสจากไทยที่เป็นรองด้วยอันดับโลก เก็บชัยในเซตแรกมาได้ ก่อนจะสุดต้านฝีมือของคู่แข่งขัน ทำให้ปราชัยไปอย่างน่าเสียดาย 1-2 เซต 6-1, 5-7 และซูเปอร์ไทเบรก 8-10</code></pre>
<!-- /wp:code -->

<!-- wp:image {"id":34616,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/11/0CD12BCF-C2FD-4150-80E5-006D51EF7CD3-768x1024.jpeg" alt="" class="wp-image-34616"/></figure>
<!-- /wp:image -->