<!-- wp:paragraph {"align":"center","style":{"typography":{"fontSize":20},"color":{"background":"#c5e5f3"}}} -->
<p class="has-text-align-center has-background" style="background-color:#c5e5f3;font-size:20px"><strong>"ธนัชพร" ฟอร์มฮอตโค่น "มือวาง 1"ฉลุยคัดหวดไอทีเอฟเวิลด์ทัวร์ปักษ์ใต้</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 เปิดฉากสัปดาห์ที่ 7 เทนนิสชาย รายการ ITF World Tour (M7) และเทนนิสหญิง รายการ ITF World Tour (W5) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 533,850 บาท รวม 2 รายการอยู่ที่ 1,067,700 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 18 ส.ค. 2567 เป็นการแข่งขันรอบคัดเลือกวันแรก</p>
<!-- /wp:paragraph -->

<!-- wp:paragraph -->
<p>"พลอย" ธนัชพร ยังโหมด นักเทนนิสไทยจากชลบุรี วัย 25 ปี มือ 1,220 ไอทีเอฟ แร้งกิ้ง เปิดสนามด้วยการโค่นมือวางอันดับ 1 ลงได้สำเร็จ ในการแข่งขันประเภทหญิงเดี่ยว รอบคัดเลือกรอบแรก ธนัชพร เรียกฟอร์มเก่งออกมาปราบ คานาโกะ โมริซากิ นักเทนนิสสาวญี่ปุ่น วัย 27 ปี มือวางอันดับ 1 ของรอบคัดเลือก ซึ่งปัจจุบันเป็นมือ 148 ไอทีเอฟ แร้งกิ้ง ได้ 2 เซตรวด ด้วยสกอร์ 7-6 ไทเบรก 7-3 และ 6-0 ธนัชพร ผ่านเข้ารอบคัดเลือกรอบสอง หรือรอบสุดท้าย ไปพบกับ บุณยวีร์ ธรรมไชยวัฒน์ อดีตทีมชาติไทย ที่หวดชนะ คิม นา รี มือวางอันดับ 14 จากเกาหลีใต้ 6-4, 6-4 ด้านประเภทชายเดี่ยว รอบคัดเลือกรอบแรก "เมฆ" จิรัฏฐ์ นวสิริสมบูรณ์ นักเทนนิสอดีตทีมชาติไทย วัย 27 ปี มือวางอันดับ 2 ของรอบคัดเลือก ผ่านด่านแรกได้สำเร็จ หลังหวดชนะ เย่ หงหยู จากจีน 2-0 เซต 6-3, 7-5 จิรัฏฐ์ ฉลุยสู่รอบคัดเลือกรอบสอง หรือรอบสุดท้าย ไปพบกับ ฮิวโก้ ปิแอร์ จากฝรั่งเศส มือวางอันดับ 16 ของรอบคัดเลือก ที่หวดชนะ จาง หมิงฮุย จากจีน 6-1, 6-2</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสไทยรายอื่น มีดังนี้ ชายเดี่ยว รอบคัดเลือกรอบแรก กันตินันท์ สูตินันท์โอภาส ชนะ อับราฮัม อาซาบา (กานา) 7-5, 6-1 ธีรภัทร ขันติวีรวัฒน์ ชนะ โทมิสลาฟ เอ็ดเวิร์ด ปาพัค (ออสเตรเลีย) 6-3, 6-3 แทนตะวัน ทัดเดโอ มายอลิ แม็คจิโอลิ แพ้ โลอิก นามิกันเดต์ เทนเกเร่ (ฝรั่งเศส) 3-6, 5-7 ปัญณ์ณวัชญ์ สุทธิสมบูรณ์ แพ้ โอ ชานยอง (เกาหลีใต้) 1-6, 2-6 นพดล น้อยกอ แพ้ จาง ยุนซอก (เกาหลีใต้) 6-1, 2-6 และซูเปอร์ไทเบรก 10-12 อนพัช ทิมางกูร แพ้ ยูอิจิโร่ อินูอิ (ญี่ปุ่น) 3-6, 6-3 และซูเปอร์ไทเบรก 8-10 ธนกร ศรีรัตน์ แพ้ มาร์กอส คาโลเวโลนิส (กรีซ) 4-6, 4-6 กฤติน โกยกุล พบ ฟินลีย์ ฮอล (นิวซีแลนด์)</p>
<!-- /wp:paragraph -->

<!-- wp:paragraph -->
<p>หญิงเดี่ยว รอบคัดเลือกรอบแรก พิมพ์ลภัส ลิม แพ้ คาโรลันน์ เดโลเนย์ (นิวแคลิโดเนีย) 3-6, 1-6 ภาวินี ร่วมรักษ์ แพ้ ยูกะ โฮโซกิ (ญี่ปุ่น) 3-6, 2-6 พิมพ์มาดา ลิม แพ้ นี หม่า จูมา (จีน) 4-6, 1-6</p>
<!-- /wp:paragraph -->

<!-- wp:image {"id":44879,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/08/456229597_919884406841209_2763822405440448311_n-1024x683.jpg" alt="" class="wp-image-44879"/></figure>
<!-- /wp:image -->