<!-- wp:paragraph {"align":"center","style":{"typography":{"fontSize":20},"color":{"background":"#d9ebf3"}}} -->
<p class="has-text-align-center has-background" style="background-color:#d9ebf3;font-size:20px"><strong>"พัชรินทร์-บุณยวีร์" ทะลุตัดเชือกเทนนิสไอทีเอฟบาย"เอสเอที"ที่ใต้"วิชยา"ควงอินเดียเข้าชิงฯ ชายคู่</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 8 เทนนิสหญิง รายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (5) และเทนนิสชาย รายการ ไอทีเอฟ เวิลด์ ทัวร์ (M8) ชิงเงินรางวัลรวม รายการละ 25,000 ดอลลาร์สหรัฐ หรือประมาณ 890,500 บาท รวม 2 รายการอยู่ที่ 1,781,000 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 30 ส.ค. 2567 เป็นการแข่งขันรอบเมนดรอว์วันที่สี่ ประเภทหญิงเดี่ยว รอบก่อนรองชนะเลิศ "อีฟ" พัชรินทร์ ชีพชาญเดช นักเทนนิสสาวขอนแก่น วัย 29 ปี มือ 496 ของโลก พลิกสถานการณ์จากที่เป็นรอง หลังพ่ายเซตแรกให้แก่ ลี อึนเฮ จากเกาหลีใต้ มือ 590 ของโลก กลับมาคว้าชัยได้ 2 เซตรวด ทำให้แซงเอาชนะไป 2-1 เซต 5-7, 7-5 และ 6-1 ในเวลา 2 ชั่วโมง 45 นาที และได้เข้าไปหวดรอบรองชนะเลิศกับ รินะ ไซโกะ จากญี่ปุ่น มือวางอันดับ 7 และมือ 411 ของโลก ที่หวดชนะนักเทนนิสร่วมชาติ โมโมโกะ โกโบริ มือ 921 ของโลก 2-0 เซต 6-1, 6-1</p>
<!-- /wp:paragraph -->

<!-- wp:paragraph -->
<p>ทางด้าน "แตงโม" บุณยวีร์ ธรรมไชยวัฒน์ นักหวดสาวโคราช จ.นครราชสีมา อดีตทีมชาติไทย ที่ได้ไวลด์การ์ดเข้าร่วมการแข่งขัน ยังทำผลงานได้ยอดเยี่ยม หวดชนะ เอริกะ เซมะ จากญี่ปุ่น มือ 491 ของโลก ในรอบก่อนรองชนะเลิศ 2-0 เซต 6-1 และ 6-4 ในเวลา 1 ชั่วโมง 40 นาที ส่งผลให้ บุณยวีร์ ผ่านเข้ารอบรองชนะเลิศ ไปพบกับ ไวเดฮี เชาวธารี จากอินเดีย มือวาง 8 และมือ 464 ของโลก ที่หวดชนะ นาโฮะ ซาโตะ จากญี่ปุ่น มือวาง 3 และมือ 343 ของโลก จากนั้น พัชรินทร์ กับ บุณยวีร์ ได้จับคู่กันลงแข่งขันประเภทหญิงคู่ รอบรองชนะเลิศ กับ คานาโกะ โมริซากิ และ ฮิคารุ ซาโต้ คู่มือวาง 4 จากญี่ปุ่น และผลการแข่งขัน ปรากฏว่า คู่สาวไทยไม่สามารถเอาชนะได้ พ่ายไป 1-2 เซต 4-6, 7-6 ไทเบรก 7-5 และซูเปอร์ไทเบรก 8-10 ส่งผลให้คู่ญี่ปุ่นผ่านเข้าไปชิงชนะเลิศกับ นัตสึมิ คาวากุจิ และ โมโมโกะ โกโบริ คู่มือวาง 1 จากญี่ปุ่นเช่นกัน</p>
<!-- /wp:paragraph -->

<!-- wp:paragraph -->
<p>ขณะที่ "จูเนียร์" วิชยา ตรงเจริญชัยกุล นักเทนนิสหนุ่มไทย ผ่านเข้ารอบชิงชนะเลิศ ในประเภทชายคู่ ได้สำเร็จ หลังจากผนึกกำลังกับ สาย คาร์ทีค เรดดี้ กันตะ จากอินเดีย ในฐานะคู่มือวาง 3 ของรายการ ช่วยกันหวดเอาชนะ เซีย เฉิงเผิง จากไต้หวัน และ เจิ้ง เป่าลัว จากจีน 2-1 เซต 4-6, 6-4 และซูเปอร์ไทเบรก 10-7 โดยในรอบชิงฯ คู่ของ วิชยา จะพบกับ เจค กับ เจสซี เดลานีย์ คู่พี่น้องจากออสเตรเลีย คู่มือวาง 4 ของรายการ ในส่วนผลการแข่งขันประเภทชายเดี่ยว 2 นักเทนนิสไทย ไม่สามารถผ่านรอบก่อนรองชนะเลิศไปได้ โดย "บูม" กษิดิศ สำเร็จ นักเทนนิสไทย มือ 613 ของโลก ปราชัยให้แก่ พัก อึยซอง จากเกาหลีใต้ 1-2 เซต 6-3, 3-6 และ 3-6 ส่วน "แมงปอ" ภวิชญ์ สอนหลักทรัพย์ มือ 985 ของโลก พ่ายให้แก่ ลี ฮวง นัม มือวาง 3 จากเวียดนาม 0-2 เซต 2-6, 3-6</p>
<!-- /wp:paragraph -->

<!-- wp:image {"id":45084,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/08/457314790_928813832614933_46004384052011179_n-1024x683.jpg" alt="" class="wp-image-45084"/></figure>
<!-- /wp:image -->