<!-- wp:paragraph -->
<p><a href="https://www.facebook.com/hashtag/%E0%B8%A7%E0%B8%B1%E0%B8%99%E0%B8%99%E0%B8%B5%E0%B9%89%E0%B9%83%E0%B8%99%E0%B8%AD%E0%B8%94%E0%B8%B5%E0%B8%95?__cft__[0]=AZW---nbGoZ_zkXRn4q5RY4btIf8cMQstfw8TAa87vN5STIAyMnpPVvqcGBl7HPDOle7t0wXE-hoi9kKx471HW1jbEueQwLcJPKubEEr89GsqO3ERZUV8n-uGGfZ2WkF-gAYpKJJBzOBr04aX0rOPMmF02khDUFlFsvpBjjeF6pRSA&amp;__tn__=*NK-R"><br>#วันนี้ในอดีต</a>วันที่ 29 เม.ย. พ.ศ.2560 หรือเมื่อ 3 ปีที่แล้ว"อีฟ" พัชรินทร์ ชีพชาญเดช นักหวดสาวไทยสามารถคว้าแชมป์แรกของตัวเองในการเล่นอาชีพได้สำเร็จในวัย 22 ปี หลังล้ม จาง หลิง  นักเทนนิสฮ่องกง 2 เซตรวด สกอร์ 6-1, 7-5 ในรอบชิงชนะเลิศ การแข่งขันเทนนิสอาชีพหญิง ไอทีเอฟ โปรเซอร์กิต รายการ แคล-คอมพ์ แอนด์ เอ็กซ์วายซี ปริ้นติ้ง ไอทีเอฟ โปร เซอร์กิต 2017 ชิงเงินรางวัลรวม 15,000 เหรียญสหรัฐ หรือประมาณ 550,000 บาท ที่ทรูอารีน่าหัวหิน จังหวัดประจวบคีรีขันธ์ หลังจากประเดิมแชมป์รายการแรกของตัวเอง พัชรินทร์ สามารถคว้าแชมป์เพิ่มได้อีก 2 รายการ ในการแข่งขัน พีทีที-ไอทีเอฟ วีเมนส์ โปร เซอร์กิต เมื่อเดือนตุลาคม ปี 2017 และ พีทีที-ไอทีเอฟ วีเมนส์ โปร เซอร์กิต เมื่อเดือนกันยายน ปี 2018 อีกทั้งยังได้เป็นตัวแทนทีมชาติไทยเข้าร่วมแข่งขันในมหกรรมกีฬาซีเกมส์ 2019 ที่ฟิลิปปินส์ พร้อมกับคว้ามาได้ 2 เหรียญทองแดง จากประเภทหญิงคู่ และคู่ผสม โดยปัจจุบัน พัชรินทร์ ในวัย 25 ปี รั้งอันดับ 703  จากการจัดอันดับโลกของดับเบิลยูทีเอ

</p>
<!-- /wp:paragraph -->