<!-- wp:paragraph {"align":"center","style":{"typography":{"fontSize":20},"color":{"background":"#dddbef"}}} -->
<p class="has-text-align-center has-background" style="background-color:#dddbef;font-size:20px"><strong>"ฐานทัพ" กำชัยเดี่ยว-คู่ศึกอาชีพที่มาเลเซีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพชาย ไอทีเอฟ เมนส์ เวิล์ด เทนนิส ทัวร์ 2022 รายการ "M15 เซเรมบัน" ชิงเงินรางวัลรวม 15,000 ดอลลาร์สหรัฐ หรือราว 553,050 บาท ที่เซเรมบัน ประเทศมาเลเซีย เมื่อวันที่ 20 ก.ค.65 รอบเมนดรอว์ ชายเดี่ยว รอบแรก วันที่สอง "แซค" ฐานทัพ สุขสำราญ นักหวดไทยวัย 21 ปี มืออันดับ 1179 ของโลก ลงดวลแร็กเกตกับนักเทนนิสดาวรุ่งวัย 19 ปีจากอินโดนีเซีย กูนาวาน ทริสมูวันทาร่า ที่ยังไม่มีอันดับโลก และด้วยชั้นเชิงในการหวดที่เหนือกว่าทำให้ ฐานทัพ สามารถเก็บชัยชนะได้อย่างไม่ยากเย็น 2 เซตรวด ด้วยสกอร์ 6-2 และ 6-1 ผ่านเข้ารอบสองต่อไป<br>วันเดียวกัน ฐานทัพ ได้จับคู่กับ ลี ดั๊ก ฮี นักเทนนิสเกาหลีใต้ และถูกจัดเป็นคู่มือวาง 2 ของรายการ ลงหวดเก็บชัยชนะในรอบแรกได้สำเร็จ ด้วยการเฉือนชนะ กฤติน โกยกุล นักหวดรุ่นพี่จากประเทศไทยที่จับคู่กับ โคโคโระ อิซูมูระ จากญี่ปุ่น 6-1, 4-6 และซูเปอร์ไทเบรก 10-6 <br>ด้าน "สอง" ยุทธนา เจริญผล นักเทนนิสไทยวัย 21 ปี มืออันดับ 981 ของโลก พลาดท่าพ่ายตกรอบทั้งเดี่ยว และ คู่ โดยประเภทชายเดี่ยว ยุทธนา มือวาง 8 ของรายการ แพ้นักหวดรุ่นเก๋าวัย 34 ปีจากอินเดีย วิสนุ วาร์ดาน มืออันดับ 1170 ของโลก 0-2 เซต ด้วยสกอร์ 3-6, 6-7(2)<br>จากนั้นในประเภทคู่ รอบแรก ยุทธนา จับคู่กับ "บูม" กษิดิศ สำเร็จ นักหวดไทยวัย 21 ปีเช่นกัน พลาดท่าแพ้ ซุย เจี๋ย จากจีน กับ หวง ซุง ห่าว จากไต้หวัน ไปอย่างหวุดหวิด 6-4, 2-6 และ ซูเปอร์ไทเบรก 4-10 <br>(แฟ้มภาพ)</p>
<!-- /wp:paragraph -->

<!-- wp:image {"id":32987,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/07/294808513_5512294378793485_6282342011612688610_n.jpg" alt="" class="wp-image-32987"/></figure>
<!-- /wp:image -->