<!-- wp:paragraph {"align":"center","style":{"typography":{"fontSize":20},"color":{"background":"#cfd9dd"}}} -->
<p class="has-text-align-center has-background" style="background-color:#cfd9dd;font-size:20px"><strong>"ทักษิณ“ ตอบรับเป็นประธานที่ปรึกษาประธาน อลป.<br>หาก ”สุชัย“ ได้รับความไว้วางใจในวันที่ 25 มี.ค.นี้ </strong></p>
<!-- /wp:paragraph -->

<!-- wp:paragraph -->
<p>อดีตนายกรัฐมนตรี "ทักษิณ ชินวัตร" ตอบรับเป็นประธานที่ปรึกษาของประธานโอลิมปิคไทยคนใหม่ หาก "บิ๊กสุชัย" สุชัย พรชัยศักดิ์อุดม ได้รับเลือกเป็นประธาน เชื่อว่าจะทำให้โครงการต่าง ๆ สามารถขับเคลื่อนอย่างเป็นรูปธรรมและก่อเกิดประโยชน์กับสมาคมกีฬาและประเทศชาติอย่างยั่งยืน ที่สำคัญสอดคล้องกับนโยบายของรัฐบาลโดยไม่มีเรื่องของผลประโยชน์แอบแฝง<br>หลังจาก "บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ หนึ่งในแคนดิเดตชิงเก้าอี้ประธานคณะกรรมการโอลิมปิคแห่งประเทศไทยฯ เปิดนโยบายหลักหากได้รับเลือกเข้าไปเป็นประธานคณะกรรมการโอลิมปิคไทย ในการเลือกตั้งวันที่ 25 มี.ค.นี้ ด้วยการตั้ง "กองทุนช่วยเหลือสมาคมกีฬา" เบื้องต้น 100 ล้านบาท สร้างความฮือฮาให้กับบรรดาสมาคมกีฬาเป็นอย่างมากแล้ว<br>ล่าสุด "บิ๊กสุชัย" เปิดเผยว่า เพื่อให้การทำงานระหว่างคณะกรรมการโอลิมปิคแห่งประเทศไทย การกีฬาแห่งประเทศไทย (กกท.) รวมไปถึงสมาคมกีฬา และภาครัฐบาล เดินหน้าพัฒนาทางด้านกีฬาอย่างเป็นรูปธรรมในทิศทางเดียวกัน และการขับเคลื่อนสู่ความสำเร็จระดับนานาชาติในอนาคต ตนได้เรียนเชิญท่านทักษิณ ชินวัตร อดีตนายกรัฐมนตรี มาเป็นประธานที่ปรึกษาของประธานคณะกรรมการโอลิมปิค หากตนได้รับเลือกเป็นประธาน ซึ่งท่านก็ตอบรับเรียบร้อยแล้ว<br>”ผมมีความตั้งใจจะเข้ามาทำงาน อยากจะพัฒนาวงการกีฬาไทยในทุกระบบให้มีความทันสมัย และประสบความสำเร็จในระดับนานาชาติมากที่สุด โดยเฉพาะการผลักดันให้ประเทศไทยกลับมาเป็นเจ้าภาพจัดกีฬาเอเชี่ยนเกมส์ ในปี 2038 หลังจากไม่ได้จัดมานาน การที่ได้ท่านทักษิณตอบรับมาเป็นประธานที่ปรึกษา เชื่อว่าจะให้โครงการต่าง ๆ สามารถขับเคลื่อนอย่างเป็นรูปธรรม และก่อเกิดประโยชน์กับสมาคมกีฬาและประเทศชาติอย่างยั่งยืน ที่สำคัญสอดคล้องกับนโยบายของรัฐบาล โดยไม่มีเรื่องของผลประโยชน์แอบแฝง"<br>นายสุชัย กล่าวอีกว่า การเสนอตัวเข้ารับการเลือกตั้งเป็นประธานโอลิมปิคไทยในครั้งนี้ ตนมีความพร้อมในการอาสาทำงานให้กับวงการกีฬา เพื่อให้มีความทันสมัย และจะเดินหน้าสนับสนุนคนในวงการกีฬาแบบไม่มีความแตกแยก และไม่มีการนำการเมือง หรือ รัฐบาลเข้ามาแทรกแซงชี้นำใด ๆ แต่เป็นความร่วมมือกัน เพื่อนำพาวงการกีฬาไทยสู่ความเป็นอินเตอร์ และยกระดับการพัฒนาวงการกีฬาอย่างแท้จริง<br>"ผมไม่เคยแสวงหาผลประโยชน์ส่วนตัวกับเรื่องกีฬา ซึ่งสามารถพิสูจน์ได้ตลอดเกือบ 30 ปีที่ผ่านมา ที่ผมทำงานอยู่เบื้องหลังของกีฬามาตลอด" นายสุชัย กล่าวทิ้งท้าย.&nbsp;</p>
<!-- /wp:paragraph -->

<!-- wp:image {"id":48413,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/486019604_1081435794019402_4290547055898518770_n-1024x683.jpg" alt="" class="wp-image-48413"/></figure>
<!-- /wp:image -->