<!-- wp:paragraph {"align":"center","style":{"typography":{"fontSize":20},"color":{"background":"#dee8ec"}}} -->
<p class="has-text-align-center has-background" style="background-color:#dee8ec;font-size:20px"><strong>"พัชรินทร์" ควง "ณิชาต์" คว้าแชมป์หญิงคู่แถมชิงเดี่ยวชน พิมพ์มาดา ศึกไทยแลนด์ฯฝ่ายชาย "ปูนทอง" แร็กเกตร้อนชน "จิรัฏฐ์" วาง 1</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2568 สนาม 4 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 24 พ.ค. 2568 ในประเภทชายเดี่ยว รอบรองชนะเลิศ ปูนทอง โกมลพิสุทธิ์ จาก กทม. มือวาง 4 และมือ 19 ของไทย ที่กำลังศึกษาอยู่ปี 3 มหาวิทยาลัยโทเลโด้ ประเทศสหรัฐอเมริกา พกความมั่นใจลงสนามสู้กับ กฤติน โกยกุล จากพังงา มือวาง 2 และมือ 11 ของไทย ได้อย่างสนุก ก่อนที่ ปูนทอง จะเอาชนะได้ทั้งสองเซต 6-4 และ 6-3 ปูนทอง เข้าไปชิงแชมป์กับ จิรัฏฐ์ นวสิริสมบูรณ์ จาก กทม. มือวาง 1 และมือ 6 ของไทย ที่ในรอบรองฯ ชนะ ตรัน เกื่อง จากเวียดนาม ด้วยสกอร์ 6-2 และ 3-0 Ret. (รีไทร์) ซึ่งหนุ่มเวียดนามได้ขอยอมแพ้ เนื่องจากเจ็บแขนขวา ด้านหญิงเดี่ยว รอบรองชนะเลิศ พัชรินทร์ ชีพชาญเดช สาวขอนแก่น ซึ่งปีที่แล้วเป็นแชมป์ถึง 6 สนามติดต่อกัน ปัจจุบันเป็นมือ 4 ของไทย และมือวาง 1 ของรายการ พบกับ นาตาชา แสงพระจันทร์ จากชัยภูมิ ลูกครึ่งไทย-ลาว มือ 23 ของไทย โดยคู่นี้เป็นคู่ชิงฯ สนามสุดท้ายของปี 2567 ซึ่งครั้งนั้น นาตาชา เป็นฝ่ายชนะ มาถึงผลการแข่งขันในครั้งนี้ ปรากฏว่า เป็น พัชรินทร์ ที่ล้างตาได้สำเร็จ เป็นฝ่ายเอาชนะได้ 2-0 เซต 6-3, 6-1</p>
<!-- /wp:paragraph -->

<!-- wp:paragraph -->
<p>พัชรินทร์ ควงแร็กเกตคู่ใจ เข้าไปชิงชนะเลิศกับ พิมพ์มาดา ทองคำ จากสุราษฎร์ธานี มือวาง 3 และมือ 13 ของไทย ที่ตัดเชือกชนะ โชติรินทร์ แก้วก่า รุ่นน้องดาวรุ่งจากชลบุรี มือ 55 ของไทย 2-0 เซต 6-1, 6-0 จากนั้นเป็นการแข่งขันประเภทหญิงคู่ รอบชิงชนะเลิศ โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานมอบรางวัลแก่นักกีฬา</p>
<!-- /wp:paragraph -->

<!-- wp:paragraph -->
<p>ประเภทหญิงคู่ รอบชิงชนะเลิศ พัชรินทร์ ที่เข้าชิงฯ หญิงเดี่ยวไปแล้ว ผนึกกำลังกับ ณิชาต์ เลิศพิทักษ์สินชัย จาก กทม. ช่วยกันหวดเอาชนะ ดาวดึงส์ พลกรรณ์ จากประจวบคีรีขันธ์ และ ปัฐน์ธินันต์ เผือกคำ จากนครราชสีมา ได้อย่างขาดลอย 6-2 และ 6-1 ส่งผลให้ พัชรินทร์ กับ ณิชาต์ ได้แชมป์หญิงคู่ ได้รับเงินรางวัลไปแบ่งกัน จำนวน 14,000 บาท ส่วนคู่รองแชมป์ ได้รับร่วมกัน จำนวน 8,000 บาท ขณะที่ผลการแข่งขันคู่อื่น ๆ มีดังนี้ ชายคู่ รอบรองชนะเลิศ ณัฐนนท์ กัจฉปานันท์ (ยะลา) /จิรัฏฐ์ นวสิริสมบูรณ์ (กทม.) ชนะ คงทรัพย์ คงคา (กทม.) /ธีรภัทร ขันติวีรวัฒน์ (ขอนแก่น) 6-3, 6-1 คู่ผสม รอบรองชนะเลิศ ปัญณ์ณวัชญ์ สุทธิสมบูรณ์ (ลำปาง) /พิมพ์มาดา ทองคำ (สุราษฎร์ธานี) ชนะ พิรยา ทรัพย์พันแสน (ปทุมธานี) /นราธิป เรืองศรี (ปทุมธานี) 6-1, 6-2 วรัญญา วงค์เทียนชัย (เชียงราย) / พีรวัชร สุขใจ (ชลบุรี) ชนะ เตชธรรม ศรีเสน (ประจวบคีรีขันธ์) /โชติรินทร์ แก้วก่า (ชลบุรี) 6-1, 5-7 และซูเปอร์ไทเบรก 10-6</p>
<!-- /wp:paragraph -->

<!-- wp:image {"id":49619,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/500249661_1130446432451671_683588916366143695_n-2-1024x683.jpg" alt="" class="wp-image-49619"/></figure>
<!-- /wp:image -->