<!-- wp:paragraph {"align":"center","style":{"typography":{"fontSize":20},"color":{"background":"#b9ced6"}}} -->
<p class="has-text-align-center has-background" style="background-color:#b9ced6;font-size:20px"><strong>"พลอยเพชร-อัญวีณ์-พัชรพล"ลิ่วก่อนรองฯศึกยช.14 ปีเอทีเอฟ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนรุ่นอายุไม่เกิน 14 ปี "เอทีเอฟ 14 &amp; อันเดอร์ ประเภท A" ที่ประเทศมาเลเซีย เมื่อวันที่ 12 ส.ค.68 สามนักเทนนิสเยาวชนไทย พลอยเพชร ด้วงเขียว, อัญวีณ์ ไพศาลภาณุวงศ์ และ พัชรพล หลีกุล ยังคงงัดฟอร์มเก่งเก็บชัยชนะผ่านเข้ารอบก่อนรองชนะเลิศได้ถ้วนหน้า ประเภทชายเดี่ยว รอบสอง พัชรพล หลีกุล มือวาง 5 ของรายการ สามารถเอาชนะ รันเบอร์ ซานธู จากอินเดีย 6-0 และ 6-3 ผ่านเข้ารอบก่อนรองชนะเลิศไปพบกับ รุนมาน มาเหช จากอินเดียต่อไป ขณะที่ประเภทหญิงเดี่ยว รอบสอง พลอยเพชร ด้วงเขียว ชนะ ทามันนา เนียร์ จากอินเดีย 6-2 และ 6-1 เข้าไปเจอกับ ปัดมาปรีย่า ราเมซ มือวาง 3 ของรายการในรอบก่อนรองชนะเลิศทันที</p>
<!-- /wp:paragraph -->

<!-- wp:paragraph -->
<p>ส่วน อัญวีณ์ ไพศาลภาณุวงศ์ พลิกชนะมือวาง 4 ของรายการ อันนาย่า นอร์เบท จากศรีลังกา 2-1 เซต ด้วยสกอร์ 6-3, 4-6 และ 7-6(7-2) ผ่านเข้ารอบก่อนรองชนะเลิศไปพบกับ ลีน่า หลิน จากฮ่องกง นอกจากนี้นักเทนนิสเยาวชนไทยยังได้ลงแข่งประเภทคู่ รอบแรก ซึ่งประเภทหญิงเดี่ยว อัญวีณ์ ไพศาลภาณุวงศ์ จับคู่กับ อูบรี คาเดอร์ จากอินโดนีเซีย เอาชนะ นาโอมิ ตัน กับ บริทริซเย่ ซาอิฟูล์ จากมาเลเซีย 6-1 และ 6-4 พลอยเพชร ด้วงเขียว จับคู่กับ โซฮา กูเรชิ จากอินเดีย พ่ายให้กับคู่มือวาง 2 ของรายการ อมันด้า กับ ออเดรย์ เถิง จากมาเลเซีย หวุดหวิด 1-2 เซต ด้วยสกอร์ 6-3, 4-6 และ ซูเปอร์ไทเบรก 10-12</p>
<!-- /wp:paragraph -->

<!-- wp:image {"id":51286,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/515437967_1193668129462834_5017662380264510127_n-867x1024.jpg" alt="" class="wp-image-51286"/></figure>
<!-- /wp:image -->