<!-- wp:paragraph {"align":"center","style":{"typography":{"fontSize":20},"color":{"background":"#c2d3da"}}} -->
<p class="has-text-align-center has-background" style="background-color:#c2d3da;font-size:20px"><strong>พี่น้อง "ฟาโรห์-ลีโอ" ขึ้นแท่นแชมป์ชายคู่"แพรวา-อาร์ภรนันท์" ได้ฝ่ายหญิงศึกเอเชีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสม ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2025" ครั้งที่ 3 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 29 พ.ค. 2568 ในประเภทคู่ เป็นรอบชิงชนะเลิศ โดย น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทยฯ เป็นประธานในพิธีมอบรางวัล ประเภทชายคู่ รอบชิงชนะเลิศ สองพี่น้อง ฟาโรห์ และ ลีโอ โกวิทวัฒนชัย คู่มือวาง 1 ที่ได้รองแชมป์มา 2 ครั้งติด แต่มาทำสำเร็จในการแข่งขันครั้งนี้ หลังจากผนึกกำลังช่วยกันหวดเอาชนะ คัง กอนอู จากเกาหลีใต้ และ นัม ดู เลอ จากเวียดนาม คู่มือวาง 2 ด้วยสกอร์ 6-4 ทั้งสองเซต ฟาโรห์ กับ ลีโอ ได้ครองแชมป์ชายคู่ ได้รับคะแนนสะสมอันดับเยาวชนเอเชีย รุ่นอายุไม่เกิน 14 ปี คนละ 50 คะแนน ส่วนคู่รองแชมป์ได้รับคนละ 33.25 คะแนน ประเภทหญิงคู่ รอบชิงชนะเลิศ เด็กไทยโคจรมาพบกันเอง และผลปรากฏว่า แพรวา เทพหัสดิน ณ อยุธยา กับ อาร์ภรนันท์ โซเฟีย แสงสุชาติ คู่มือวาง 1 เป็นฝ่ายเอาชนะ ณิชวรัชญ์ พลอยเกษมสุข กับ วิมุตติญา พงษ์หนู 2-0 เซต 6-4, 6-1 ทำให้ แพรวา กับ อาร์ภรนันท์ คว้าแชมป์หญิงคู่ไปครอง ส่วน ณิชวรัชญ์ กับ วิมุตติญา ได้รองแชมป์</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบรองชนะเลิศ แพรวา เทพหัสดิน ณ อยุธยา นักเทนนิสไทย มือวาง 2 ของรายการ กรุยทางสู่รอบชิงชนะเลิศได้สำเร็จ หลังจากตัดเชือกชนะ คิม เซบอน มือวาง 4 จากเกาหลีใต้ ได้แบบไม่ยาก 2-0 เซต 6-1, 6-2 แพรวา จะชิงชนะเลิศกับ พิมพ์พิศา วงษ์วานิชขจร มือวาง 1 ที่เอาชนะ อาร์ภรนันท์ โซเฟีย แสงสุชาติ มือวาง 3 ในรอบรองฯ 2-0 เซต ด้วยสกอร์ 6-0, 6-4 ประเภทชายเดี่ยว รอบรองชนะเลิศ ฟาโรห์ โกวิทวัฒนชัย มือวาง 1 ของรายการ เอาชนะน้องชาย ลีโอ โกวิทวัฒนชัย มือวาง 3 ด้วยสกอร์ 6-0, 6-0 ทำให้ ฟาโรห์ เข้าไปชิงชนะเลิศกับ เจิ้ง เฉิน เอน จากไต้หวัน ที่ตัดเชือกชนะ คัง กอนอู จากเกาหลีใต้ 2-0 เซต 6-3, 6-2 ทั้งนี้ จากผลการแข่งขันดังกล่าว ทำให้ แพรวา เทพหัสดิน ณ อยุธยา ซึ่งได้แชมป์หญิงคู่ไปแล้ว กับ ฟาโรห์ โกวิทวัฒนชัย ที่ได้แชมป์ชายคู่ มีโอกาสลุ้นถ้วยรางวัลใบที่ 2 จากประเภทหญิงคู่ และชายคู่ตามลำดับด้วย.</p>
<!-- /wp:paragraph -->

<!-- wp:image {"id":49751,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/502410407_1134256125404035_2011709814869951033_n-1024x683.jpg" alt="" class="wp-image-49751"/></figure>
<!-- /wp:image -->