<!-- wp:paragraph {"align":"center","textColor":"vce-bg","style":{"color":{"background":"#8c00a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#8c00a3;font-size:22px"><strong>"เพียงธาร" ปราบสาวโรมาเนียนัดชิงเดี่ยว<br>ขึ้นแท่น "ดับเบิลแชมป์" เทนนิส "เอสเอที"</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสนานาชาติ เก็บคะแนนโลก ไอทีเอฟ เวิลด์ เทนนิส ทัวร์ 2024 สัปดาห์แรก เทนนิสหญิง รายการ "ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (3)" ชิงเงินรางวัลรวม 25,000 ดอลลาร์สหรัฐ หรือประมาณ 900,000 บาท และเทนนิสชาย รายการ "ไอทีเอฟ เวิลด์ ทัวร์ (เอ็ม 1) ชิงเงินรางวัลรวม 15,000 ดอลลาร์สหรัฐ หรือประมาณ 540,000 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 18 ก.พ. 2567 เป็นการแข่งขันวันสุดท้าย โดย ดร.มงคล​ ธีระนานนท์ ผู้ช่วยอธิการบดีมหาวิทยาลัยวลัยลักษณ์ ให้เกียรติเป็นประธานมอบรางวัลแก่นักกีฬา และมี ผศ.ดร.มาริสา​ ภูมิภาค​ ณ​ หนองคาย​ ผู้อำนวยการศูนย์ส่งเสริมวัฒนธรรมและการกีฬา​ ร่วมในพิธีด้วย
  ไฮไลท์ประเภทหญิงเดี่ยว รอบชิงชนะเลิศ "เอิร์ธ" เพียงธาร ผลิพืช นักเทนนิสไทย วัย 31 ปี มืออันดับ 503 ของโลก พบกับ อิรินา เฟเทเคา นักหวดสาวโรมาเนีย วัย 27 ปี มืออันดับ 536 ของโลก โดยเซตแรก เพียงธาร พลาดท่าพ่ายไปก่อน แต่เซตสองเล่นได้ดีขึ้นจึงเป็นฝ่ายชนะบ้าง ทำให้เสมอกัน 1-1 เซต เรียกความมั่นใจให้เพียงธารในการหวดเซตสาม ซึ่งเล่นได้ตามมาตรฐานของตัวเอง จนกระทั่งเป็นฝ่ายแซงเอาชนะไป 2-1 เซต 2-6, 6-3 และ 6-2 ในเวลา 2 ชั่วโมง 30 นาที โดยแมทช์นี้ เพียงธาร เสิร์ฟเอซได้ถึง 11 ครั้ง ในขณะที่สาวโรมาเนียเสิร์ฟเอซได้เพียง 3 ครั้ง และเสียถึง 4 ดับเบิลฟอลท์
  เพียงธาร ผงาดคว้าแชมป์ในบ้านได้สำเร็จ ซึ่งนับเป็นแชมป์หญิงเดี่ยวศึกไอทีเอฟรายการที่ 7 บนเส้นทางเทนนิสอาชีพ และยังเป็นการได้แชมป์ประเภทที่ 2 ในรายการนี้ด้วย โดยแชมป์แรกได้จากประเภทหญิงคู่ เมื่อวันที่ 17 ก.พ. ที่ผ่านมา นับเป็นแชมป์หญิงคู่รายการที่ 33 ของเพียงธาร โดยหลังการแข่งขัน ดร.มงคล​ ธีระนานนท์ ได้มอบโล่รางวัลผู้ชนะเลิศ พร้อมป้ายเงินรางวัลให้แก่ เพียงธาร จำนวน 3,935 ดอลลาร์สหรัฐ หรือประมาณ 135,757 บาท และคะแนนสะสมอันดับโลก 35 แต้ม ส่วน อิรินา เฟเทเคา ได้รับ 2,107 ดอลลาร์สหรัฐ หรือประมาณ 72,690 บาท และคะแนน 23 แต้ม
  ด้านประเภทชายเดี่ยว รอบชิงชนะเลิศ กาเบรียล เดคัมป์ส นักหวดจากบราซิล มืออันดับ 736 ของโลก โชว์ฟอร์มได้ยอดเยี่ยม ปราบ "เต็ง 3" ชุย เจีย จากจีน มืออันดับ 502 ของโลก ลงได้สำเร็จภายใน 2 เซต 6-2 และ 6-4 ในเวลา 1 ชั่วโมง 31 นาที โดยแมทช์นี้ กาเบรียล เดคัมป์ส เสิร์ฟเอซได้ถึง 10 ครั้ง ก่อนจะได้ครองตำแหน่งผู้ชนะเลิศในประเภทชายเดี่ยว ซึ่งได้รับเงินรางวัล 2,160 ดอลลาร์สหรัฐ หรือประมาณ 74,520 บาท พร้อมคะแนนสะสมอันดับโลก 15 แต้ม ส่วนรองแชมป์ ได้รับเงินรางวัล 1,272 ดอลลาร์สหรัฐ หรือประมาณ 43,884 บาท และคะแนน 8 แต้ม</code></pre>
<!-- /wp:code -->

<!-- wp:image {"id":41594,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/02/IMG_4027-1024x683.jpeg" alt="" class="wp-image-41594"/></figure>
<!-- /wp:image -->