<!-- wp:paragraph {"align":"center","style":{"typography":{"fontSize":20},"color":{"background":"#cadbe2"}}} -->
<p class="has-text-align-center has-background" style="background-color:#cadbe2;font-size:20px"><strong>หนุ่มลูกครึ่งฟอร์มฮอตโค่นวาง 2 สุดมันอัญชิสา ไม่แผ่วลิ่ว 8 คนหวด G H BANK </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ รายการ G H BANK ITF World Tennis Tour 2025 สัปดาห์ที่ 3 ซึ่งมีรายการเทนนิสชาย เอ็ม 25 และหญิง ดับเบิลยู 35 ชิงเงินรางวัลรวมรายการละ 30,000 ดอลลาร์สหรัฐ รวม 2 รายการ เป็นเงินไทยประมาณ 2,032,800 บาท ที่ ม.เกษตรศาสตร์ วิทยาเขตกำแพงแสน จ.นครปฐม เมื่อวันที่ 4 ก.ย. 2568 เข้าสู่รอบที่สอง บรรยากาศการแข่งขันดำเนินไปอย่างสนุกหลายคู่ ซึ่งรวมถึงไฮไลท์ประเภทชายเดี่ยว "เจมส์ วัน แฮร์เซเลอ" นักหวดจากไทย หนุ่มลูกครึ่งไทย-เบลเยียม มือ 1996 ของโลก ที่โชว์ฟอร์มได้ร้อนแรง เล่นได้ดีทั้งเกมหน้าเน็ตและท้ายคอร์ต จนสามารถโค่น "มือวาง 2" ยูริ ดซาวาเคียน หนุ่มยูเครน มือ 514 ของโลก จอดป้ายตั้งแต่รอบสอง 16 คน ด้วยเกมที่สุดมัน ที่สกอร์ 6-4 ทั้งสองเซต ในเวลา 1.27 ชั่วโมง เจมส์ ซึ่งได้ไวลด์การ์ดหรือสิทธิพิเศษเข้าร่วมการแข่งขัน เดินหน้าเข้ารอบก่อนรองชนะเลิศ หรือ 8 คนสุดท้าย พบกับ ชู ซอกฮยอน หนุ่มเกาหลีใต้ มือ 1304 ของโลก ที่ชนะ เปน จารุศร เยาวชนไทย มือ 2208 ไอทีเอฟ แร้งกิ้ง 2-0 เซต 7-5, 6-3 ทางด้าน "ออมสิน" อัญชิสา ฉันทะ นักเทนนิสไทย มือ 743 ของโลก ยังทำผลงานได้ดีเช่นกัน หลังใช้รูปแบบการเล่นที่หลากหลาย หยุดเส้นทางของ คริสเตียนา ซิโดโรวา นักหวดมือ 599 ของโลก ที่เข้ามาจากรอบคัดเลือกไว้เพียงรอบสอง ของประเภทหญิงเดี่ยว โดย อัญชิสา ชนะ 2-0 เซต 6-2, 6-3 ในเวลา 1.11 ชั่วโมง เข้ารอบก่อนรองชนะเลิศ พบ หวัง หยูหาน จากจีน มือ 1026 ของโลก</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ ชายเดี่ยว รอบสอง ภวิชญ์ สอนหลักทรัพย์ (วาง 4) ชนะ คิม กึน จุน (เกาหลีใต้) 1-6, 7-6(5) และ 6-4 จิรัฏฐ์ นวสิริสมบูรณ์ แพ้ ลีโอ วิฑูรย์เธียร (6-ญี่ปุ่น) 3-6, 2-6 คงทรัพย์ คงคา แพ้ โดมินิค ปาแลน (3-เช็ก) 3-6, 2-6 คิม ดง จู (เกาหลีใต้) ชนะ สิทธารถ ราวัต (5-อินเดีย) 7-5, 6-4 ศศิกุมาร์ มุกุนด์ (1-อินเดีย) ชนะ ธานโด ลองเว-สมิธ (แอฟริกาใต้) 6-2, 6-3 หญิงเดี่ยว รอบสอง ลี อึนเฮ (8-เกาหลีใต้) ชนะ เอริ ชิมิสึ (ญี่ปุ่น) 6-3, 6-2 เทียน ฟางหราน (จีน) ชนะ ฮายุ คิโนชิตะ (ญี่ปุ่น) 6-0, 7-5 รินะ ไซโกะ (6-ญี่ปุ่น) ชนะ โมนิค แบร์รี่ (นิวซีแลนด์) 6-1, 6-0 หญิงคู่ รอบก่อนรองชนะเลิศ อัญชิสา ฉันทะ-ทรรศพร นาคหล่อ แพ้ ซากุระ โฮโซกิ-มิซากิ มัตสึดะ (3 ญี่ปุ่น) 2-6, 5-7 ชายคู่ รอบก่อนรองชนะเลิศ ฐานทัพ สุขสำราญ-โทโมฮิโระ มาซาบายาชิ ชนะ ชู ซอกฮยอน-คิม ดง จู (เกาหลีใต้) 7-6(5), 6-1 ณัฏฐญุตม์ นิธิธนนนต์-นพดล น้อยกอ แพ้ เจสซี่ เดลานีย์-ลีโอ วิฑูรย์เธียร (1 ออสเตรเลีย-ญี่ปุ่น) 1-6, 1-6</p>
<!-- /wp:paragraph -->

<!-- wp:image {"id":51761,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/09/541788858_1212454667584180_5770305571400842600_n-1024x683.jpg" alt="" class="wp-image-51761"/></figure>
<!-- /wp:image -->