<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#a30080"}}} -->
<p class="has-text-align-center has-vce-bg-color has-text-color has-background" style="background-color:#a30080;font-size:20px"><strong>"กมรวรรณ"ควงเพื่อนฮ่องกงคว้าแชมป์คู่<br>"บัว"กดญี่ปุ่น2เซตทะลุชิงฯหวดไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ เก็บคะแนนสะสมอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ 2022 เกรด 4 "พีทีที ไอทีเอฟ จูเนียร์ส เจ 4" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 28 ต.ค. 2565 มีพิธีมอบรางวัลในประเภทคู่ โดยได้รับเกียรติจาก นายคชาชาญ มงคลเจริญ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลแก่นักกีฬา
       การแข่งขันประจำวันเริ่มด้วยประเภทหญิงเดี่ยว รอบรองชนะเลิศ "น้องบัว" กมลวรรณ ยอดเพ็ชร นักหวดดาวรุ่งไทย วัย 15 ปี มือวาง 3 และมือ 466 เยาวชนโลก โคจรมาพบกับ คาอิลิ เดมิ เทโสะ นักหวดญี่ปุ่น วัย 16 ปี มือวาง 5 และมือ 877 เยาวชนโลก และผลการแข่งขัน ปรากฏว่า เป็น กมลวรรณ ที่เล่นได้ดี มีโอกาสทำแต้มได้สำเร็จมากกว่า เป็นฝ่ายชนะ 2-0 เซต 6-3 และ 6-3
       "น้องบัว" ทะยานสู่รอบชิงชนะเลิศ ไปพบกับ เอวา มารี เดส์วีญส์ นักหวดดาวรุ่งจากฝรั่งเศส มือวาง 9 และมือ 1180 เยาวชนโลก ที่ตัดเชือกชนะ "น้องมาหยา" มาหยา บุญญาอรุณเนตร ของไทย มือวาง 12 และมือ 1549 เยาวชนโลก 2-0 เซต ด้วยสกอร์ 6-4, 7-6 ไทเบรก 7-5 โดยนับเป็นการผ่านเข้าชิงชนะเลิศครั้งแรกของ "น้องบัว" ในการแข่งขันระดับ ไอทีเอฟ เวิลด์ จูเนียร์
       ส่วนประเภทชายเดี่ยว รอบรองชนะเลิศ พาฟเล มารินคอฟ (มือวาง 11 ออสเตรเลีย) ชนะ วินห์เฮียน เตรือง (มือวาง 8 เวียดนาม) 6-1, 6-1 ผ่านเข้าไปชิงฯ กับ เรธิน ปรานาฟ เซนธิล กุมาร (มือวาง 2 อินเดีย) ที่ตัดเชือกชนะ โจวิน เรย์ ปาสคัว (มือวาง 9 ฟิลิปปินส์) 7-6(3), 7-6(3)
       จากนั้นเป็นรอบชิงชนะเลิศ ประเภทคู่ มีนักเทนนิสไทยที่จับคู่กับนักเทนนิสต่างชาติ ผ่านเข้ามาลุ้นแชมป์ในประเภทหญิงคู่ด้วย ซึ่งผลการแข่งขันรอบชิงชนะเลิศ เป็นคู่ของ "น้องสบาย" กมรวรรณ ก้อนศิลา กับ เฉอ ยู่ ซิน (คู่มือวาง 1 ไทย-ฮ่องกง) ดวลซูเปอร์ไทเบรกชนะคู่ของ มาหยา บุญญาอรุณเนตร กับ ไท่ ยู่ หนิง (คู่มือวาง 5 ไทย-ไต้หวัน) ทำให้เฉือนชนะไป 2-1 เซต 7-6 ไทเบรก 8-6, 4-6 และซูเปอร์ไทเบรก 10-5
       ขณะที่ชายคู่ รอบชิงชนะเลิศ พาฟเล มารินคอฟ กับ ซาชารี่ วิอาล่า (คู่มือวาง 2 ออสเตรเลีย) ชนะ มินห์ ฟัต เหวียน กับ วินห์เฮียน เตรือง (คู่มือวาง 5 เวียดนาม) 7-6(4), 7-6(5)
       หลังการแข่งขัน นายคชาชาญ มงคลเจริญ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ ได้ร่วมแสดงความยินดีและมอบรางวัลให้แก่นักกีฬา โดยแชมป์ชายคู่และหญิงคู่ นอกจากได้รับถ้วยรางวัลแล้ว ยังได้คะแนนสะสมอันดับเยาวชนโลก คนละ 11.25 คะแนน ส่วนรองแชมป์ชายคู่และหญิงคู่ ได้รับคะแนน คนละ 6.75 คะแนน</code></pre>
<!-- /wp:code -->

<!-- wp:image {"id":34494,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/11/22BED593-5A2C-414E-84E4-7D75AC1C42B0-1024x683.jpeg" alt="" class="wp-image-34494"/></figure>
<!-- /wp:image -->