<p style="text-align: center;"><strong><span style="font-size: 14pt;">"เพียงธาร"ได้รองแชมป์เทนนิสอาชีพ"เอส เอ ที"</span></strong></p>

การแข่งขันเทนนิสอาชีพหญิง สะสมอันดับนักเทนนิสโลก ไอทีเอฟ เวิลด์ เทนนิส ทัวร์ รายการ "ไอทีเอฟ โปร เซอร์กิต 1 พรีเซนเต็ด บาย เอส เอ ที" ชิงเงินรางวัลรวม 25,000 ดอลลาร์สหรัฐ หรือประมาณ 8 แสนบาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 26 พ.ค. เป็นวันสุดท้าย นายกิตติ อดิเรก ประธานกรรมการบริษัท อุดมพานิช อินดัสเตรียล จำกัด ให้เกียรติมอบรางวัลแก่นักกีฬา

ประเภทหญิงเดี่ยว รอบชิงชนะเลิศ "เอิร์ธ" เพียงธาร ผลิพืช นักเทนนิสไทย<span class="text_exposed_show">วัย 26 ปี มืออันดับ 296 ของโลก และมือวาง 4 ของรายการ พบกับ แมดดิสัน อินกลิส นักหวดออสเตรเลีย วัย 21 ปี มืออันดับ 271 ของโลก และมือวาง 3 ของรายการ ปรากฏว่า เพียงธาร สุดต้านความแข็งแกร่ง พ่ายไป 0-2 เซต 0-6, 2-6 ใช้เวลาแข่งขัน 1 ชั่วโมง 40 นาที ทำให้ เพียงธาร ได้รองแชมป์ รับเงินรางวัล 2,107 ดอลลาร์สหรัฐ หรือประมาณ 67,424 บาท พร้อมคะแนนสะสม 30 คะแนน ขณะที่แชมป์รับ 3,935 ดอลลาร์สหรัฐ หรือประมาณ 125,920 บาท พร้อมคะแนนสะสม 50 คะแนน</span>
<div class="text_exposed_show">

ด้านการแข่งขันเทนนิสอาชีพชาย สะสมอันดับนักเทนนิสโลก รายการ "ไอทีเอฟ เมนส์ เซอร์กิต1" ชิงเงินรางวัลรวม 25,000 ดอลลาร์สหรัฐ หรือประมาณ 8 แสนบาท ที่ศูนย์พัฒนากีฬาเทนนิสแห่งชาติ วันเดียวกัน ประเภทชายเดี่ยว รอบชิงชนะเลิศ ชูอิจิ เซกิกุจิ นักหวดญี่ปุ่น มือวาง 5 ของรายการ ชนะ นาม จี ซุง จากเกาหลีใต้ มือวาง 1 ของรายการ 2-0 เซต 6-1, 6-4 ทำให้ ชูอิจิ เซกิกุจิ คว้าแชมป์ชายเดี่ยว รับเงินรางวัล 3,600 ดอลลาร์สหรัฐ หรือประมาณ 115,200 บาท พร้อมคะแนนสะสม 3 คะแนน ส่วนรองแชมป์รับ 2,120 ดอลลาร์สหรัฐ หรือประมาณ 67,840 บาท พร้อมคะแนนสะสม 1 คะแนน

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>